text:
ນິຕິກໍາ
ກົດໝາຍ
ວ່າດ້ວຍ ການປ້ອງກັນພືດ
ພາກ ທີ I
ບົດບັນຍັດທົ່ວໄປ
ມາດຕາ 1. ຈຸດປະສົງ
ກົດໝາຍວ່າດ້ວຍ ການປ້ອງກັນພືດ ກຳນົດ ຫຼັກການ, ລະບຽບການ ແລະ ມາດຕະການພື້ນຖານ ກ່ຽວກັບ ການຄຸ້ມຄອງ, ການກວດກາ, ການປ້ອງກັນພືດ ເພື່ອສະກັດກັ້ນ ການແຜ່ລະບາດ ຂອງ ສັດຕູພືດ ຢູ່ພາຍໃນປະເທດ, ຈາກພາຍນອກເຂົ້າມາ ສປປ ລາວ ແລະ ຈາກ ສປປ ລາວ ໄປຍັງປະເທດອື່ນ, ແນໃສ່ຮັກສາ ສຸຂານາໄມ ຂອງ ພືດ, ຄົນ, ສັດ ແລະ ປົກປັກຮັກສາສິ່ງແວດລ້ອມ, ຮັບປະກັນ ເຮັດໃຫ້ ພືດ, ຜະລິດຕະພັນພືດ ເພີ່ມຂຶ້ນທາງດ້ານປະລິມານ ແລະ ຄຸນນະພາບ ສາມາດຕອບສະໜອງໄດ້ ຄວາມຕ້ອງການບໍລິໂພກພາຍໃນ ເພື່ອແກ້ໄຂຊີວິດການເປັນຢູ່ຂອງປະຊາຊົນໃຫ້ດີຂຶ້ນ ແລະ ເປັນສິນຄ້າສົ່ງອອກ, ປະກອບສ່ວນເຂົ້າ ໃນການພັດທະນາ ເສດຖະກິດ-ສັງຄົມ ແບບຍືນຍົງ.
ມາດຕາ 2. ການປ້ອງກັນພືດ
ການປ້ອງກັນພືດ ແມ່ນ ການຄວບຄຸມ, ການກວດກາ ພືດ, ຜະລິດຕະພັນພືດ ແລະ ວັດຖຸອື່ນ ໃນເວລາເຄື່ອນຍ້າຍຈາກພື້ນທີ່ໜຶ່ງໄປຍັງອີກພື້ນທີ່ໜຶ່ງ ໂດຍປະຕິບັດ ຕາມລະບຽບ ກົດໝາຍ ແລະ ໃຫ້ຖືກຕ້ອງ ຕາມຫຼັກວິຊາການ ແນໃສ່ຈຳກັດ ແລະ ສະກັດກັ້ນການລະບາດ ຂອງສັດຕູພືດ, ປ້ອງກັນບໍ່ໃຫ້ສັດຕູພືດລະບາດ ຈາກເຂດໜຶ່ງໄປຫາອີກເຂດໜຶ່ງ ພາຍໃນປະເທດ ຫຼື ແຜ່ລະບາດເຂົ້າມາໃນປະເທດ ແລະ ອອກໄປສູ່ປະເທດອື່ນ.
ມາດຕາ 3. ການອະທິບາຍຄຳສັບ
ຄຳສັບຕ່າງໆ ທີ່ນຳໃຊ້ໃນກົດໝາຍສະບັບນີ້ ມີຄວາມໝາຍ ດັ່ງນີ້:
1. ພືດ ໝາຍເຖິງ ພືດທີ່ມີຊີວິດ ແລະ ສິ້ນສ່ວນຕ່າງໆ ຂອງພືດ ລວມທັງ ຫມາກ, ເມັດ, ສະປໍ ແລະ ແນວພັນພືດ ທີ່ເກີດຂຶ້ນຕາມທຳມະຊາດ ແລະ ຄົນເຮົາປູກຂຶ້ນມາ;
2. ສັດຕູພືດ ໝາຍເຖິງ ແມງໄມ້, ບັນດາ ພືດທີ່ເປັນອັນຕະລາຍ ລວມທັງ ເຊື້ອຈຸລິນຊີ ເຊັ່ນ: ໄວຣັດ, ເຫັດລາ, ແບັກທີເຣັຍ, ກາຝາກ ແລະ ເຊື້ອພະຍາດອື່ນ ທີ່ສ້າງຄວາມເສັຍຫາຍແກ່ພືດ ແລະ ສິ່ງແວດລ້ອມ;
3. ພືດທີ່ເປັນອັນຕະລາຍ ໝາຍເຖິງ ຫຍ້າ ແລະ ເຄືອໄມ້ ທີ່ບໍ່ເປັນປະໂຫຍດ ຊຶ່ງຍາດອາຫານ ແລະ ພື້ນທີ່ ການຜະລິດ;
4. ຜະລິດຕະພັນພືດ ໝາຍເຖິງ ພືດທີ່ຍັງບໍ່ໄດ້ຜ່ານ ແລະ ໄດ້ຜ່ານຂະບວນການແປຮູບ ແລ້ວ ເຊັ່ນ: ເຂົ້າເປືອກ, ໝາກສາລີ, ໝາກກາເຟ, ເຂົ້າສານ, ແປ້ງສາລີ, ແປ້ງມັນຕົ້ນ;
5. ວັດຖຸອື່ນ ໝາຍເຖິງ ສິ່ງທີ່ໃຊ້ໃນການທົດລອງກັບພືດ, ສິ່ງເສດເຫຼືອຂອງພືດ, ດິນ, ດິນທຽມ ລວມທັງວັດສະດຸຸຫຸ້ມຫໍ່ ເຊັ່ນ: ຕູ້ບັນຈຸ, ຫີບຫໍ່ ທີ່ເຮັດດ້ວຍໄມ້, ໄມ້ໝອນຮອງ, ຖົງ ຫລື ກະສອບ, ກະບຸງ, ກະຕ່າ;
6. ເຊື້ອໄວຣັດ ໝາຍເຖິງ ເຊື້ອຈຸລະໂລກ ທີ່ເປັນອັນຕະລາຍຕໍ່ພືດ, ສັດ ແລະ ຄົນ ຊຶ່ງເບິ່ງເຫັນໄດ້ດ້ວຍກ້ອງຈຸລະທັດເອເລັກໂຕຼນິກ;
7. ເຊື້ອແບັກທີເຣັຍ ໝາຍເຖິງ ເຊື້ອຈຸລິນຊີ ຈຳພວກໜຶ່ງ ຊຶ່ງມີຫຼາຍຕະກຸນ ທີ່ເປັນອັນຕະລາຍ ຕໍ່ ພືດ, ຄົນ ແລະ ສັດ ຊຶ່ງເບິ່ງເຫັນໄດ້ດ້ວຍກ້ອງຈຸລະທັດ;
8. ເຊື້ອກາຝາກ ໝາຍເຖິງ ສິ່ງທີ່ມີຊີວິດ ທີ່ອາໄສເກາະກິນ ນຳພືດ, ຄົນ ແລະ ສັດ;
9. ສະປໍ ໝາຍເຖິງ ເຊື້ອພັນ ຫຼື ພະຍາດ ທີ່ຫຸ້ມຫໍ່ ເປັນປໍ້ນ້ອຍໆ;
10. ສົນທິສັນຍາ ໝາຍເຖິງ ສົນທິສັນຍາປ້ອງກັນພືດສາກົນ ຊຶ່ງ ສປປ ລາວ ໄດ້ເຂົ້າຮ່ວມ ເປັນພາຄີ ໃນວັນທີ 28 ກຸມພາ 1955 ແລະ ໃຫ້ສັດຕະຍາບັນ ໃນວັນທີ 24 ທັນວາ 2006;
11. ເຈົ້າຫນ້າທີ່ປ້ອງກັນພືດ ໝາຍເຖິງ ພະນັກງານວິຊາການ ຊຶ່ງຖືກແຕ່ງຕັ້ງຢ່າງເປັນທາງ ການຈາກອົງການ ຄຸ້ມຄອງວຽກງານປ້ອງກັນພືດ ເພື່ອອຳນວຍຄວາມສະດວກ ແລະ ດຳເນີນ ການກວດກາພືດ ຢູ່ດ່ານ ຫຼື ພື້ນທີ່ທີ່ມີການລະບາດ ຂອງ ສັດຕູພືດ ຕາມລະບຽບກົດໝາຍ;
12. ດ່ານປ້ອງກັນພືດ ໝາຍເຖີງ ຈຸດ ຫຼື ທີ່ຕັ້ງ ບ່ອນເຮັດວຽກ ຂອງ ເຈົ້າໜ້າທີ່ປ້ອງກັນພືດ;
13. ໃບຢັ້ງຢືນສຸຂານາໄມພືດ ໝາຍເຖິງ ເອກະສານຢັ້ງຢືນ ພືດ, ຜະລິດຕະພັນພືດ ແລະ ວັດຖຸອື່ນ ທີ່ສົ່ງອອກ ຫຼື ນຳເຂົ້ານັ້ນ ບໍ່ມີສັດຕູພືດ;
14. ໃບຢັ້ງຢືນແຫຼ່ງກຳເນີດ ພືດ ແລະ ຜະລິດຕະພັນພືດ ໝາຍເຖິງ ເອກະສານຢັ້ງຢືນ ບ່ອນປູກ, ປະເທດ, ເຂດ, ທ້ອງຖິ່ນ ຫຼື ພື້ນທີ່ກຳເນີດສະເພາະ ຂອງ ພືດ, ຜະລິດຕະພັນພືດ ແລະ ວັດຖຸອື່ນ;
15. ສຸຂານາໄມພືດ ໝາຍເຖິງ ການເຮັດໃຫ້ ພືດ, ຜະລິດຕະພັນພືດ ແລະ ວັດຖຸອື່ນ ມີ ຄວາມສະອາດ, ປອດໄພ ຈາກສັດຕູພືດ;
16. ຜູ້ປະກອບການ ໝາຍເຖິງ ຜູ້ສົ່ງອອກ ແລະ ນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນ ລວມທັງ ຜູ້ດຳເນີນທຸລະກິດດ້ານສຸຂານາໄມພືດ;
17. ສິດຮ້ອງທຸກ ໝາຍເຖິງ ສິດສະເໜີຕໍ່ ອົງການບໍລິຫານ, ສິດຮ້ອງຟ້ອງ ຕໍ່ ສານປະຊາຊົນ ແລະ ສິດຮ້ອງຂໍຄວາມເປັນທຳ ຕໍ່ ສະພາແຫ່ງຊາດ.
ມາດຕາ 4. ນະໂຍບາຍ ຂອງລັດ ກ່ຽວກັບ ການປ້ອງກັນພືດ
ລັດ ຊຸກຍູ້, ສົ່ງເສີມ ວຽກງານປ້ອງກັນພືດ ດ້ວຍການວາງ ນະໂຍບາຍ, ລະບຽບກົດໝາຍ, ມາດຕະການຕ່າງໆ ເປັນຕົ້ນ ພາສີ, ອາກອນ, ສິນເຊື່ອ, ວິຊາການ, ເຕັກໂນໂລຊີ ໂດຍເອື້ອອຳນວຍໃຫ້ ຄອບຄົວ ແລະ ການຈັດຕັ້ງ ນັບທັງຜູ້ປະກອບການພາຍໃນ ແລະ ຕ່າງປະເທດ ໄດ້ຮັບຄວາມສະດວກ, ວ່ອງໄວ ແລະ ມີສ່ວນຮ່ວມ ເຂົ້າໃນວຽກງານປ້ອງກັນພືດ ເພື່ອຕອບສະໜອງ ການປະຕິບັດແຜນພັດທະນາ ເສດຖະກິດ-ສັງຄົມ ຂອງປະເທດ ໃນເງື່ອນໄຂການເຊື່ອມໂຍງເຂົ້າກັບສາກົນ.
ມາດຕາ 5. ຫຼັກການ ກ່ຽວກັບ ການປ້ອງກັນພືດ
ການປ້ອງກັນພືດ ຕ້ອງປະຕິບັດຕາມຫຼັກການພື້ນຖານ ດັ່ງນີ້:
1. ຮັບປະກັນ ການຄຸ້ມຄອງ ຢ່າງລວມສູນ ແລະ ເປັນເອກະພາບໃນຂອບເຂດທົ່ວປະເທດ;
2. ສົມທົບຢ່າງກົມກຽວ ຜົນປະໂຫຍດ ຂອງ ລັດ, ລວມໝູ່, ຄອບຄົວ, ຜູ້ປະກອບການ ທັງພາຍໃນ ແລະ ຕ່າງປະເທດ;
3. ຖືສຳຄັນ ລະບົບນິເວດ, ຄວາມປອດໄພ ແລະ ສຸຂານາໄມ ຂອງ ພືດ, ຄົນ, ສັດ ເພື່ອຜົນປະໂຫຍດສູງສຸດ ສະເພາະໜ້າ ແລະ ຍາວນານ ຂອງ ສັງຄົມ;
4. ຖືເອົາການປ້ອງກັນພືດ ຕິດພັນກັບການຊຸກຍູ້ການຜະລິດ, ການພັດທະນາ ກະສິກຳ ແລະ ປ່າໄມ້ ແບບຍືນຍົງ;
5. ສົມທົບການປະຕິບັດ ແນວທາງນະໂຍບາຍ, ລະບຽບກົດໝາຍ ພາຍໃນປະເທດ ກັບ ສັນຍາ ແລະ ສົນທິສັນຍາສາກົນ ທີ່ກ່ຽວຂ້ອງ ຊຶ່ງ ສປປ ລາວ ເປັນພາຄີ.
ມາດຕາ 6. ຂອບເຂດການນຳໃຊ້ກົດໝາຍ
ກົດໝາຍສະບັບນີ້ ນຳໃຊ້ສຳລັບ ການຄວບຄຸມການລະບາດສັດຕູພືດ ຢູ່ພາຍໃນ, ການຄຸ້ມຄອງ, ການກວດກາ ພືດທຸກປະເພດ ທີ່ເປັນສິນຄ້າ ນຳເຂົ້າ, ຜ່ານ ແລະ ສົ່ງອອກ ເພື່ອຮັບປະກັນຄວາມປອດໄພ ແລະ ສຸຂານາໄມ ຂອງ ພືດ, ຄົນ ແລະ ສັດ.
ສານເຄມີປ້ອງກັນພືດ, ສານຕົກຄ້າງໃນພືດ ບໍ່ນອນຢູ່ໃນຂອບເຂດ ການນຳໃຊ້ ຂອງກົດໝາຍສະບັບນີ້.
ມາດຕາ 7. ການຮ່ວມມືສາກົນ
ລັດ ສົ່ງເສີມ ການພົວພັນ, ຮ່ວມມື ກັບຕ່າງປະເທດ, ພາກພື້ນ ແລະ ສາກົນ ລວມທັງ ອົງການຈັດຕັ້ງສາກົນ ໃນການປະຕິບັດວຽກງານປ້ອງກັນພືດ, ການປັບປຸງລະບົບ ປ້ອງກັນພືດ ຂອງ ສປປ ລາວ ດ້ວຍການແລກປ່ຽນບົດຮຽນ, ຂໍ້ມູນຂ່າວສານ, ການຄົ້ນຄວ້າວິທະຍາສາດ, ເຕັກໂນໂລຊີ, ການພັດທະນາ ຊັບພະຍາກອນມະນຸດ, ການເຂົ້າຮ່ວມ ປະຕິບັດສັນຍາ ແລະ ສົນທິສັນຍາສາກົນ ທີ່ ສປປ ລາວ ເປັນພາຄີ.
ພາກ ທີ II
ກິດຈະການ ກ່ຽວກັບ ການປ້ອງກັນພືດ
ມາດຕາ 8. ເປົ້າໝາຍ ຂອງກິດຈະການ
ເປົ້າໝາຍຂອງກິດຈະການທີ່ໄດ້ກຳນົດໄວ້ໃນມາດຕາ 9 ຂອງ ກົດໝາຍສະບັບນີ້ ຕ້ອງໄດ້ຮັບ ການຄຸ້ມຄອງ, ກວດກາຕາມຫຼັກວິຊາການ ຢ່າງເຂັ້ມງວດ ເປັນຕົ້ນແມ່ນການ ສົ່ງອອກ-ນຳເຂົ້າ ແລະ ຜ່ານແດນ. ສຳລັບ ຢູ່ພາຍໃນປະເທດ ຕ້ອງມີການຄວບຄຸມ ພື້ນທີ່ ທີ່ມີການລະບາດ ລວມທັງ ການເຄື່ອນຍ້າຍ.
ມາດຕາ 9. ກິດຈະການ ແລະ ທຸລະກິດ ການປ້ອງກັນພືດ
• ກິດຈະການ ກ່ຽວກັບ ການປ້ອງກັນພືດ ມີ ດັ່ງນີ້:
- ການປ້ອງກັນພືດ ພາຍໃນປະເທດ;
- ການກວດກາພືດຂາເຂົ້າ;
- ການກວດກາພືດຂາອອກ;
- ການກວດກາພືດຜ່ານແດນ;
- ການກວດກາພືດ ຕິດຕົວຜູ້ໂດຍສານ ຫລື ສົ່ງທາງໄປສະນີ;
- ການກວດກາພາຫະນະຂົນສົ່ງ.
• ທຸລະກິດ ດ້ານສຸຂານາໄມພືດ.
ໝວດທີ 1
ການປ້ອງກັນພືດ ພາຍໃນປະເທດ
ມາດຕາ 10. ການຄວບຄຸມພືດ ພາຍໃນປະເທດ
ການຄວບຄຸມພືດ ພາຍໃນປະເທດ ຕ້ອງດຳເນີນ ດ້ວຍການກວດກາ, ການຈຳກັດ ແລະ ສະກັດກັ້ນ ການແຜ່ລະບາດ ຂອງສັດຕູພືດ ຈາກເຂດໜຶ່ງ ໄປຍັງອີກເຂດໜຶ່ງ ຕາມຫຼັກວິຊາການ ແລະ ລະບຽບກົດໝາຍ.
ມາດຕາ 11. ການລາຍງານ ກ່ຽວກັບ ສັດຕູພືດ
ບຸກຄົນ, ຄອບຄົວ ຫຼື ການຈັດຕັ້ງ ທີ່ພົບເຫັນປາກົດການ ການທຳລາຍ ຫຼື ການລະບາດ ຂອງ ສັດຕູພືດ ຢູ່ພື້ນທີ່ໃດໜຶ່ງ ຕ້ອງລາຍງານ ຕໍ່ ຂະແຫນງການ ກະສິກຳ ແລະ ປ່າໄມ້ ຫຼື ອົງການປົກຄອງ ທ້ອງຖິ່ນ ທີ່ກ່ຽວຂ້ອງ ຢ່າງຮີບດ່ວນ.
ມາດຕາ 12. ການປະກາດ ເຂດສັດຕູພືດລະບາດ
ລັດຖະບານ ຫຼື ອົງການປົກຄອງທ້ອງຖິ່ນ ເປັນຜູ້ປະກາດ ເຂດສັດຕູພືດລະບາດ ຕາມການສະເໜີຂອງອົງການຄຸ້ມຄອງ ວຽກງານປ້ອງກັນພືດ ໂດຍໃຫ້ປະຕິບັດ ຕາມກໍລະນີ ດັ່ງນີ້:
1. ຖ້າຫາກສັດຕູພືດລະບາດເກີດຂຶ້ນໃນຂອບເຂດເມືອງ, ເທດສະບານໃດໜຶ່ງ ແມ່ນ ເຈົ້າເມືອງ, ຫົວໜ້າເທດສະບານນັ້ນ ເປັນຜູ້ປະກາດ;
2. ຖ້າຫາກສັດຕູພືດລະບາດ ເກີດຂຶ້ນຫຼາຍກວ່າເມືອງໜຶ່ງ, ເທດສະບານໜຶ່ງ ແຕ່ຢູ່ໃນຂອບເຂດ ແຂວງ, ນະຄອນໜຶ່ງ ແມ່ນ ເຈົ້າແຂວງ, ເຈົ້າຄອງນະຄອນນັ້ນ ເປັນຜູ້ປະກາດ;
3. ຖ້າຫາກສັດຕູພືດລະບາດ ເກີດຂຶ້ນຫຼາຍກວ່າໜຶ່ງແຂວງ, ນະຄອນ ແມ່ນນາຍົກລັດຖະມົນຕີ ເປັນຜູ້ປະກາດ.
ມາດຕາ 13. ມາດຕະການຄວບຄຸມ ການແຜ່ລະບາດຂອງສັດຕູພືດ
ກະຊວງ ກະສິກຳ ແລະ ປ່າໄມ້ ໂດຍສົມທົບກັບ ອົງການປົກຄອງທ້ອງຖິ່ນ ແຈ້ງການປະກາດໃຊ້ມາດຕະການຄວບຄຸມ ການແຜ່ລະບາດ ຂອງສັດຕູພືດ ໃຫ້ທັນເວລາ ຕາມແຕ່ກໍລະນີີ ດັ່ງນີ້:
1. ນຳໃຊ້ວິທີການ ທີ່ເໝາະສົມ ແລະ ມີປະສິດທິຜົນ ໃນການຄວບຄຸມສັດຕູພືດ;
2. ນຳໃຊ້ມາດຕະການ ທີ່ຈຳເປັນ ໃນຂອບເຂດ ບໍລິເວນໃດໜຶ່ງ ຫລື ທົ່ວປະເທດ ເພື່ອກັນ, ຄວບຄຸມ, ກຳຈັດ ການແຜ່ລະບາດ ຂອງສັດຕູພືດໃດໜຶ່ງ ເພື່ອສະກັດກັ້ນ ບໍ່ໃຫ້ສັດຕູພືດ ແຜ່ລາມອອກໄປ ຢ່າງກວ້າງຂວາງ;
3. ກຳຈັດ ແລະ ທຳລາຍ ສັດຕູພືດ, ພືດ, ຜະລິດຕະພັນພືດ ແລະ ວັດຖຸອື່ນ ທີ່ຕິດພະຍາດ, ປົນເປື້ອນ ຫລື ນຳເຊື້ອພະຍາດ ຕາມກຳນົດເວລາ ແລະ ລະບຽບການ;
4. ຕິດຕາມ ແລະ ກວດກາ ພື້ນທີ່ການຜະລິດ ທີ່ມີສັດຕູພືດທຳລາຍ ຫລື ບ່ອນທີ່ສົງໄສ ວ່າເກີດມີການແຜ່ລະບາດ ຂອງສັດຕູພືດ.
ໝວດ ທີ 2
ການກວດກາພືດ ຂາເຂົ້າ
ມາດຕາ 14. ການນຳເຂົ້າ ພືດ
ບຸກຄົນ ຫຼື ການຈັດຕັ້ງ ທີ່ນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນ ນັບທັງການຊື້ ຫຼື ການຊ່ວຍເຫຼືອຈາກຕ່າງປະເທດ ຕ້ອງປະຕິບັດຕາມ ນະໂນບາຍ ແລະ ລະບຽບກົດໝາຍ ຂອງ ສປປ ລາວ, ສັນຍາ ແລະ ສົນທິສັນຍາ ທີ່ ສປປ ລາວ ເປັນພາຄີ.
ມາດຕາ 15. ການຂໍອະນຸຍາດນຳເຂົ້າພືດ
ບຸກຄົນ ຫຼື ການຈັດຕັ້ງ ທີ່ຕ້ອງການນຳເຂົ້າ ເມັດພັນພືດ, ແນວພັນພືດ, ຜະລິດຕະພັນພືດ ຫລື ວັດຖຸອື່ນ ຕາມບັນຊີ ສັດຕູພືດຕ້ອງຫ້າມ ຂອງ ສປປ ລາວ ຫຼື ຈາກເຂດພື້ນທີ່ລະບາດສັດຕູພືດ ຂອງ ປະເທດຕົ້ນທາງ ຕ້ອງຂໍອະນຸຍາດ ຈາກຂະແໜງການກະສິກຳ ແລະ ປ່າໄມ້ ແລະ ດຳເນີນໄປຕາມລະບຽບກົດໝາຍ.
ມາດຕາ 16. ເອກະສານ ທີ່ຕ້ອງແຈ້ງ
ບຸກຄົນ ຫຼື ການຈັດຕັ້ງ ລວມທັງ ຜູ້ປະກອບການ ທີ່ນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນ ຕ້ອງແຈ້ງເອກະສານ ທີ່ກ່ຽວຂ້ອງ ຕໍ່ດ່ານປ້ອງກັນພືດ ເຊັ່ນ: ໃບຢັ້ງຢືນ ສຸຂານາໄມພືດ ແລະ ເອກະສານອື່ນ ທີ່ກ່ຽວຂ້ອງ ຊຶ່ງອອກໃຫ້ໂດຍ ປະເທດຕົ້ນທາງ.
ມາດຕາ 17. ການກວດກາ ພືດ ທີ່ເປັນສິນຄ້າ
ພືດ, ຜະລິດຕະພັນພືດ ແລະ ວັດຖຸອື່ນ ທີ່ເປັນສິນຄ້ານຳເຂົ້າ ຕ້ອງໄດ້ຮັບການກວດກາຕາມຫຼັກວິຊາການ ຢູ່ ດ່ານປ້ອງກັນພືດ, ຖ້າບໍ່ພົບເຫັນ ສັດຕູພືດ ຕ້ອງອອກອະນຸຍາດ ໃຫ້ຜ່ານໃນທັນໃດ.
ໃນກໍລະນີທີ່ສົງໄສວ່າ ພືດ, ຜະລິດຕະພັນພືດ ແລະ ວັດຖຸອື່ນ ມີການຕິດແປດສັດຕູພືດ ຫຼື ມາຈາກພື້ນທີ່ ທີ່ມີການແຜ່ລະບາດ ຂອງ ສັດຕູພືດນັ້ນ ເຈົ້າໜ້າທີ່ປ້ອງກັນພືດ ມີສິດແຍກປ່ຽວ ໂດຍນຳໄປໄວ້ໃນສະຖານທີ່ສະເພາະ ເພື່ອຫຼີກເວັ້ນ ການແຜ່ລະບາດ ຂອງ ສັດຕູພືດ ໄປສູ່ເຂດອື່ນ ພ້ອມທັງ ຕິດຕາມ, ກວດກາ ແລະ ວິໄຈພືດດັ່ງກ່າວ.
ໃນກໍລະນີ ທີ່ພົບເຫັນ ສັດຕູພືດ ເຈົ້າຫນ້າທີ່ປ້ອງກັນພືດ ຕ້ອງແຈ້ງໃຫ້ຜູ້ປະກອບການຊາບ ໃນທັນໃດ ແລ້ວດຳເນີນການສຸຂານາໄມພືດ ຢ່າງເຂັ້ມງວດ ເພື່ອຮັບປະກັນຄວາມປອດໄພ ຫລື ສົ່ງກັບຄືນປະເທດຕົ້ນທາງ ຫລື ທຳລາຍຖິ້ມ ແລ້ວແຕ່ກໍລະນີ.
ໃນການດຳເນີນການສຸຂານາໄມພືດ ຫລື ການສົ່ງກັບຄືນ ປະເທດຕົ້ນທາງ ຫລື ການທຳລາຍຖິ້ມ ແມ່ນເປັນພາລະ ຂອງຜູ້ປະກອບການ.
ມາດຕາ 18. ການນຳເຂົ້າ ພືດຕ້ອງຫ້າມ
ບຸກຄົນ ຫຼື ການຈັດຕັ້ງ ທີ່ຕ້ອງການນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນຕ້ອງຫ້າມເພື່ອ ການຄົ້ນຄວ້າ ວິທະຍາສາດ, ການສຶກສາ, ການວິໄຈ ເພື່ອຜົນປະໂຫຍດ ທາງດ້ານ ການພັດທະ ນາເສດຖະກິດ-ສັງຄົມ ແລະ ສິ່ງແວດລ້ອມ ຕ້ອງໄດ້ຮັບການອະນຸຍາດພິເສດ ຈາກລັດຖະບານ ໂດຍມີມາດຕະການ ຄຸ້ມຄອງສະເພາະ ຢ່າງເຂັ້ມງວດ.
ຫມວດທີ 3
ການກວດກາພືດ ຂາອອກ
ມາດຕາ 19. ການສະເໜີໃຫ້ກວດກາພືດ ຂາອອກ
ບຸກຄົນ ຫຼື ການຈັດຕັ້ງ ທີ່ມີຈຸດປະສົງ ສົ່ງອອກ ພືດ, ຜະລິດຕະພັນພືດ ຫຼື ວັດຖຸອື່ນ ຕ້ອງສະເໜີຕໍ່ຂະແໜງການກະສິກຳ ແລະ ປ່າໄມ້ ທີ່ກ່ຽວຂ້ອງ ເພື່ອໃຫ້ກວດກາພືດຂາອອກ ຕາມເງື່ອນໄຂ ຄວາມຕ້ອງການ ຂອງປະເທດປາຍທາງ.
ມາດຕາ 20. ການສະເຫນີກວດກາພືດ ຄືນໃໝ່
ບຸກຄົນ ຫຼື ການຈັດຕັ້ງ ມີສິດສະເໜີ ໃຫ້ຂະແໜງການກະສິກຳ ແລະ ປ່າໄມ້ ທີ່ກ່ຽວຂ້ອງ ເພື່ອກວດກາພືດ, ຜະລິດຕະພັນພືດ ແລະ ວັດຖຸອື່ນ ຄືນໃໝ່ ໃນກໍລະນີ ດັ່ງນີ້:
1. ການຮຽກຮ້ອງໃຫ້ມີການກວດກາເພີ່ມເຕີມ ຈາກປະເທດປາຍທາງ;
2. ການຫຸ້ມຫໍ່ ມີການປ່ຽນແປງ ຫລື ມີການສີກຂາດ ;
3. ໃບຢັ້ງຢືນສຸຂານາໄມພືດ ໝົດອາຍຸ.
ມາດຕາ 21. ການຢັ້ງຢືນການສົ່ງອອກພືດ
ພືດ, ຜະລິດຕະພັນພືດ ແລະ ວັດຖຸອື່ນ ທີ່ຈະສົ່ງອອກໄປຕ່າງປະເທດ ຕ້ອງໄດ້ຮັບການກວດກາ ແລະ ການຢັ້ງຢືນສຸຂານາໄມພືດ ຈາກ ຂະແໜງການກະສິກຳ ແລະ ປ່າໄມ້ ທີ່ກ່ຽວຂ້ອງ ຕາມລະບຽບການ.
ຫມວດທີ 4
ການກວດກາພືດ ຜ່ານແດນ
ມາດຕາ 22. ການນຳສົ່ງ ແລະ ການກວດກາ ພືດຜ່ານແດນ
ບຸກຄົນ ຫຼື ການຈັດຕັ້ງ ທີ່ມີຈຸດປະສົງ ນຳສົ່ງ ພືດ, ຜະລິດຕະພັນພືດ ແລະ ວັດຖຸອື່ນ ທີ່ເປັນສິນຄ້າຜ່ານ ສປປ ລາວ ຕ້ອງປະຕິບັດ ຕາມລະບຽບກົດໝາຍ ຂອງ ສປປ ລາວ, ສັນຍາ, ສົນທິສັນຍາສາກົນ ທີ່ກ່ຽວຂ້ອງ.
ເຈົ້າຫນ້າທີ່ປ້ອງກັນພືດ ປະຈຳດ່ານ ຕ້ອງກວດກາ ໃບຢັ້ງຢືນສຸຂານາໄມພືດ, ພາຫະນະຂົນສົ່ງ ພືດ, ຜະລິດຕະພັນພືດ ແລະ ວັດຖຸອື່ນ ເພື່ອຢັ້ງຢືນ ຄວາມຖືກຕ້ອງ ແລະ ຄວາມປອດໄພ.
ໃນກໍລະນີ ມີປາກົດການ ຜິດປົກກະຕິ ຫຼື ມີແຫຼ່ງຂ່າວ ຂໍ້ມູນຈາກພື້ນທີ່ ທີ່ມີການລະບາດ ຂອງ ສັດຕູພືດ ຕ້ອງໄດ້ກວດກາຕົວຈິງ ຕາມຫຼັກວິຊາການ ແລະ ລະບຽບກົດໝາຍ. ເມື່ອພົບເຫັນ ສັດຕູພືດ ຕາມບັນຊີສັດຕູພືດຕ້ອງຫ້າມ ກໍໃຫ້ປະຕິບັດ ຕາມວັກ 3 ແລະ 4 ຂອງ ມາດຕາ 17 ຂອງກົດໝາຍ ສະບັບນີ້.
ມາດຕາ 23. ການຄ່ຽນຖ່າຍພືດ
ພືດ, ຜະລິດຕະພັນພືດ ແລະ ວັດຖຸອື່ນ ໃນໄລຍະການສົ່ງຜ່ານນັ້ນ ຖ້າຫາກມີການຄ່ຽນຖ່າຍ ຈາກພາຫະນະໜຶ່ງ ສູ່ພາຫະນະອື່ນ ຕ້ອງໄດ້ຮັບອະນຸຍາດ ຈາກເຈົ້າຫນ້າທີ່ປ້ອງກັນພືດ ປະຈຳດ່ານ ຫຼື ຂະແໜງ ການກະສິກຳ ແລະ ປ່າໄມ້ ທີ່ກ່ຽວຂ້ອງ.
ຫມວດທີ 5
ການກວດກາພືດ ຕິດຕົວ ຫລື ສົ່ງທາງໄປສະນີ
ມາດຕາ 24. ການນຳເຂົ້າພືດ ຕິດຕົວ ຫລື ສົ່ງທາງໄປສະນີ
ບຸກຄົນ ຫຼື ການຈັດຕັ້ງ ທີ່ນຳ ແນວພັນພືດ, ພືດ ຕິດຕົວ ຫລື ສົ່ງທາງໄປສະນີ ເຂົ້າມາໃນ ສປປ ລາວ ຕ້ອງແຈ້ງ ແລະ ຮັບການກວດກາ ຢູ່ ດ່ານ ອອກ-ເຂົ້າ ຫຼື ຫ້ອງການໄປສະນີ ຕາມລະບຽບການ.
ໃນກໍລະນີ ທີ່ພົບເຫັນ ສັດຕູພືດ ຕ້ອງເຮັດອະນາໄມ ແລະ ຂ້າເຊື້ອພະຍາດ ຕາມຫຼັກການ, ຖ້າຫາກແມ່ນສັດຕູພືດ ທີ່ເປັນອັນຕະລາຍ ຕ້ອງສົ່ງກັບຄືນ ຫຼື ທຳລາຍຖິ້ມ. ສຳລັບຄ່າໃຊ້ຈ່າຍ ໃນການດຳ ເນີນການສຸຂານາໄມພືດ ຫລື ການສົ່ງກັບຄືນ ຫລື ການທຳລາຍຖິ້ມ ແມ່ນເປັນພາລະ ຂອງ ເຈົ້າຂອງພືດ.
ສຳລັບການນຳເຂົ້າພືດ ເພື່ອຈຳໜ່າຍ ຫຼື ຂະຫຍາຍພັນ ຕ້ອງ ໄດ້ຮັບການເຫັນດີ ຈາກຂະແໜງການ ກະສິກຳ ແລະ ປ່າໄມ້ ແລະ ດຳເນີນຕາມລະບຽບກົດໝາຍທີ່ກ່ຽວຂ້ອງ.
ມາດຕາ 25. ການກວດກາພືດ ຕິດຕົວຜູ້ໂດຍສານ ຫລື ສົ່ງທາງໄປສະນີ
ພືດ ຕິດຕົວຜູ້ໂດຍສານ ຫລື ສົ່ງທາງໄປສະນີ ທີ່ນຳເຂົ້າມາ ສປປ ລາວ ເມື່ອຜ່ານການກວດກາ ດ້ານສຸຂານາໄມແລ້ວ ຕ້ອງໄດ້ອະນຸຍາດໃຫ້ນຳເຂົ້າໃນທັນໃດ.
ຫມວດ ທີ 6
ການກວດກາ ພາຫະນະຂົນສົ່ງ
ມາດຕາ 26. ພາຫະນະທຸກປະເພດ
ພາຫະນະທຸກປະເພດ ຕ້ອງໄດ້ປະຕິບັດ ການກັນ ແລະ ກຳຈັດ ສັດຕູພືດ ຕາມຫຼັກວິຊາການ ແລະ ລະບຽບກົດໝາຍ.
ມາດຕາ 27. ພາຫະນະຂົນສົ່ງ ທີ່ມາຈາກພື້ນທີ່ລະບາດ ຂອງສັດຕູພືດ
ພາຫະນະຂົນສົ່ງ ທາງບົກ, ທາງນ້ຳ ແລະ ທາງອາກາດ ທີ່ເດີນທາງມາຈາກພື້ນທີ່ລະບາດ ຂອງສັດຕູພືດ ຕ້ອງໄດ້ຮັບການກວດກາ ຈາກເຈົ້າຫນ້າທີ່ປ້ອງກັນພືດ. ໃນກໍລະນີ ທີ່ພົບເຫັນສັດຕູພືດໃດໜຶ່ງ ຕ້ອງເຮັດອະນາໄມ ຫລື ຂ້າເຊື້ອ ຕາມຫຼັກວິຊາການ.
ມາດຕາ 28. ພາຫະນະຂົນສົ່ງລຳລຽງພືດ
ພາຫະນະຂົນສົ່ງລຳລຽງ ພືດ, ຜະລິດຕະພັນພືດ ແລະ ວັດຖຸອື່ນ ທີ່ ເຂົ້າ-ອອກ ສປປ ລາວ ຕ້ອງປະຕິບັດຕາມຫລັກວິຊາການປ້ອງກັນພືດ ແລະ ຕາມສົນທິສັນຍາສາກົນ ທີ່ ສປປ ລາວ ເປັນພາຄີ ຫຼື ຕາມລະບຽບການ ລະຫວ່າງປະເທດ.
ມາດຕາ 29. ການກຳຈັດ ສິ່ງເສດເຫລືອ ຈາກພາຫະນະຂົນສົ່ງ
ສິ່ງເສດເຫຼືອທັງໝົດ ທີ່ຄ້າງຢູ່ໃນພາຫະນະຂົນສົ່ງ ພືດ, ຜະລິດຕະພັນພືດ ແລະ ວັດຖຸອື່ນ ທີ່ຕິດເຊື້ອພະຍາດ ຊຶ່ງເຂົ້າມາໃນ ສປປ ລາວ ຕ້ອງໄດ້ຮັບ ການກຳຈັດ, ຂ້າເຊື້ອ ແລະ ອະນາໄມ ເປັນຕົ້ນ ການລ້າງ ໃນສະຖານທີ່ ທີ່ກຳນົດໃຫ້ສະເພາະ ຕາມລະບຽບການ.
ມາດຕາ 30. ອຸປະກອນ ແລະ ວັດສະດຸຫຸ້ມຫໍ່ ທີ່ນຳເຂົ້າ
ອຸປະກອນ ແລະ ວັດສະດຸຫຸ້ມຫໍ່ ທີ່ນຳເຂົ້າມາໃນ ສປປ ລາວ ທີ່ສົງໄສວ່າ ຕິດແປດ ສັດຕູພືດ ຕ້ອງໄດ້ຜ່ານການກວດກາ ຈາກເຈົ້າໜ້າທີ່ປ້ອງກັນພືດ. ໃນກໍລະນີ ທີ່ພົບເຫັນ ສັດຕູພືດ ຕ້ອງທຳການ ອະນາໄມ ແລະ ຂ້າເຊື້ອ ຕາມຫຼັກວິຊາການ.
ໝວດທີ 7
ທຸລະກິດ ດ້ານສຸຂານາໄມພືດ
ມາດຕາ 31. ທຸລະກິດ ດ້ານສຸຂານາໄມພືດ
ບຸກຄົນ, ຄອບຄົວ ແລະ ການຈັດຕັ້ງ ທັງພາຍໃນ ແລະ ຕ່າງປະເທດ ທີ່ມີຈຸດປະສົງດຳເນີນທຸລະກິດ ດ້ານສຸຂານາໄມພືດ ຕ້ອງປະຕິບັດ ຕາມມາດຕະຖານເຕັກນິກ, ລະບຽບການ ແລະ ກົດໝາຍ ທີ່ກ່ຽວຂ້ອງ.
ມາດຕາ 32. ປະເພດທຸລະກິດ ດ້ານສຸຂານາໄມພືດ
ທຸລະກິດ ດ້ານສຸຂານາໄມພືດ ມີ ສອງ ປະເພດ ດັ່ງນີ້:
1. ທຸລະກິດກັນ ແລະ ຄວບຄຸມ ສັດຕູພືດ;
2. ທຸລະກິດ ບໍລິການ ດ້ານສຸຂານາໄມພືດ.
ມາດຕາ 33. ທຸລະກິດ ກັນ ແລະ ຄວບຄຸມສັດຕູພືດ
ທຸລະກິດກັນ ແລະ ຄວບຄຸມສັດຕູພືດ ດຳເນີນດ້ວຍ ການສຳຫຼວດ ສັດຕູພືດ, ການວິໄຈຜົນກະທົບ ຕໍ່ລະບົບນິເວດ, ສຸຂານາໄມ ຂອງ ພືດ, ຄົນ ແລະ ສັດ ເພື່ອສະໜອງຂໍ້ມູນ ໃຫ້ແກ່ ການຈັດຕັ້ງ ຫຼື ນິຕິບຸກຄົນ ທີ່ກ່ຽວຂ້ອງ ແນໃສ່ວາງມາດຕະການປ້ອງກັນ ແລະ ຄວບຄຸມ ການລະບາດ ຂອງ ສັດຕູພືດ.
ຜູ້ດຳເນີນ ທຸລະກິດດັ່ງກ່າວ ສາມາດສ້າງຫ້ອງວິໄຈສັດຕູພືດ ຕາມລະບຽບການ ຂອງຂະແໜງການທີ່ກ່ຽວຂ້ອງ.
ມາດຕາ 34. ທຸລະກິດ ບໍລິການ ດ້ານສຸຂານາໄມພືດ
ທຸລະກິດ ບໍລິການ ດ້ານສຸຂານາໄມພືດ ດຳເນີນດ້ວຍການໃຫ້ບໍລິການ ການກຳຈັດສັດຕູພືດ ແລະ ການສຸຂານາໄມ ພືດ, ຜະລິດຕະພັນພືດ ແລະ ວັດຖຸອື່ນ ຕາມມາດຕະຖານເຕັກນິກ ແລະ ຫຼັກວິຊາການ ດ້ວຍວິທີການ ດັ່ງນີ້:
1. ການບໍລິການ ການກຳຈັດສັດຕູພືດ ຢູ່ໃນພື້ນທີ່ປູກພືດ, ເລົ້າ, ສາງ, ລານ ແລະ ອື່ນໆ;
2. ການບໍລິການ ດ້ານສຸຂານາໄມ ພືດ, ຜະລິດຕະພັນພືດ ແລະ ວັດຖຸອື່ນ ດ້ວຍວິທີການ ອົບອາຍນ້ຳຮ້ອນ ຫຼື ນ້ຳເຢັນ, ອົບແຫ້ງ, ຮົມຢາຂ້າເຊື້ອ, ສາຍແສງລັງສີ ແລະ ອື່ນໆ.
ພາກທີ III
ສິດ, ໜ້າທີ່, ພັນທະ ຂອງ ເຈົ້າໜ້າທີ່ປ້ອງກັນພືດ,
ຜູ້ປະກອບການ ແລະ ພົນລະເມືອງ
ມາດຕາ 35. ສິດ, ໜ້າທີ່, ພັນທະ ຂອງ ພະນັກງານ ແລະ ເຈົ້າໜ້າທີ່ປ້ອງກັນພືດ
• ພະນັກງານ ແລະ ເຈົ້າໜ້າທີ່ປ້ອງກັນພືດ ມີສິດ ແລະ ໜ້າທີ່ ຕົ້ນຕໍ ດັ່ງນີ້:
1. ໂຄສະນາເຜີຍແຜ່ ແລະ ແນະນຳ ລະບຽບກົດໝາຍ ກ່ຽວກັບ ວຽກງານປ້ອງກັນພືດ;
2. ກວດກາ ແລະ ຢັ້ງຢືນ ຄວາມຖືກຕ້ອງ ຂອງ ເອກະສານສຸຂານາໄມພືດ ແລະ ເອກະສານອື່ນ ທີ່ກ່ຽວຂ້ອງ ໃຫ້ແກ່ຜູ້ປະກອບການ;
3. ອະນຸຍາດໃຫ້ຜ່ານ ພາຍຫຼັງໄດ້ກວດກາ ພືດ, ຜະລິດຕະພັນພືດ ແລະ ວັດຖຸອື່ນ ທີ່ ປອດສັດຕູພືດແລ້ວ;
4. ກັກ, ແຍກປ່ຽວ ພືດ, ຜະລິດຕະພັນພືດ ແລະ ວັດຖຸອື່ນ ທີ່ມີສັດຕູພືດ ຫຼື ທີ່ມາຈາກ ພື້ນທີ່ ທີ່ມີການລະບາດ ຂອງ ສັດຕູພືດ;
5. ແຈ້ງໃຫ້ຜູ້ປະກອບການ ເຮັດສຸຂານາໄມພືດ ຫຼື ສົ່ງຄືນ ຫຼື ທຳລາຍພືດ, ຜະລິດຕະພັນພືດ ແລະ ວັດຖຸອື່ນ ທີ່ມີສັດຕູພືດ ຕາມລະບຽບການ;
6. ນຳໃຊ້ ມາດຕະການ ຕໍ່ຜູ້ລະເມີດ ລະບຽບກົດໝາຍ ກ່ຽວກັບ ການປ້ອງກັນພືດ ຕາມຄວາມຮັບຜິດຊອບ ຂອງຕົນ ລວມທັງ ການຍຶດຂອງກາງ, ສະເໜີໃຫ້ກັກຕົວຜູ້ລະເມີດ ແລະ ປະກອບສຳນວນຄະດີ ຍື່ນຕໍ່ພາກສ່ວນ ທີ່ກ່ຽວຂ້ອງ ເພື່ອດຳເນີນຄະດີ ຕາມລະບຽບກົດໝາຍ;
7. ປະສານສົມທົບ ກັບເຈົ້າໜ້າທີ່ອື່ນ ແລະ ອົງການປົກຄອງທ້ອງຖິ່ນ ໃນການປະຕິບັດ ວຽກງານປ້ອງກັນພືດ;
8. ສະຫຼູບ, ລາຍງານ ຜົນຂອງການປະຕິບັດວຽກງານ ປ້ອງກັນພືດ ໃຫ້ແກ່ການຈັດຕັ້ງ ຂັ້ນເທິງຖັດຕົນ ຢ່າງເປັນລະບົບ ປົກກະຕິ.
• ພະນັກງານ ແລະ ເຈົ້າໜ້າທີ່ປ້ອງກັນພືດ ມີພັນທະຕົ້ນຕໍ ດັ່ງນີ້:
1. ປະຕິບັດ ລະບຽບກົດໝາຍ ລວມທັງ ສັນຍາ, ສົນທິສັນຍາສາກົນ ກ່ຽວກັບ ການປ້ອງ ກັນພືດ ທີ່ ສປປ ລາວ ເປັນພາຄີ;
2. ຊ່ວຍເຫຼືອ, ຕິດຕາມ ການກຳຈັດ ສັດຕູພືດ ໃນພື້ນທີ່ ທີ່ມີການລະບາດ ຫຼື ໃນກໍລະນີ ທີ່ມີພາວະສຸກເສີນ;
3. ອຳນວຍຄວາມສະດວກ ໃຫ້ແກ່ຜູ້ປະກອບການ ທີ່ດຳເນີນທຸລະກິດ ກ່ຽວກັບພືດ, ຜະລິດຕະພັນພືດ ແລະ ວັດຖຸອື່ນ ທີ່ຖືກຕ້ອງຕາມລະບຽບກົດໝາຍ;
4. ເກັບ ແລະ ມອບ ຄ່າທຳນຽມ ແລະ ຄ່າບໍລິການ ກ່ຽວກັບ ວຽກງານປ້ອງກັນພືດ ຕາມລະບຽບການ.
ມາດຕາ 36. ສິດ ແລະ ພັນທະ ຂອງ ຜູ້ປະກອບການ
ຜູ້ປະກອບການ ມີສິດ ແລະ ພັນທະຕົ້ນຕໍ ດັ່ງນີ້:
1. ດຳເນີນທຸລະກິດ ຂອງຕົນ ໃຫ້ຖືກຕ້ອງ ຕາມ ການອະນຸຍາດ, ມາດຕະຖານເຕັກນິກ ແລະ ລະບຽບກົດໝາຍ ຢ່າງເຂັ້ມງວດ;
2. ເປັນເຈົ້າການ ກັນ, ຄວບຄຸມ, ກຳຈັດ ສັດຕູພືດ, ຂ້າເຊື້ອພະຍາດພືດ ພ້ອມທັງ ນຳໃຊ້ ທຸກວິທີການ ເພື່ອສະກັດກັ້ນ ແລະ ແກ້ໄຂປາກົດການ ທີ່ຈະກໍ່ໃຫ້ເກີດການແຜ່ລະບາດ ຂອງສັດຕູພືດ ເປັນຕົ້ນ ການສົ່ງອອກ ແລະ ການນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນ ຈາກພືນທີ່ ທີ່ມີການລະບາດ ຂອງສັດຕູພືດ;
3. ຮ້ອງທຸກ ຕໍ່ອົງການທີ່ກ່ຽວຂ້ອງ ກ່ຽວກັບ ການກະທຳ ທີ່ເປັນການລະເມີດ ລະບຽບກົດໝາຍ ຂອງພະນັກງານ ແລະ ເຈົ້າໜ້າທີ່ປ້ອງກັນພືດ;
4. ປະກອບສ່ວນ ທາງດ້ານທຶນຮອນ ຫຼື ແຮງງານ ເຂົ້າໃນການພັດທະນາວຽກງານປ້ອງກັນພືດ;
5. ໃຫ້ການຮ່ວມມື, ສະໜອງຂໍ້ມູນຂ່າວສານ ແລະ ເອື້ອອຳນວຍຄວາມສະດວກ ໃຫ້ແກ່ ພະນັກງານ ແລະ ເຈົ້າໜ້າທີ່ປ້ອງກັນພືດ;
6. ແຈ້ງ, ລາຍງານ ສະພາບ ເຫດການ ໃນກໍລະນີ ທີ່ພົບເຫັນ ຫຼື ສົງໄສວ່າ ມີການລະບາດ ຂອງສັດຕູພືດ ໃຫ້ຂະແໜງການ ທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນ;
7. ເສັຍຄ່າທຳນຽມ, ຄ່າບໍລິການ ແລະ ພັນທະອື່ນ ຕາມລະບຽບການ.
ມາດຕາ 37. ສິດ ແລະ ພັນທະ ຂອງ ພົນລະເມືອງ
ພົນລະເມືອງ ມີສິດ ແລະ ພັນທະຕົ້ນຕໍ ດັ່ງນີ້:
1. ເປັນເຈົ້າການ ໃນການຕິດຕາມ ກຳຈັດ ແລະ ສະກັດກັ້ນ ການລະບາດ ຂອງ ສັດຕູພືດ ໃນພື້ນທີ່ຂອງຕົນ;
2. ລາຍງານສະພາບ ທີ່ເກີດການລະບາດ ຂອງ ສັດຕູພືດ ໃນພື້ນທີ່ຂອງຕົນ ຕໍ່ ອົງການປົກຄອງທ້ອງຖິ່ນ ແລະ ຂະແໜງການທີ່ກ່ຽວຂ້ອງ ທີ່ຢູ່ໃກ້ຄຽງ;
3. ໃຫ້ຄວາມຮ່ວມມື ແກ່ພະນັກງານ ແລະ ເຈົ້າໜ້າທີ່ປ້ອງກັນພືດ ໃນການປະຕິບັດໜ້າທີ່ ການປ້ອງກັນພືດ;
4. ຮ້ອງທຸກ ຕໍ່ອົງການທີ່ກ່ຽວຂ້ອງ ກ່ຽວກັບ ການກະທຳ ທີ່ເປັນການລະເມີດລະບຽບກົດໝາຍ ຂອງ ພະນັກງານ, ເຈົ້າໜ້າທີ່ປ້ອງກັນພືດ ແລະ ຜູ້ປະກອບການ.
ພາກ ທີ IV
ຂໍ້ຫ້າມ
ມາດຕາ 38. ຂໍ້ຫ້າມທົ່ວໄປ
ຫ້າມບຸກຄົນ, ການຈັດຕັ້ງ ລວມທັງ ຜູ້ປະກອບການ ທັງພາຍໃນ ແລະ ຕ່າງປະເທດ ມີການກະທຳ ດັ່ງນີ້:
1. ນຳເອົາ ພືດ, ຜະລິດຕະພັນພືດ ແລະ ວັດຖຸອື່ນ ທີ່ມີຜົນກະທົບ ຕໍ່ການພັດທະນາເສດຖະກິດແຫ່ງຊາດ ແລະ ເປັນອັນຕະລາຍ ຕໍ່ສຸຂານາໄມ ພືດ, ຄົນ ແລະ ສັດ ເຂົ້າໃນ ສປປ ລາວ;
2. ນຳເອົາ ພືດ, ຜະລິດຕະພັນພືດ ແລະ ວັດຖຸອື່ນ ຈາກ ພື້ນທີ່ ທີ່ມີສັດຕູພືດລະບາດ ໄປຫາພື້ນທີ່ອື່ນ ຢູ່ພາຍໃນປະເທດ;
3. ສົ່ງອອກ, ສົ່ງອອກຄືນ, ນຳຜ່ານ ຫຼື ເຄື່ອນຍ້າຍ ພືດ, ຜະລິດຕະພັນພືດ ແລະ ວັດຖຸອື່ນ ທີ່ມີສັດຕູພືດ ທີ່ເປັນອັນຕະລາຍ;
4. ນຳເຂົ້າ, ສົ່ງອອກ, ເຄື່ອນຍ້າຍ, ຄ່ຽນຖ່າຍ ພືດ, ຜະລິດຕະພັນພືດ ແລະ ວັດຖຸອື່ນ ໂດຍບໍ່ໄດ້ຮັບອະນຸຍາດ;
5. ໃຫ້ສິນບົນ ແກ່ ພະນັກງານ ແລະ ເຈົ້າໜ້າທີ່ປ້ອງກັນພືດ, ປອມແປງເອກະສານ ແລະ ຕາປະທັບ ກ່ຽວກັບການປ້ອງກັນພືດ;
6. ນາບຂູ່, ກົດໜ່ວງຖ່ວງດຶງ ແລະ ຂັດຂວາງ ການປະຕິບັດໜ້າທີ່ ຂອງ ພະນັກງານ ແລະ ເຈົ້າໜ້າທີ່ ປ້ອງກັນພືດ;
7. ມີການກະທຳອື່ນ ທີ່ເປັນການລະເມີດ ລະບຽບກົດໝາຍ ກ່ຽວກັບ ການປ້ອງກັນພືດ.
ມາດຕາ 39. ຂໍ້ຫ້າມ ສຳລັບ ພະນັກງານ ແລະ ເຈົ້າໜ້າທີ່ປ້ອງກັນພືດ
ນອກຈາກຂໍ້ຫ້າມ ທີ່ໄດ້ກຳນົດໄວ້ໃນ ມາດຕາ 38 ຂອງກົດໝາຍສະບັບນີ້ ຫ້າມ ພະນັກງານ ແລະ ເຈົ້າໜ້າທີ່ປ້ອງກັນພືດ ມີການກະທຳ ດັ່ງນີ້:
1. ສວຍໃຊ້ສິດ ແລະ ໜ້າທີ່ຕຳແໜ່ງ, ໃຊ້ຄວາມຮຸນແຮງ, ບັງຄັບ, ນາບຂູ່, ກົດໜ່ວງຖ່ວງດຶງ, ຮັບສິນບົນ ເພື່ອຜົນປະໂຫຍດສ່ວນຕົວ ຊຶ່ງກໍ່ຄວາມເສັຍຫາຍ ໃຫ້ແກ່ ຜົນປະໂຫຍດ ຂອງ ລັດ, ລວມໝູ່ ແລະ ບຸກຄົນ;
2. ເປີດເຜີຍຄວາມລັບ ຂອງ ລັດ ຫລື ທາງລັດຖະການ ປອມແປງເອກະສານ, ຂາດຄວາມຮັບຜິດຊອບ ຕໍ່ວຽກງານປ້ອງກັນພືດ;
3. ເມີນເສີຍ ຕໍ່ ລະບຽບ ຫຼັກການ ໃນການກວດກາ ພືດ, ຜະລິດຕະພັນພືດ ແລະ ວັດຖຸອື່ນ, ແກ້ໄຂວຽກງານ ໂດຍບໍ່ຖືກຕ້ອງ ຕາມມາດຕະຖານເຕັກນິກ;
4. ເພີ່ມ ຫລື ຫລຸດ ອັດຕາຄ່າທຳນຽມ ຫຼື ຄ່າບໍລິການວິຊາການ ແລະ ນຳໃຊ້ລາຍຮັບຈາກ ວຽກງານປ້ອງກັນພືດ ຕາມລຳພັງ.
ພາກ ທີ V
ການແກ້ໄຂ ຂໍ້ຂັດແຍ່ງ
ມາດຕາ 40. ຮູບການແກ້ໄຂຂໍ້ຂັດແຍ່ງ
ການແກ້ໄຂຂໍ້ຂັດແຍ່ງ ກ່ຽວກັບ ການປ້ອງກັນພືດ ສາມາດດຳເນີນ ດ້ວຍຮູບການ ດັ່ງນີ້:
1. ໄກ່ເກ່ຍກັນ;
2. ແກ້ໄຂ ທາງດ້ານບໍລິຫານ ໂດຍ ຂະແໜງການກະສິກຳ ແລະ ປ່າໄມ້ ຊຶ່ງມີການສົມທົບ ກັບຂະແໜງການອື່ນ ທີ່ກ່ຽວຂ້ອງ;
3. ແກ້ໄຂ ໂດຍຄະນະກຳມະການແກ້ໄຂຂໍ້ຂັດແຍ່ງ ທາງດ້ານເສດຖະກິດ;
4. ຮ້ອງຟ້ອງ ຕໍ່ສານປະຊາຊົນ.
ມາດຕາ 41. ການແກ້ໄຂຂໍ້ຂັດແຍ່ງ ທີ່ມີລັກສະນະ ສາກົນ
ຂໍ້ຂັດແຍ່ງ ກ່ຽວກັບ ການປ້ອງກັນພືດ ລະຫວ່າງ ຜູ້ປະກອບການລາວ ແລະ ຕ່າງປະເທດ, ລະຫວ່າງຜູ້ປະກອບການຕ່າງປະເທດດ້ວຍກັນ ຢູ່ ສປປ ລາວ ຫຼື ຜູ້ປະກອບການຕ່າງປະເທດ ກັບ ອົງການຈັດຕັ້ງລັດ ຂອງ ສປປ ລາວ ແມ່ນແກ້ໄຂໂດຍ ອົງການແກ້ໄຂຂໍ້ຂັດແຍ່ງທາງດ້ານເສດຖະກິດ ພາຍໃນ, ຕ່າງປະເທດ ຫຼື ລະຫວ່າງປະເທດ.
ຂໍ້ຂັດແຍ່ງ ກ່ຽວກັບ ການປ້ອງກັນພືດ ທີ່ມີລັກສະນະສາກົນ ໃຫ້ແກ້ໄຂຕາມ ສັນຍາ ແລະ ສົນທິສັນຍາສາກົນ ທີ່ກ່ຽວຂ້ອງ ຊຶ່ງ ສປປ ລາວ ເປັນພາຄີ.
ພາກທີ VI
ການຄຸ້ມຄອງ ແລະ ກວດກາ
ໝວດທີ 1
ການຄຸ້ມຄອງ
ມາດຕາ 42. ອົງການຄຸ້ມຄອງ
ລັດຖະບານ ຄຸ້ມຄອງ ຢ່າງລວມສູນ ແລະ ເປັນເອກະພາບ ໃນຂອບເຂດທົ່ວປະເທດ ກ່ຽວກັບ ວຽກງານປ້ອງກັນພືດ ໂດຍມອບໃຫ້ ກະຊວງ ກະສິກຳ ແລະ ປ່າໄມ້ ເປັນເຈົ້າການ ປະສານສົມທົບ ກັບ ຂະແໜງການອື່ນ ເຊັ່ນ: ຂະແໜງການ ອຸດສາຫະກຳ ແລະ ການຄ້າ, ສາທາລະນະສຸກ ແລະ ອົງການ ປົກຄອງທ້ອງຖິ່ນ ທີ່ກ່ຽວຂ້ອງ.
ອົງການຄຸ້ມຄອງ ວຽກງານ ປ້ອງກັນພືດ ປະກອບດ້ວຍ:
1. ກະຊວງ ກະສິກຳ ແລະ ປ່າໄມ້;
2. ພະແນກກະສິກຳ ແລະ ປ່າໄມ້ ແຂວງ, ນະຄອນ;
3. ຫ້ອງການກະສິກຳ ແລະ ປ່າໄມ້ ເມືອງ, ເທດສະບານ;
4. ດ່ານປ້ອງກັນພືດ.
ມາດຕາ 43. ສິດ ແລະ ໜ້າທີ່ ຂອງກະຊວງ ກະສິກຳ ແລະ ປ່າໄມ້
ໃນການຄຸ້ມຄອງວຽກງານປ້ອງກັນພືດ ກະຊວງ ກະສິກຳ ແລະ ປ່າໄມ້ ມີສິດ ແລະ ໜ້າທີ່ຕົ້ນຕໍ ດັ່ງນີ້:
1. ເປັນເສນາທິການ ໃຫ້ ລັດຖະບານ ໃນການຄົ້ນຄວ້າ ແລະ ຜັນຂະຫຍາຍ ແນວທາງຍຸດທະສາດ, ແຜນນະໂຍບາຍ ແລະ ນະໂຍບາຍຕ່າງໆ ໃຫ້ກາຍເປັນແຜນງານ, ໂຄງການລະອຽດ ແລະ ລະບຽບກົດໝາຍ ເພື່ອຄຸ້ມຄອງ ວຽກງານປ້ອງກັນພືດ ໃນຂອບເຂດທົ່ວປະເທດ;
2. ໂຄສະນາເຜີຍແຜ່ ນະໂຍບາຍ ແລະ ລະບຽບກົດໝາຍ ກ່ຽວກັບ ວຽກງານປ້ອງກັນພືດ ຢ່າງກວ້າງຂວາງ ແລະ ທົ່ວເຖິງ;
3. ຊີ້ນຳ, ຕິດຕາມ ແລະ ປະເມີນຜົນ ການຈັດຕັ້ງປະຕິບັດ ວຽກງານປ້ອງກັນພືດ ຂອງຂະແໜງການສາຍຕັ້ງ ໃນຂອບເຂດທົ່ວປະເທດ;
4. ສ້າງ, ບຳລຸງຍົກລະດັບ, ແຕ່ງຕັ້ງ, ຍົກຍ້າຍ, ປົດຕຳແໜ່ງ ພະນັກງານ ແລະ ເຈົ້າໜ້າທີ່ປ້ອງກັນພືດ ໂດຍມີການປະສານສົມທົບ ກັບຂະແໜງການອື່ນທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນ;
5. ອະນຸຍາດ ສ້າງຕັ້ງ ດ່ານປ້ອງກັນພືດ ແລະ ຫ້ອງວິໄຈສັດຕູພືດ ໂດຍມີການສົມທົບ ກັບຂະແໜງການອື່ນ ທີ່ກ່ຽວຂ້ອງ ແລະ ອົງການປົກຄອງທ້ອງຖິ່ນ;
6. ອອກ ແລະ ຖອນໃບອະນຸຍາດ ໃນການດຳເນີນທຸລະກິດ ດ້ານສຸຂານາໄມພືດ;
7. ປຸກລະດົມ ຂົນຂວາຍ, ຍາດແຍ່ງ, ຄຸ້ມຄອງ, ນຳໃຊ້ ທຶນຮອນ ທັງພາຍໃນ ແລະ ຕ່າງປະເທດ ເພື່ອພັດທະນາ ວຽກງານປ້ອງກັນພືດ;
8. ແກ້ໄຂ ຄຳສະເໜີ, ອອກຂໍ້ຕົກລົງ, ຄຳສັ່ງ, ແຈ້ງການ ແລະ ຄຳແນະນຳ ໃຫ້ພະນັກງານ, ເຈົ້າໜ້າທີ່ປ້ອງກັນພືດ ແລະ ຜູ້ປະກອບການ ໃນການຈັດຕັ້ງປະຕິບັດ ລະບຽບກົດໝາຍ ກ່ຽວກັບການປ້ອງກັນພືດ;
9. ປະສານສົມທົບກັບພາກສ່ວນອື່ນ ແລະ ອົງການປົກຄອງທ້ອງຖິ່ນ ທີ່ກ່ຽວຂ້ອງ ໃນການຈັດຕັ້ງປະຕິບັດ ວຽກງານປ້ອງກັນພືດ ເປັນຕົ້ນ ການສຳຫຼວດສັດຕູພືດ ເພື່ອກຳນົດ ເຂດຄວບຄຸມ ລວມ ແລະ ສະເພາະ ຂອງ ສັດຕູພືດ ພ້ອມທັງ ປະກາດໃຊ້ ບັນຊີສັດຕູພືດຕ້ອງຫ້າມ;
10. ຄຸ້ມຄອງ ການອອກອະນຸຍາດ ສົ່ງອອກ, ນຳເຂົ້າພືດ ແລະ ການອອກໃບຢັ້ງຢືນ ສຸຂານາໄມພືດ ແລະ ເອກະສານອື່ນ ທີ່ກ່ຽວຂ້ອງ ຕາມຂອບເຂດຄວາມຮັບຜິດຊອບຂອງຕົນ;
11. ພົວພັນ ແລະ ຮ່ວມມື ກັບຕ່າງປະເທດ ກ່ຽວກັບ ວຽກງານປ້ອງກັນພືດ;
12. ສະຫລຸບ, ລາຍງານ ຜົນການຈັດຕັ້ງປະຕິບັດ ວຽກງານປ້ອງກັນພືດ ເປັນຕົ້ນ ການລະບາດ ຂອງສັດຕູພືດ ໃຫ້ ລັດຖະບານ ຢ່າງເປັນປົກກະຕິ.
ມາດຕາ 44. ສິດ ແລະ ໜ້າທີ່ ຂອງ ພະແນກກະສິກຳ ແລະ ປ່າໄມ້ ແຂວງ, ນະຄອນ
ໃນການຄຸ້ມຄອງວຽກງານປ້ອງກັນພືດ ພະແນກກະສິກຳ ແລະ ປ່າໄມ້ ແຂວງ, ນະຄອນ ມີສິດ ແລະ ໜ້າທີ່ຕົ້ນຕໍ ດັ່ງນີ້:
1. ຜັນຂະຫຍາຍ ນະໂຍບາຍ, ຍຸດທະສາດ, ມະຕິ, ຄຳສັ່ງ ແລະ ລະບຽບການ ກ່ຽວກັບວຽກ ງານປ້ອງກັນພືດ ໃຫ້ເປັນແຜນງານ ແລະ ໂຄງການ ເພື່ອຈັດຕັ້ງປະຕິບັດ ໃນຂອບເຂດ ຄວາມຮັບຜິດຊອບຂອງຕົນ;
2. ແນະນຳ, ໂຄສະນາ ເຜີຍແຜ່ ລະບຽບກົດໝາຍ ແລະ ຂໍ້ມູນຂ່າວສານ ກ່ຽວກັບ ການພັດທະນາວຽກງານປ້ອງກັນພືດ ໃຫ້ປະຊາຊົນ ເຂົ້າໃຈ ເຊື່ອມຊຶມ ແລະ ເຂົ້າຮ່ວມ ໃນການຈັດຕັ້ງປະຕິບັດ ຢ່າງເຂັ້ມງວດ;
3. ຊີ້ນຳ, ຕິດຕາມ ແລະ ປະເມີນຜົນ ການຈັດຕັ້ງປະຕິບັດ ວຽກງານປ້ອງກັນພືດ ຂອງຫ້ອງການ ກະສິກຳ ແລະ ປ່າໄມ້ ເມືອງ, ເທດສະບານ;
4. ນຳສະເໜີ ຖອນ ແລະ ອະນຸຍາດ ການດຳເນີນທຸລະກິດ ກ່ຽວກັບ ສຸຂານາໄມພືດ ໂດຍປະສານສົມທົບ ກັບ ຂະແໜງການທີ່ ກ່ຽວຂ້ອງ ແລະ ອົງການປົກຄອງທ້ອງຖິ່ນ;
5. ຄຸ້ມຄອງ ອອກໃບຢັ້ງຢືນ ສຸຂານາໄມພືດ ແລະ ເອກະສານອື່ນ ທີ່ກ່ຽວຂ້ອງ ຕາມການມອບໝາຍ ຂອງ ການຈັດຕັ້ງຂັ້ນເທິງຂອງຕົນ;
6. ຄຸ້ມຄອງ, ຂຶ້ນບັນຊີສັດຕູພືດຕ້ອງຫ້າມ ແລະ ກຳນົດເຂດຄວບຄຸມສັດຕູພືດລະບາດ;
7. ປຸກລະດົມຂົນຂວາຍ, ຍາດແຍ່ງ, ຄຸ້ມຄອງ, ນຳໃຊ້ ທຶນຮອນ ທັງພາຍໃນ ແລະ ຕ່າງປະເທດ ເພື່ອພັດທະນາວຽກງານປ້ອງກັນພືດ ຕາມຄວາມຮັບຜິດຊອບຂອງຕົນ ຫຼື ຕາມການມອບໝາຍ ຂອງຂັ້ນເທິງ;
8. ປະສານສົມທົບ ກັບອົງການປົກຄອງທ້ອງຖິ່ນ ແລະ ພາກສ່ວນອ່ືນ ທີ່ກ່ຽວຂ້ອງ ໃນການຈັດຕັ້ງປະຕິບັດ ວຽກງານປ້ອງກັນພືດ ທີ່ຢູ່ໃນຂອບເຂດ ຄວາມຮັບຜິດຊອບ ຂອງຕົນ;
9. ສະຫລຸບ, ລາຍງານ ຜົນການຈັດຕັ້ງປະຕິບັດ ວຽກງານປ້ອງກັນພືດ ເປັນຕົ້ນ ການລະບາດຂອງສັດຕູພືດ ພາຍໃນແຂວງ, ນະຄອນ ໃຫ້ກະຊວງກະສິກຳ ແລະ ປ່າໄມ້ ແລະ ອົງການປົກຄອງ ແຂວງ, ນະຄອນ ຢ່າງເປັນປົກກະຕິ.
ມາດຕາ 45. ສິດ ແລະ ໜ້າທີ່ ຂອງ ຫ້ອງການກະສິກຳ ແລະ ປ່າໄມ້ ເມືອງ, ເທດສະບານ
ໃນການຄຸ້ມຄອງວຽກງານປ້ອງກັນພືດ ຫ້ອງການກະສິກຳ ແລະ ປ່າໄມ້ ເມືອງ, ເທດສະບານ ມີສິດ ແລະ ໜ້າທີ່ຕົ້ນຕໍ ດັ່ງນີ້:
1. ຈັດຕັ້ງປະຕິບັດ ບັນດາແຜນງານ, ໂຄງການ, ຂໍ້ຕົກລົງ, ຄຳສັ່ງ, ແຈ້ງການ ແລະ ຄຳແນະນຳ ຂອງ ຂັ້ນເທິງ;
2. ເຜີຍແຜ່ ລະບຽບກົດໝາຍ ກ່ຽວກັບ ການປ້ອງກັນພືດ ໃຫ້ປະຊາຊົນ ເຂົ້າໃຈ ແລະ ເຂົ້າຮ່ວມ ໃນການຈັດຕັ້ງປະຕິບັດ ຢ່າງເຂັ້ມງວດ;
3. ເຂົ້າຮ່ວມ ໃນການຄຸ້ມຄອງ, ຂຶ້ນບັນຊີສັດຕູພືດຕ້ອງຫ້າມ ແລະ ກຳນົດ ເຂດຄວບຄຸມສັດຕູ ພືດລະບາດ;
4. ແກ້ໄຂ ຄຳສະເໜີ, ນຳສະເໜີ ອອກ ແລະ ຖອນໃບອະນຸຍາດ ໃນການດຳເນີນທຸລະກິດ ດ້ານສຸຂານາໄມພືດ ຕໍ່ພະແນກກະສິກຳ ແລະ ປ່າໄມ້ແຂວງ, ນະຄອນ ເພື່ອພິຈາລະນາ;
5. ຕິດຕາມ, ຊຸກຍູ້, ນຳພາ ການຈັດຕັ້ງປະຕິບັດ ວຽກງານປ້ອງກັນພືດ ຕາມຂອບເຂດຄວາມ ຮັບຜິດຊອບ ຂອງຕົນ;
6. ປະສານສົມທົບ ກັບອົງການປົກຄອງທ້ອງຖິ່ນ ແລະ ພາກສ່ວນອື່ນ ທີ່ກ່ຽວຂ້ອງ ພາຍໃນ ເມືອງ, ເທດສະບານ ກ່ຽວກັບ ວຽກງານປ້ອງກັນພືດ;
7. ສະຫລຸບ, ລາຍງານ ຜົນການຈັດຕັ້ງປະຕິບັດ ວຽກງານປ້ອງກັນພືດ ເປັນຕົ້ນ ການລະບາດ ຂອງສັດຕູພືດ ພາຍໃນເມືອງ, ເທດສະບານ ໃຫ້ພະແນກກະສິກຳ ແລະ ປ່າໄມ້ ແຂວງ, ນະຄອນ ແລະ ອົງການປົກຄອງເມືອງ, ເທດສະບານ ຢ່າງເປັນປົກກະຕິ.
ມາດຕາ 46. ສິດ ແລະ ໜ້າທີ່ ຂອງ ດ່ານປ້ອງກັນພືດ
ດ່ານປ້ອງກັນພືດ ມີສິດ ແລະ ໜ້າທີ່ຕົ້ນຕໍ ດັ່ງນີ້:
1. ຈັດຕັ້ງປະຕິບັດ ແຜນການ, ນະໂຍບາຍ, ລະບຽບກົດໝາຍ ກ່ຽວກັບ ການປ້ອງກັນພືດ ໃນຂອບເຂດ ດ່ານຂອງຕົນ;
2. ປະຕິບັດ ໜ້າທີ່ວຽກງານ ຕາມພາລະບົດບາດ ແລະ ຫຼັກວິຊາການ ຢ່າງຖືກຕ້ອງ, ຄົບຖ້ວນ ແລະ ທັນຕາມກຳນົດເວລາ;
3. ສະກັດກັ້ນ ການລະເມີດລະບຽບກົດໝາຍ ກ່ຽວກັບ ການປ້ອງກັນພືດ ພາຍໃນຂອບເຂດ ດ່ານ ແລະ ແຈ້ງໃຫ້ຂະແໜງການ ທີ່ກ່ຽວຂ້ອງ ດຳເນີນຄະດີ ຕໍ່ຜູ້ກະທຳຜິດ;
4. ອຳນວຍຄວາມສະດວກ ໃຫ້ແກ່ການສົ່ງອອກ-ນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນ ຢ່າງວ່ອງໄວ, ໂປ່ງໄສ ແລະ ຖືກຕ້ອງ ຕາມລະບຽບກົດໝາຍ;
5. ປະສານສົມທົບກັບ ຂະແໜງການອື່ນ ທີ່ກ່ຽວຂ້ອງ ໃນຂອບເຂດດ່ານ ແລະ ອົງການປົກຄອງທ້ອງຖິ່ນ ເພື່ອຄວາມເປັນເອກະພາບ ໃນການປະຕິບັດວຽກງານ;
6. ກັກ, ແຍກປ່ຽວ, ສົ່ງຕົວຢ່າງໄປວິໄຈ, ແຈ້ງໃຫ້ຜູ້ປະກອບການ ເຮັດສຸຂານາໄມ , ສົ່ງກັບ ຄືນ ຫລື ທຳລາຍ ພືດ, ຜະລິດຕະພັນພືດ ແລະ ວັດຖຸອື່ນ ທີ່ມີສັດຕູພືດ;
7. ເກັບ ຄ່າທຳນຽມ ແລະ ຄ່າບໍລິການວິຊາການ ຕາມລະບຽບການ;
8. ສະຫລຸບ, ລາຍງານ ຂໍ້ມູນການສົ່ງອອກ-ນຳເຂົ້າ ພືດ, ຜະລິດຕະພັນພືດ ແລະ ວັດຖຸອື່ນ ປະຈຳດ່ານ ຂອງຕົນ ໃຫ້ຂະແໜງການກະສິກຳ ແລະ ປ່າໄມ້ ຢ່າງເປັນປົກກະຕິ.
ມາດຕາ 47. ສິດ ແລະ ໜ້າທີ່ ຂອງ ພາກສ່ວນອື່ນ
ເມື່ອຂະແໜງການ, ພາກສ່ວນອຶ່ນ ລວມທັງ ອົງການປົກຄອງທ້ອງຖິ່ນ ພົບເຫັນ ຫຼື ໄດ້ຮັບລາຍງານວ່າມີການລະບາດຂອງສັດຕູພືດ, ການລະເມີດລະບຽບກົດໝາຍ ກ່ຽວກັບ ວຽກງານປ້ອງກັນພືດ ຕ້ອງແຈ້ງໃຫ້ເຈົ້າຫນ້າທີ່ປ້ອງກັນພືດ ຢ່າງຮີບດ່ວນ, ພ້ອມກັນນັ້ນ ກໍໃຫ້ການຮ່ວມມື, ປະສານສົມທົບ ໃນການປະຕິບັດວຽກງານ ຂອງ ເຈົ້າໜ້າທີ່ດັ່ງກ່າວ ຕາມພາລະບົດບາດ ຂອງຕົນ.
ໝວດທີ 2
ການກວດກາ
ມາດຕາ 48. ອົງການກວດກາ
ອົງການກວດກາ ປະກອບດ້ວຍ:
- ອົງການກວດກາພາຍໃນ ຊຶ່ງແມ່ນອົງການດຽວກັນກັບ ອົງການຄຸ້ມຄອງວຽກງານປ້ອງກັນພືດ ຕາມທີ່ໄດ້ກຳນົດໄວ້ ໃນມາດຕາ 42 ຂອງກົດໝາຍສະບັບນີ້ ໂດຍ ແມ່ນກົມປູກຝັງ, ຂະແໜງປູກຝັງ ແລະ ໜ່ວຍງານປູກຝັງ ເປັນເສນາທິການ ໃຫ້ແກ່ຂະແໜງການກະສິກຳ ແລະ ປ່າໄມ້ ຂັ້ນຂອງຕົນ;
- ອົງການກວດກາພາຍນອກ ແມ່ນ ສະພາແຫ່ງຊາດ, ອົງການກວດກາລັດ, ອົງການກວດສອບແຫ່ງລັດ, ການຈັດຕັ້ງ ແລະ ພົນລະເມືອງລາວ.
ມາດຕາ 49. ສິດ ແລະ ໜ້າທີ່ ຂອງອົງການກວດກາ
ອົງການກວດກາ ວຽກງານປ້ອງກັນພືດ ມີສິດ ແລະ ໜ້າທີ່ຕົ້ນຕໍ ດັ່ງນີ້:
1. ກວດກາ ການຈັດຕັ້ງປະຕິບັດ ລະບຽບກົດໝາຍ ກ່ຽວກັບ ການປ້ອງກັນພືດ;
2. ກວດກາ ກິດຈະການ ລວມທັງ ການດຳເນີນທຸລະກິດ ດ້ານສຸຂານາໄມພືດ;
3. ກວດກາ ໃບຢັ້ງຢືນສຸຂານາໄມພືດ ແລະ ເອກະສານອື່ນ ທີ່ກ່ຽວຂ້ອງ, ພືດ, ຜະລິດຕະພັນພືດ ແລະ ວັດຖຸອຶ່ນ ທີ່ສົ່ງອອກ-ນຳເຂົ້າ ຢູ່ດ່ານ ລວມທັງ ເກັບຕົວຢ່າງ ເພື່ອການວິໄຈ ແລະ ຢັ້ງຢືນ ຕາມລະບຽບການ;
4. ໃຫ້ຄວາມຮ່ວມມື ສະໜອງຂໍ້ມູນ ໃນການດຳເນີນ ການສືບສວນ-ສອບສວນຄະດີ ກ່ຽວກັບ ການປ້ອງກັນພືດ;
5. ແຕ່ງຕັ້ງພະນັກງານ ຂອງຕົນ ຕິດຕາມ, ກວດກາ, ເກັບກຳຂໍ້ມູນ ລວມທັງ ນຳພາໃນການສະກັດກັ້ນ ການແຜ່ລະບາດ ຂອງ ສັດຕູພືດ;
6. ນຳໃຊ້ມາດຕະການທີ່ຈຳເປັນ ຕໍ່ການລະເມີດ ລະບຽບກົດໝາຍ ກ່ຽວກັບ ການປ້ອງກັນ ພືດ ຫຼື ເມື່ອພົບເຫັນ ພືດ, ຜະລິດຕະພັນພືດ ແລະ ວັດຖຸອື່ນ ສົ່ງອອກ-ນຳເຂົ້າ ທີ່ມີສັດຕູ່ ພືດ ເຊັ່ນ: ອອກຄຳສັ່ງ ໃຫ້ຢຸດເຊົາການເຄື່ອນໄຫວກິດຈະການ ກ່ຽວກັບ ການປ້ອງກັນພືດ;
7. ພົວພັນ, ປະສານສົມທົບ ກັບພາກສ່ວນ ທີ່ກ່ຽວຂ້ອງ ຢູ່ສູນກາງ ແລະ ທ້ອງຖິ່ນ ເພື່ອຈັດຕັ້ງປະຕິບັດ ສິດ ແລະ ໜ້າທີ່ ຂອງຕົນ;
8. ສະຫລຸບ, ລາຍງານ ການປະຕິບັດວຽກງານ ການກວດກາ ແຕ່ລະໄລຍະ ໃຫ້ຂັ້ນເທິງຖັດຕົນ ຢ່າງເປັນປົກກະຕິ.
ມາດຕາ 50. ຮູບການກວດກາ
ການກວດກາ ມີ ສາມຮູບການ ດັ່ງນີ້:
1. ການກວດກາ ຕາມລະບົບປົກກະຕິ;
2. ການກວດກາ ໂດຍມີການແຈ້ງໃຫ້ຮູ້ລ່ວງໜ້າ;
3. ການກວດກາ ແບບສຸກເສີນ.
ການກວດກາ ຕາມລະບົບປົກກະຕິ ແມ່ນ ການກວດກາ ຕາມພາລະບົດບາດ, ສິດ ແລະ ໜ້າທີ່ ຊຶ່ງໄດ້ແບ່ງຂັ້ນຄຸ້ມຄອງ ທີ່ມີລັກສະນະ ເປັນປະຈຳ ແລະ ມີກຳນົດເວລາອັນແນ່ນອນ.
ການກວດກາ ໂດຍມີການແຈ້ງໃຫ້ຮູ້ລ່ວງໜ້າ ແມ່ນ ການກວດກາ ເມື່ອມີຄວາມຈຳເປັນ ໂດຍ ແຈ້ງໃຫ້ເປົ້າໝາຍຖືກກວດກາ ຮູ້ລ່ວງໜ້າ.
ການກວດກາ ແບບສຸກເສີນ ແມ່ນ ການກວດກາສະເພາະກິດ ບັນຫາໃດໜຶ່ງ ເມື່ອຫາກເຫັນວ່າມີຄວາມຈຳເປັນ ແຕ່ການກວດການັ້ນ ແມ່ນດຳເນີນຢ່າງຮີບດ່ວນ ໂດຍບໍ່ໄດ້ແຈ້ງໃຫ້ເປົ້າໝາຍຖືກກວດກາ ຮູ້ລ່ວງໜ້າ.
ພາກ ທີ VII
ເຄື່ອງແບບ, ເຄື່ອງໝາຍ ແລະ ຕາປະທັບ
ມາດຕາ 51. ເຄື່ອງແບບ ແລະ ເຄື່ອງໝາຍ
ເຈົ້າໜ້າທີ່ປ້ອງກັນພືດ ມີ ເຄື່ອງແບບ, ເຄື່ອງໝາຍ ແລະ ບັດປະຈຳດ່ານສະເພາະ. ໃນເວລາປະຕິບັດໜ້າທີ່ ເຈົ້າໜ້າທີ່ປ້ອງກັນພືດ ຕ້ອງນຸ່ງເຄື່ອງແບບ, ໃສ່ເຄື່ອງໝາຍ ແລະ ຖືບັດປະຈຳດ່ານໂດຍແມ່ນ ກະຊວງກະສິກຳ ແລະ ປ່າໄມ້ ເປັນຜູ້ກຳນົດ.
ມາດຕາ 52. ຕາປະທັບ
ເຈົ້າໜ້າທີ່ປ້ອງກັນພືດ ນຳໃຊ້ ຕາປະທັບ ດ່ານປ້ອງກັນພືດ ເພື່ອນຳໃຊ້ເຂົ້າໃນການເຄື່ອນໄຫວວຽກງານ ທາງລັດຖະການ ໂດຍແມ່ນ ກະຊວງ ກະສິກຳ ແລະ ປ່າໄມ້ ເປັນຜູ້ກຳນົດ.
ພາກ ທີ VIII
ນະໂຍບາຍ ຕໍ່ຜູ້ມີຜົນງານ ແລະ ມາດຕະການ ຕໍ່ຜູ້ລະເມີດ
ມາດຕາ 53. ນະໂບບາຍ ຕໍ່ຜູ້ມີຜົນງານ
ບຸກຄົນ ຫຼື ການຈັດຕັ້ງ ທີ່ມີຜົນງານດີເດັ່ນ ໃນການຈັດຕັ້ງປະຕິບັດ ກົດໝາຍສະບັບນີ້ ເປັນຕົ້ນ ວຽກງານ ຄຸ້ມຄອງ, ກວດກາ, ຄວບຄຸມ, ກຳຈັດສັດຕູພືດ ຈະໄດ້ຮັບການຍ້ອງຍໍ ແລະ ນະໂຍບາຍອື່ນ ຕາມລະບຽບການ.
ມາດຕາ 54. ມາດຕະການ ຕໍ່ຜູ້ລະເມີດ
ບຸກຄົນ ຫຼື ການຈັດຕັ້ງ ທີ່ໄດ້ລະເມີດກົດໝາຍສະບັບນີ້ ຈະຖືກສຶກສາອົບຮົມ, ປະຕິບັດມາດຕະການທາງວິໄນ, ປັບໃໝ, ມາດຕະການທາງແພ່ງ ຫລື ລົງໂທດທາງອາຍາ ຕາມກົດໝາຍ ແລ້ວແຕ່ ກໍລະນີ ເບົາ ຫຼື ໜັກ.
ມາດຕາ 55. ມາດຕະການ ສຶກສາອົບຮົມ
ບຸກຄົນ ຫຼື ການຈັດຕັ້ງ ທີ່ໄດ້ລະເມີດລະບຽບກົດໝາຍ ກ່ຽວກັບ ການປ້ອງກັນພືດ ແລະ ຂໍ້ຫ້າມ ທີ່ມີລັກສະນະເບົາບາງ ຊຶ່ງບໍ່ເປັນການກະທຳຜິດທາງອາຍາ ແລະ ກໍ່ຄວາມເສັຍຫາຍ ທີ່ມີມູນຄ່າ ຕ່ຳກວ່າ 500,000 ກີບ ແຕ່ຫາກມີຄວາມຈິງໃຈລາຍງານ, ຮັບສາລະພາບ ຕໍ່ການກະທຳ ທີ່ບໍ່ຖືກຕ້ອງ ຂອງຕົນ ແລະ ສົ່ງຊັບສິນ ຫຼື ຂອງກາງ ທີ່ໄດ້ມາໂດຍບໍ່ຖືກຕ້ອງນັ້ນ ຄືນຄົບຖ້ວນ ກໍຈະຖືກກ່າວເຕືອນ ແລະ ສຶກສາອົບຮົມ.
ມາດຕາ 56. ມາດຕະການ ທາງວິໄນ
ພະນັກງານ ແລະ ເຈົ້າໜ້າທີ່ປ້ອງກັນພືດ ທີ່ໄດ້ລະເມີດ ລະບຽບກົດໝາຍ ກ່ຽວກັບ ການປ້ອງກັນພືດ ແລະ ຂໍ້ຫ້າມ ທີ່ມີລັກສະນະເບົາບາງ ຊຶ່ງບໍ່ເປັນການກະທຳຜິດທາງອາຍາ ແລະ ກໍ່ຄວາມເສັຍຫາຍ ທີ່ມີມູນຄ່າ ຕ່ຳກວ່າ 500.000 ກີບ ແຕ່ບໍ່ມີຄວາມຈິງໃຈລາຍງານ, ຫຼົບຫຼີກ ຈາກຄວາມຜິດ ຂອງຕົນ ກໍຈະຖືກປະຕິບັດ ວິໄນ ຕາມແຕ່ລະກໍລະນີ ເບົາ ຫຼື ໜັກ ດັ່ງນີ້:
1. ຕິຕຽນ, ກ່າວເຕືອນ ຄວາມຜິດ ໂດຍບັນທຶກໄວ້ ໃນສຳນວນເອກະສານ ຊີວະປະຫວັດ ຂອງຜູ້ກ່ຽວ;
2. ໂຈະ ການເລື່ອນຊັ້ນ, ຂັ້ນເງິນເດືອນ, ການຍ້ອງຍໍ;
3. ປົດຕຳແໜ່ງ ຫຼື ຍົກຍ້າຍໄປຮັບໜ້າທີ່ອື່ນ ທີ່ມີຕຳແໜ່ງ ຕ່ຳກວ່າເກົ່າ;
4. ໃຫ້ອອກຈາກລັດຖະການ ໂດຍບໍ່ໄດ້ຮັບນະໂຍບາຍໃດໆ.
ມາດຕາ 57. ມາດຕະການປັບໃໝ
ບຸກຄົນ ຫຼື ການຈັດຕັ້ງ ທີ່ໄດ້ລະເມີດ ລະບຽບກົດໝາຍ ກ່ຽວກັບ ການປ້ອງກັນພືດ ແລະ ຂໍ້ຫ້າມ ທີ່ໄດ້ກຳນົດໄວ້ ໃນກົດໝາຍສະບັບນີ້ ຈະຖືກປັບໃໝເທົ່າຕົວ ຂອງ ມູນຄ່າພືດ ທີ່ຕິດແປດສັດຕູພືດ.
ໃນກໍລະນີ ທີ່ລະເມີດເປັນຄັ້ງທີສອງ ຫຼື ເປັນອາຈີນ ກໍຈະຖືກປັບໃໝ ສອງເທົ່າຕົວ ຂອງ ມູນຄ່າພືດທີ່ຕິດແປດສັດຕູພືດ ພ້ອມທັງ ຮິບພືດ, ຜະລິດຕະພັນພືດ ຫຼື ວັດຖຸອື່ນ ແລ້ວປະຕິບັດຕາມລະບຽບການ.
ມາດຕາ 58. ມາດຕະການທາງແພ່ງ
ບຸກຄົນ ແລະ ການຈັດຕັ້ງ ທີ່ໄດ້ກໍ່ຄວາມເສຍຫາຍ ເນື່ອງຈາກການປ້ອງກັນພືດ ໃຫ້ແກ່ຜູ້ອື່ນ ຕ້ອງຮັບຜິດຊອບຕໍ່ຄວາມເສັຍຫາຍ ທີ່ຕົນໄດ້ກໍ່ຂື້ນ ຕາມລະບຽບກົດໝາຍ.
ມາດຕາ 59. ມາດຕະການ ທາງອາຍາ
ບຸກຄົນ ທີ່ໄດ້ລະເມີດລະບຽບກົດໝາຍ ກ່ຽວກັບ ການປ້ອງກັນພືດ ຊຶ່ງເປັນການກະທຳຜິດ ທາງອາຍາ ຈະຖືກລົງໂທດ ຕາມກົດໝາຍອາຍາ ແລ້ວແຕ່ກໍລະນີ ເບົາ ຫລື ໜັກ ລວມທັງ ການໃຊ້ແທນຄ່າເສັຍຫາຍທາງແພ່ງ.
ມາດຕາ 60. ມາດຕະການ ໂທດເພີ່ມ
ນອກຈາກໂທດຕົ້ນຕໍ ທີ່ໄດ້ກ່າວໄວ້ ໃນມາດຕາ 59 ເທິງນີ້ແລ້ວ ຜູ້ກະທຳຜິດ ຍັງຈະຖືກປະຕິບັດ ມາດຕະການໂທດເພີ່ມ ເຊັ່ນ: ໂຈະ ຫລື ຖອນໃບອະນຸຍາດ ໃນການດຳເນີນກິດຈະການ ກ່ຽວກັບ ການປ້ອງ ກັນພືດ ແລະ ທຸລະກິດ ດ້ານສຸຂານາໄມພືດ.
ພາກທີ IX
ບົດບັນຍັດ ສຸດທ້າຍ
ມາດຕາ 61. ການຈັດຕັ້ງປະຕິບັດ
ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ເປັນຜູ້ຈັດຕັ້ງປະຕິບັດ ກົດຫມາຍສະບັບນີ້.
ມາດຕາ 62. ຜົນສັກສິດ
ກົດໝາຍສະບັບນີ້ ມີຜົນສັກສິດ ພາຍຫລັງ ເກົ້າສິບວັນ ນັບແຕ່ວັນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ອອກລັດຖະດຳລັດ ປະກາດໃຊ້ ເປັນຕົ້ນໄປ.
ຂໍ້ກຳນົດ, ບົດບັນຍັດໃດ ທີ່ຂັດກັບກົດໝາຍສະບັບນີ້ ລ້ວນແຕ່ຖືກຍົກເລີກ.
ປະທານສະພາແຫ່ງຊາດ


c: text/html

text:
ຕັ້ງແຕ່ເລີ່ມຕົ້ນຂອງບໍລິສັດ, VKS ໄດ້ກໍານົດພື້ນຖານຂອງການພັດທະນາຂອງຕົນເພື່ອໃຫ້ພຽງແຕ່ຜະລິດຕະພັນແສງສະຫວ່າງທີ່ມີຄຸນນະພາບ, ເຊື່ອຖືໄດ້, ປອດໄພແລະສຸຂະພາບທີ່ດີທີ່ສຸດ.ເມື່ອຫຼາຍກວ່າທົດສະວັດໄດ້ຜ່ານໄປ, ຄຸນນະພາບຂອງຜະລິດຕະພັນຂອງພວກເຮົາໄດ້ຮັບການຍົກຍ້ອງແລະໄວ້ວາງໃຈທີ່ດີທີ່ສຸດຈາກລູກຄ້າຂອງພວກເຮົາ.ບໍ່ພຽງແຕ່ພວກເຮົາຂາຍຜະລິດຕະພັນຂອງພວກເຮົາ, ແຕ່ຍັງປະກອບສ່ວນແບ່ງປັນຂອງພວກເຮົາເພື່ອຄວາມສະຫວ່າງຂອງສັງຄົມ.
ໃນຂະບວນການຜະລິດຜະລິດຕະພັນ, ພວກເຮົາມີຊຸດມາດຕະຖານການກວດສອບຄຸນນະພາບຂອງພວກເຮົາເອງແລະຂະບວນການ, ມີຕູ້ທົດສອບອຸນຫະພູມແລະຄວາມຊຸ່ມຊື່ນຄົງທີ່, benches ການທົດສອບແຮງດັນສູງແລະຕ່ໍາ, ເຄື່ອງທົດສອບການຮົ່ວໄຫຼ, ເຄື່ອງທົດສອບການແຜ່ກະຈາຍແສງສະຫວ່າງ, ປະສົມປະສານ spheres, ຕາຕະລາງຜູ້ສູງອາຍຸແລະແບບພິເສດອື່ນໆ. ອຸປະກອນການທົດສອບ, ເພື່ອຮັບປະກັນວ່າແຕ່ລະຂັ້ນຕອນຂອງຄຸນນະພາບຜະລິດຕະພັນສາມາດຄວບຄຸມໄດ້.
ຂະບວນການຕິດຕາມການຜະລິດຂອງພວກເຮົາສ່ວນໃຫຍ່ແມ່ນແບ່ງອອກເປັນຫ້າຂະບວນການກວດກາລະບົບ: ວັດສະດຸຂາເຂົ້າແລະຂະບວນການກວດກາ, ຂະບວນການຮັບແລະຈັດສົ່ງສາງ, ຂະບວນການຜະລິດຜະລິດຕະພັນ, ຂະບວນການຈັດສົ່ງ, ແລະຂະບວນການບໍລິການຫລັງການຂາຍເພື່ອຮັບປະກັນຄຸນນະພາບ.

robotstxt: allowed

filter: keep


text:
ໃນຕອນເຊົ້າຂອງວັນທີ 3 ຕຸລາ 2022, ທີ່ ຫ້ອງວ່າການສູນກາງພັກ, ສະຫາຍ ທອງລຸນ ສີສຸລິດ, ປະທານປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ສະຫາຍ ມານູເອັນ ມາເຣໂຣ ກຣູຊ໌ (Manuel Marrero Cruz), ນາຍົກລັດຖະມົນຕີ ແຫ່ງ ສາທາລະນະລັດ ກູບາ ໃນໂອກາດເດີນທາງຢ້ຽມຢາມ ສປປ ລາວ ຢ່າງເປັນທາງການ ໃນວັນທີ 2-4 ຕຸລາ 2022.
ສະຫາຍ ທອງລຸນ ສີສຸລິດ ໄດ້ສະແດງຄວາມຍິນດີຕ້ອນຮັບອັນອົບອຸ່ນ ແລະ ຕີລາຄາສູງ ຕໍ່ການຢ້ຽມຢາມ ສປປ ລາວ ຂອງ ສະຫາຍ ມານູເອັນ ມາເຣໂຣ ກຣູຊ໌ ແລະ ຄະນະ ໃນຄັ້ງນີ້, ເຊິ່ງຖືວ່າ ເປັນຄັ້ງທໍາອິດຂອງການຢ້ຽມຢາມຂັ້ນນາຍົກລັດຖະມົນຕີ ແລະ ເປັນຄັ້ງປະຫວັດສາດທີ່ມີຄວາມໝາຍສໍາຄັນ ປະກອບສ່ວນເຂົ້າໃນການສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືຖານສະຫາຍອ້າຍນ້ອງ ລະຫວ່າງ ສອງປະເທດ ລາວ-ກູບາ ໃຫ້ແໜ້ນແຟ້ນຍິ່ງໆຂຶ້ນ.
ໃນໂອກາດດຽວກັນນີ້, ສະຫາຍ ມານູເອັນ ມາເຣໂຣ ກຣູຊ໌ ກໍ່ໄດ້ສະແດງຄວາມຂອບໃຈຢ່າງຈິງໃຈ ຕໍ່ການຕ້ອນຮັບອັນອົບອຸ່ນຄັ້ງນີ້, ພ້ອມທັງໄດ້ແຈ້ງໃຫ້ ສະຫາຍ ທອງລຸນ ສີສຸລິດ ຊາບກ່ຽວກັບຜົນການພົບປະກັບ ສະຫາຍ ນາຍົກລັດຖະມົນຕີ ພັນຄໍາ ວິພາວັນ ໃນວັນທີ 2 ຕຸລາ ຜ່ານມາ, ເຊິ່ງສອງຝ່າຍໄດ້ແຈ້ງສະພາບພາຍໃນໃຫ້ກັນຊາບ, ໄດ້ທົບທວນຄືນການພົວພັນຮ່ວມມືສອງຝ່າຍໃນດ້ານຕ່າງໆ ໃນໄລຍະຜ່ານມາ, ປຶກສາຫາລືທິດທາງແຜນການຮ່ວມມືໃນຕໍ່ໜ້າ ທັງໃນຂອບສອງຝ່າຍ ແລະ ຫຼາຍຝ່າຍ, ລວມເຖິງການແລກປ່ຽນຄໍາຄິດເຫັນ, ເຊິ່ງກັນ ແລະ ກັນ ກ່ຽວກັບສະພາບການພົ້ນເດັ່ນຂອງພາກພື້ນ ແລະ ສາກົນ ທີ່ສອງຝ່າຍມີຄວາມສົນໃຈຮ່ວມກັນ. ພ້ອມນີ້, ສະຫາຍ ມານູເອັນ ມາເຣໂຣ ກຣູຊ໌ ກໍ່ໄດ້ນໍາເອົາຄໍາຢື້ຢາມຖາມຂ່າວ ແລະ ຄໍາເຊື້ອເຊີນ ຂອງ ສະຫາຍ ມີເກັນ ດີເອັດສ-ກາແນນ, ເລຂາທີໜຶ່ງຄະນະບໍລິຫານງານສູນກາງພັກກອມມູນິດ ກູບາ, ປະທານປະເທດ ແຫ່ງ ສ. ກູບາ ເຖິງ ສະຫາຍ ທອງລຸນ ສີສຸລິດ ເດີນທາງຢ້ຽມຢາມ ສ. ກູບາ ໃນໂອກາດອັນເໝາະສົມ.
ພ້ອມດຽວກັນນີ້, ສະຫາຍ ທອງລຸນ ສີສຸລິດ ກໍ່ໄດ້ສະແດງຄວາມຊົມເຊີຍ ແລະ ຕີລາຄາສູງ ຕໍ່ຜົນສໍາເລັດຂອງການພົບປະສອງຝ່າຍຂອງສອງນາຍົກລັດຖະມົນຕີ, ພ້ອມທັງສະແດງຄວາມປິຕິຍິນດີທີ່ເຫັນເຫັນວ່າ ສາຍພົວພັນມິດຕະພາບອັນເປັນມູນເຊື້ອ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ກູບາ ຍັງສືບຕໍ່ໄດ້ຮັບການເສີມຂະຫຍາຍຢ່າງບໍ່ຢຸດຢັ້ງການ ເຖິງແມ່ນວ່າ ສອງປະເທດຈະຢູ່ຫ່າງໄກກັນກໍ່ຕາມ, ເຊິ່ງສະແດງອອກໃນການພົວພັນທາງດ້ານການເມືອງ ລະຫວ່າງ ສອງປະເທດສືບຕໍ່ໜັກແໜ້ນ, ສອງຝ່າຍມີຄວາມເຂົ້າອົກເຂົ້າໃຈກັນດີ, ມີທັດສະນະຄ້າຍຄືກັນຕໍ່ຫຼາຍໆບັນຫາ ແລະ ສະໜັບສະໜູນຊ່ວຍເຫຼືອເຊິ່ງກັນ ແລະ ກັນ ໃນດ້ານຕ່າງໆໃນຂອບສອງຝ່າຍ ແລະ ຫຼາຍຝ່າຍ ລວມທັງໃນເວທີພາກພື້ນ ແລະ ສາກົນ ນັບແຕ່ສະໄໝຕໍ່ສູ້ກູ້ຊາດຈົນເຖິງປັດຈຸບັນ. ພ້ອມນີ້, ສະຫາຍ ທອງລຸນ ສີສຸລິດ ກໍ່ໄດ້ຢືນຢັນຄືນວ່າ ພັກ, ລັດ ແລະ ປະຊາຊົນລາວບັນດາເຜົ່າ ຈະສືບຕໍ່ເຮັດສຸດຄວາມສາມາດ ຮ່ວມກັບ ພັກ, ລັດ ແລະ ປະຊາຊົນ ກູບາ ອ້າຍນ້ອງ ປົກປັກຮັກສາ ແລະ ເພີ່ມພູນຄູນສ້າງສາຍພົວພັນມິດຕະພາບ ທີ່ເປັນມູນເຊື້ອມາແຕ່ດົນນານ ລະຫວ່າງ ສອງຊາດ ລາວ-ກູບາ ໃຫ້ນັບມື້ນັບຈະເລີນງອກງາມ ແລະ ແຕກດອກອອກຜົນຍິ່ງໆຂຶ້ນ ເພື່ອນໍາເອົາຜົນປະໂຫຍດຕົວຈິງທີ່ເປັນຮູບປະທຳມາສູ່ປະຊາຊົນສອງຊາດ, ພິເສດ ສອງຝ່າຍຈະຮ່ວມກັນສະເຫຼີມສະຫຼອງ ຄົບຮອບ 50 ປີ ການສ້າງຕັ້ງສາຍພົວພັນການທູດ ລາວ-ກູບາ ໃນປີ 2024 ແລະ ຍັງໄດ້ເນັ້ນຕື່ມວ່າ ສອງຝ່າຍ ຄວນສືບຕໍ່ເພີ່ມທະວີການຮ່ວມມືກັນໃນວຽກງານ ແລະ ຂະແໜງການຕ່າງໆ ເຊັ່ນ: ການສຶກສາ, ກິລາ, ສາທາລະນະສຸກ, ລວມທັງຂະແໜງການໃໝ່ອື່ນໆ ທີ່ສອງຝ່າຍມີທ່າແຮງ; ສະຫາຍ ທອງລຸນ ສີສຸລິດ ກໍ່ໄດ້ສະແດງຄວາມຂອບໃຈ ຕໍ່ຄໍາຢື້ຢາມຖາມຂ່າວ ແລະ ຄໍາເຊື້ອເຊີນ ຂອງ ສະຫາຍ ມີເກັນ ດີເອັດສ-ກາແນນ, ພ້ອມທັງໄດ້ຝາກຄວາມຄິດຮອດຄິດເຖິງ, ຄໍາຢ້ຽມຢາມຖາມຂ່າວ ແລະ ຄຳອວຍພອນອັນປະເສີດ ຜ່ານສະຫາຍ ມານູເອັນ ມາເຣໂຣ ກຣູຊ໌ ໄປຍັງ ສະຫາຍ ມີເກັນ ດີເອັດສ-ກາແນນ, ເລຂາທີໜຶ່ງຄະນະບໍລິຫານງານສູນກາງພັກຄອມມູນິດກູບາ, ປະທານປະເທດ ແຫ່ງ ສ. ກູບາ, ບັນດາສະຫາຍ ການນໍາພັກ-ລັດ ກູບາ ແລະ ປະຊາຊົນ ກູບາ ອ້າຍນ້ອງ ທຸກຖ້ວນຫນ້າ.


text:
ພັນທະມິດແສງສະຫວ່າງຈະລາຈອນຕ້ອງການເລີ່ມຕົ້ນການໃຫ້ສັດຕະຍາບັນ CETA ກ່ອນທີ່ຈະພັກຜ່ອນໃນລະດູຮ້ອນ. ການອ່ານຄັ້ງທໍາອິດແມ່ນກໍານົດສໍາລັບວັນພະຫັດໃນ Bundestag. ການໃຫ້ສັດຕະຍາບັນສັນຍາການຄ້າເສລີແລະການລົງທຶນລະຫວ່າງສະຫະພາບເອີລົບແລະການາດາໄດ້ວາງອອກໃນລະດູໃບໄມ້ຫຼົ່ນ. ເຄືອຂ່າຍວິກິດການໂລກພິເສດ Attac ຮຽກຮ້ອງໃຫ້ລັດຖະສະພາບໍ່ໃຫ້ສັດຕະຍາບັນ CETA ເພື່ອປ້ອງກັນບໍລິສັດສາກົນຈາກການມີສິດທິພິເສດຢ່າງກວ້າງຂວາງຂອງການປະຕິບັດແລະຕ້ານການຫຼຸດຜ່ອນອໍານາດຂອງສະພາແຫ່ງຊາດ.
“ພຽງແຕ່ການຢຸດເຊົາການໃຫ້ສັດຕະຍາບັນສາມາດປ້ອງກັນຄວາມຍຸຕິທໍາຂະຫນານສໍາລັບບໍລິສັດ. ຄໍາສັນຍາທີ່ເຮັດໂດຍພັນທະມິດໄຟການຈະລາຈອນເພື່ອຈໍາກັດການປົກປ້ອງການລົງທຶນຫຼາຍແມ່ນສັນຍາລັກທີ່ບໍລິສຸດ. ທ່ານ Hanni Gramann, ສະມາຊິກສະພາ Attac ທົ່ວປະເທດກ່າວວ່າ, ການເຈລະຈາສັນຍາຄືນໃໝ່ແມ່ນເປັນໄປບໍ່ໄດ້ອີກຕໍ່ໄປ.
ບໍລິສັດທັງຫມົດທີ່ມີສາຂາຢູ່ໃນການາດາຫຼື EU ສາມາດຟ້ອງລັດຕ່າງໆ
ໃນຄວາມເປັນຈິງ, ພາຍຫຼັງການໃຫ້ສັດຕະຍາບັນ, ບົດ CETA ກ່ຽວກັບການປົກປ້ອງການລົງທຶນຕ່າງປະເທດຈະມີຜົນບັງຄັບໃຊ້. ແທນທີ່ຈະເປັນສານອະນຸຍາໂຕຕຸລາການທີ່ວາງແຜນໄວ້ເປັນເວລາດົນນານ (ISDS), ນີ້ສະຫນອງການປັບປຸງ "ລະບົບສານການລົງທຶນ" (ICS). ແຕ່ ICS ຍັງຫມາຍເຖິງຄວາມຍຸຕິທໍາຂະຫນານນອກກົດຫມາຍແຫ່ງຊາດ. CETA ຈະສ້າງຄວາມເຂັ້ມແຂງໃຫ້ທຸກບໍລິສັດທົ່ວໂລກທີ່ມີສາຂາໃນປະເທດການາດາຫຼື EU ເພື່ອແຊກແຊງກົດຫມາຍຂອງລັດກ່ຽວກັບບັນຫາສິ່ງແວດລ້ອມຫຼືສັງຄົມທີ່ມີການຟ້ອງຮ້ອງການປົກປ້ອງການລົງທຶນທີ່ມີລາຄາແພງ.
CETA ຂັດກັບຂໍ້ຕົກລົງສະພາບອາກາດປາຣີ ແລະປົກປ້ອງນໍ້າມັນເຊື້ອໄຟ
ເຖິງແມ່ນວ່າ CETA ໄດ້ຖືກລົງນາມພຽງແຕ່ຫຼັງຈາກສັນຍາສະພາບອາກາດປາຣີມີຜົນບັງຄັບໃຊ້, ແຕ່ມັນບໍ່ມີກົດລະບຽບຜູກມັດໃດໆກ່ຽວກັບການປົກປັກຮັກສາສະພາບອາກາດ. ອັນດຽວກັນໃຊ້ກັບເປົ້າໝາຍຄວາມຍືນຍົງອື່ນໆ. ໃນທາງກົງກັນຂ້າມ, ການຄ້າທີ່ບໍ່ມີພາສີໃນພະລັງງານຟອດຊິວທໍາເຊັ່ນ: ນ້ໍາມັນດິນຊາຍຂອງການາດາ, ເຊິ່ງເປັນອັນຕະລາຍສູງຕໍ່ສະພາບອາກາດ, ຫຼືອາຍແກັສທໍາມະຊາດແຫຼວ (LNG) ແມ່ນຖືກປົກປ້ອງ. “ໄຟຈະລາຈອນປະກາດວ່າຕົນຕ້ອງການສະຫນັບສະຫນູນມາດຕະຖານຄວາມຍືນຍົງສາກົນໃນທຸກສັນຍາການຄ້າໃນອະນາຄົດທີ່ມີການລົງໂທດ. ພ້ອມກັນນັ້ນ, ນາງກໍພວມຊຸກຍູ້ການໃຫ້ສັດຕະຍາບັນ CETA. ນັ້ນແມ່ນເລື່ອງທີ່ບໍ່ມີເຫດຜົນ, ຢືນຢັນທ່ານ Isolde Albrecht ຈາກຄະນະເຮັດວຽກ Attac “ການຄ້າໂລກແລະ WTO”.
ການປົດອຳນາດຂອງລັດຖະສະພາ
ອີງຕາມ Attac, CETA ຍັງເຮັດໃຫ້ເກີດຄວາມບໍ່ລົງລອຍກັນຂອງບັນດາລັດຖະສະພາ: ຄະນະກໍາມະການຮ່ວມ CETA ແລະບັນດາອະນຸກໍາມະການຂອງຕົນໄດ້ຮັບອະນຸຍາດໃຫ້ຕັດສິນໃຈທີ່ມີຜົນບັງຄັບໃຊ້ພາຍໃຕ້ກົດຫມາຍສາກົນໂດຍບໍ່ມີການກ່ຽວຂ້ອງກັບສະພາຂອງລັດ EU ຫຼືສະພາ EU.
ໄຟຈະລາຈອນເຮັດໃຫ້ສັງຄົມພົນລະເຮືອນມີຄໍາເຫັນພຽງແຕ່ມື້ຫນຶ່ງ
ໄຟຈະລາຈອນຍັງເຮັດໃຫ້ຂະບວນການໃຫ້ສັດຕະຍາບັນຫນ້ອຍລົງເປັນປະຊາທິປະໄຕ. Hanni Gramann: “ລັດຖະບານກາງບໍ່ໄດ້ໃຫ້ເວລາໜຶ່ງມື້ຕໍ່ສັງຄົມພົນລະເຮືອນເພື່ອສະແດງຄຳເຫັນຕໍ່ຮ່າງກົດໝາຍສະບັບນີ້. ນີ້ແມ່ນຮົ້ວກະຈົກ.”
CETA ໄດ້ມີຜົນບັງຄັບໃຊ້ເປັນບາງສ່ວນໃນປີ 2017. ມັນຈະມີຜົນບັງຄັບໃຊ້ຢ່າງເຕັມທີ່ເມື່ອໄດ້ຮັບການໃຫ້ສັດຕະຍາບັນຈາກທຸກປະເທດ EU, ການາດາ ແລະ EU. ການອະນຸມັດຈາກສິບສອງປະເທດ, ລວມທັງເຢຍລະມັນ, ຍັງຂາດຫາຍໄປ.
ຂໍ້ມູນເພີ່ມເຕີມ:www.attec.de/ceta
ບັນທຶກນັດໝາຍ: ຫົວຂໍ້ຂອງການຄ້າຍັງມີບົດບາດຢູ່ໃນຫນຶ່ງທີ່ຈັດໂດຍ Attac ມະຫາວິທະຍາໄລເອີຣົບລະດູຮ້ອນຂອງການເຄື່ອນໄຫວທາງສັງຄົມ ແຕ່ວັນທີ 17 ຫາວັນທີ 21 ສິງຫາ ທີ່ເມືອງ Mönchengladbach. ໃນເດືອນສິງຫາ 18, ສໍາລັບການຍົກຕົວຢ່າງ, Lucia Barcena ຈາກສະຖາບັນຂ້າມຊາດ (TNI) ໃນເນເທີແລນ, ອາເຈນຕິນາ Luciana Ghiotto ຈາກ América Latina Mejor Sin TLC ແລະ Nick Dearden ຈາກ Global Justice ໃນປັດຈຸບັນສົນທະນາໃນເວທີສົນທະນາ. "ຂໍ້ຕົກລົງການຄ້າແລະການລົງທືນຖືກກັກຂັງແນວໃດໃນພະລັງງານຂອງບໍລິສັດແລະວິກິດການສະພາບອາກາດ".


text:
ພິທີເປີດປີທ່ອງທ່ຽວ ລາວ-ຈີນ 2019 ໄດ້ເປີດຂື້ນຢ່າງເປັນທາງການ
ກະຊວງຖະແຫຼ່ງຂ່າວ ວັດທະນະທຳ ແລະ ທ່ອງທ່ຽວ ສປປ ລາວ ຮ່ວມກັບ ກະຊວງຖະແຫຼ່ງຂ່າວ ແລະ ທ່ອງທ່ຽວ ສປ ຈີນ ໄດ້ຈັດພິທີເປີດປີທ່ອງທ່ຽວ ລາວ-ຈີນ 2019 ຂື້ນຢ່າງເປັນທາງການໃນວັນທີ 25 ມັງກອນ 2019 ທີ່ຫໍວັດທະນະທຳແຫ່ງຊາດ ໂດຍການເຂົ້າຮ່ວມຂອງ ປອ ສອນໄຊ ສີພັນດອນ ຮອງນາຍຍົກລັດຖະມົນຕີ ແຫ່ງ ສປປ ລາວ, ປອ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ, ປອ ບໍ່ແສງຄຳ ວົງດາລາ ລັດຖະມົນຕີກະຊວງ ກະຊວງຖະແຫຼ່ງຂ່າວ ວັດທະນະທຳ ແລະ ທ່ອງທ່ຽວ, ທ່ານ ລູ ຊູ ກາງ ລັດຖະມົນຕີກະຊວງວັດທະນະທຳ ແລະ ທ່ອງທ່ຽວ ແຫ່ງ ສປ ຈີນ ພ້ອມດ້ວຍການນຳພັກ-ລັດ, ທູດຕານຸທູດ ແລະ ອົງການຈັດຕັ້ງສາກົນເຂົ້າຮ່ວມ.
ປອ ສອນໄຊ ສີພັນດອນ ຮອງນາຍົກລັດຖະມົນຕີ ແຫ່ງ ສປປ ລາວ ໄດ້ກ່າວວ່າ: ສປປ ລາວ ແລະ ສປ ຈີນ ເປັນປະທານບ້ານໃກ້ເຮືອນຄຽງ ປະຊາຊົນສອງຊາດໄດ້ມີມູນເຊື້ອແລກປ່ຽນການຢ້ຽມຢາມໄປມາຫາສູ່ກັນຕະຫຼອດ, ໃນປີ 2016 ສອງປະເທດໄດ້ຈັດພິທີສະເຫຼີມສະຫຼອງສາຍພົວພັນການທູດຄົບຮອບ 55 ປີ ພ້ອມທັງແລກປ່ຽນກິດຈະກຳຫຼາຍຢ່າງຢູ່ແຕ່ລະປະເທດ ໂດຍສະເພາະແມ່ນການແລກປ່ຽນຮ່ວມມືດ້ານການທ່ອງທ່ຽວ, ເພື່ອເປັນການເສີມຂະຫຍາຍມູນເຊື້ອສາຍພົວພັນຮອບດ້ານ ແລະ ເຂົ້າສູ່ລວງເລິກບົນຈິດໃຈເພື່ອນ 4 ດີ ເພື່ອພ້ອມກັນສ້າງເປັນຄູ່ຮ່ວມຊາຕາກຳອັນດຽວກັນ ດັ່ງນັ້ນ, ການນຳພັກ-ລັດ ຂອງທັງສອງຊາດ ລາວ-ຈີນ ຈຶ່ງໄດ້ເຫັນດີເປັນເອກະພາບກັນເລືອກເອົາປີ 2019 ເປັນປີທ່ອງທ່ຽວ ລາວ-ຈີນ ເພື່ອສ້າງເງື່ອນໄຂ ແລະ ອຳນວຍຄວາມສະດວກໃຫ້ແກ່ປະຊາຊົນສອງຊາດ ໄດ້ມີໂອກາດໄປມາຫາສູ່ເຊິ່ງກັນ ແລະ ກັນ ຮຽນຮູ້ວັດທະນະທຳຂອງກັນ ແລະ ກັັນຫຼາຍຂື້ນກວ່າເກົ່າ, ໂອກາດດັ່ງກ່າວທ່ານຍັງໄດ້ຮຽກຮ້ອງໃຫ້ປວງຊົນລາວທັງຊາດ ຈົ່ງຮ່ວມໃຈກັນເປັນເຈົ້າພາບທີ່ດີໃນການຕ້ອນຮັບ ແລະ ອຳນວຍຄວາມສະດວກໃຫ້ແກ່ນັກທ່ອງທ່ຽວ ທັງພາຍໃນ ແລະ ຕ່າງປະເທດ ທີ່ເຂົ້າມາທ່ຽວຊົມສະຖານທີ່ທ່ອງທ່ຽວໃນ ສປປ ລາວ ໃຫ້ມີຄວາມເບີກບານມ່ວນຊື່ນ ແລະ ເຕັມໄປດ້ວຍຮອຍຍີ້ມແຫ່ງມິດຕະພາບທີ່ເປັນເອກະລັກຂອງລາວ ຈາກນັ້ນ ປອ ສອນໄຊ ສີພັນດອນ ຮອງນາຍົກລັດຖະມົນຕີ ແຫ່ງ ສປປ ລາວ ພ້ອມດ້ວຍການນຳພັກ-ລັດ ຂອງທັງສອງປະເທດ ໄດ້ລັ່ນຄ້ອງ 9 ບາດ ເພື່ອເປີດປີທ່ອງທ່ຽວ ລາວ-ຈີນ 2019 ຢ່າງເປັນທາງການ ພ້ອມທັງຊົມການສະແດງຮູບພາບ, ຊົມວີດີໂອການທ່ອງທ່ຽວ ແລະ ຊົມສິລະປະວັນນະຄະດີ ລາວ-ຈີນ ທີ່ເຕັມໄປດ້ວຍບັນຍາກາດເບີກບານມ່ວນຊື່ນ ແລະ ຮັກສາໄດ້ມິດຕະພາບທີ່ດີຕໍ່ກັນລະຫວ່າງສອງຊາດ ລາວ-ຈີນ.
ຂ່າວໃຫ້ຮູ້ຕື່ມອີກວ່າ:
ໃນວັນດຽວກັນ ທີ່ສຳນັກງານນາຍົກລັດຖະມົນຕ ທ່ານ ລູ ຊູ ກາງ ລັດຖະມົນຕີກະຊວງວັດທະນະທຳ ແລະ ທ່ອງທ່ຽວ ສປ ຈີນ ພອມດ້ວຍຄະນະ ໄດ້ເຂົ້າຢ້ຽມຂ່ຳນັບ ທ່ານ ທອງລຸນ ສີສຸລິດ ກຳມະການກົມການເມືອງສູນກາງພັກ ນາຍົກລັດຖະມົນຕີ ແຫ່ງ ສປປ ລາວ ເນື່ອງໃນໂອກາດທີ່ຄະນະຜູ້ແທນ ສປ ຈີນ ໄດ້ເດີນທາງມາຢ້ຽມຢາມເຄື່ອນໄຫວລັດຖະກິດ ຢູ່ ສປປ ລາວ ແລະ ເຂົ້າຮ່ວມພິທີ ເປີດປີທ່ອງທ່ຽວ ລາວ-ຈີນ 2019 ໃນລະຫວ່າງວັນທີ 24-27 ມັງກອນ 2019.
ທ່ານ ທອງລຸນ ສີສຸລິດ ກໍ່ໄດ້ສະແດງຄວາມຕ້ອນຮັບຢ່າງອົບອຸ່ນ ແລະ ຕີລາຄາສູງຕໍ່ການເຄື່ອນໄຫວວຽກງານຢູ່ ສປປ ລາວ ຄັ້ງນີ້ ຂອງ ທ່ານ ລູ ຊູ ກາງ ພ້ອມດ້ວຍຄະນະ ເຊິ່ງເປັນການປະກອບສ່ວນອັນສຳຄັນເຂົ້າໃນການຮັດແໜ້ນການພົວພັນຮ່ວມມື ຂອງສອງປະເທດ ເວົ້າລວມ ເວົ້າສະເພາະ ແມ່ນການຮ່ວມມືທາງດ້ານຂົງເຂດວຽກງານຂະແໜງການທ່ອງທ່ຽວ ເປັນການເປີດໂອກາດ ແລະ ໂຄສະນາອັນໃຫ່ຍຫຼວງໃຫ້ປີທ່ອງທ່ຽວ ລາວ-ຈີນ 2019 ແລະ ສືບຕໍ່ໃຫ້ການສະໜັບສະໜູນຊ່ວຍເຫຼືອເຊິ່ງກັນ ແລະ ກັນໃນອານາຄົດ ແລະ ຍາວນານ.
ທ່ານ ລູ ຊູ ກາງ ໄດ້ສະແດງຄວາມຂອບໃຈຕໍ່ ທ່ານນາຍົກລັດຖະມົນຕີ ແຫ່ງ ສປປ ລາວ ຕໍ່ການຕ້ອນຮັບອັນອົບອຸ່ນໃນຄັ້ງນີ້ ພ້ອມທັງແຈ້ງຈຸດປະສົງ ແລະ ການເຄື່ອນໄຫວຢ້ຽມຢາມ ສປປ ລາວ ຄັ້ງນີ້ໃຫ້ ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ຮັບຊາບ, ພ້ອມທັງຢັ້ງຢືນວ່າຈະສືບຕໍ່ເສີມຂະຫຍາຍການພົວພັນຮ່ວມມື ເພື່ອເປັນການປະກອບສ່ວນສົ່ງເສີມຮັດແໜ້ນສາຍພົວພັນຮ່ວມມືລະຫວ່າງສອງປະເທດ ລາວ-ຈີນ ກໍຄືສອງກະຊວງໃຫ້ນັບມື້ສູງຂື້ນ.


text:
ໂຊລູຊັ່ນພາດສະຕິກທີ່ມີປະສິດຕິພາບສູງ ສຳ ລັບຕຶກແບັດເຕີຣີ
Covestro ມີປະສົບການຫລາຍປີໃນການເຂົ້າລະບົບແບັດເຕີຣີ lithium-ion ສຳ ລັບແລັບທັອບແລະອຸປະກອນອີເລັກໂທຣນິກອື່ນໆ. ເພື່ອບັນລຸສິ່ງນີ້, ບໍລິສັດໄດ້ພັດທະນາຜະສົມຜະສານ polycarbonate ຕ່າງໆທີ່ຕອບສະ ໜອງ ຄວາມຮຽກຮ້ອງຕ້ອງການເຫຼົ່ານີ້ແລະຍັງມີຜົນກະທົບທີ່ທົນທານຕໍ່ຫຼາຍໃນລະດັບອຸນຫະພູມກ້ວາງ – ໂດຍສະເພາະໃນອຸນຫະພູມsub-zero. ທີ່ Fakuma 2018 ງານວາງສະແດງການຄ້າ, ບໍລິສັດຈະນໍາສະເຫນີໂມດູນແບັດເຕີຣີຕ່າງໆ, ຜູ້ຖືຫ້ອງ, ເຄື່ອງດູດຊຶມລົ້ມແລະຜະລິດຕະພັນອື່ນໆໃນຈໍານວນຢືນຂອງມັນ 4206 ໃນ Hall B4.
ເມື່ອເວົ້າເຖິງຜູ້ຖືຈຸລັງແລະການເຊື່ອມໂຍງຂອງຈຸລັງແບັດເຕີຣີເຂົ້າໃນໂມດູນ, ການປ້ອງກັນໄຟແມ່ນມີຄວາມສໍາຄັນເປັນພິເສດ," ອະທິບາຍດຣ. Julian Marschewski ຈາກ Covestro. ຜູ້ຊ່ຽວຊານດ້ານການເຄື່ອນຍ້າຍໄຟຟ້າກ່າວຕື່ມ: "ຄຸນສົມບັດຂອງວັດສະດຸທີ່ໃຊ້ໃນສະພາບແວດລ້ອມແບັດເຕີຣີມີບົດບາດຢ່າງເດັດຂາດໃນການຜ່ານການທົດສອບການປະຕິບັດຫນ້າທີ່ແລະຄວາມປອດໄພຫຼາຍຢ່າງໃນອົງປະກອບສໍາເລັດຮູບແລະປະກອບສ່ວນໃນການດໍາເນີນງານທີ່ປອດໄພຂອງແບັດເຕີຣີໃນຕະຫຼອດວົງຈອນຊີວິດຂອງມັນ.
ວັດສະດຸທີ່ເຮັດດ້ວຍເຄື່ອງປັບແຕ່ງ
ໄຟ-retardant polycarbonate ABS (acrylonitrile-butadiene-styrene) ການປະສົມຂອງ Bayblend® ປະເພດ FR ແມ່ນເຫມາະສົມສໍາລັບຜູ້ຖືຈຸລັງແລະໂມດູນແບັດເຕີຣີ. ມັນທົນທານຕໍ່ອຸນຫະພູມແລະມີຂະ ໜາດ ຄົງທີ່, ແລະ ພາກສ່ວນຕ່າງໆສາມາດຜະລິດໄດ້ຢ່າງມີປະສິດທິພາບດ້ວຍການສັກຢາ. ພລາສຕິກຍັງຖືກນໍາໃຊ້ໃນຫມໍ້ໄຟ GreenPack rechargeable ມືຖືຈາກຜູ້ຜະລິດທີ່ອາໄສຢູ່ໃນ Berlin ທີ່ມີຊື່ດຽວກັນ.
ເຄື່ອງດູດເຈາະອຸບັດເຫດທີ່ໄດ້ວາງສະແດງຢູ່Fakuma 2018 ແມ່ນຜະລິດຈາກ PC-PBT (polybutylene-terephthalate) Makroblend®KU-2 7912/4. ອຸປະກອນການມີຄວາມເຂັ້ມແຂງຜົນກະທົບສູງຫຼາຍແລະໂດຍສະເພາະແມ່ນ ductility ສູງຢູ່ໃນອຸນຫະພູມຕ່ໍາ. ໂຄງສ້າງຂອງເຜົ່າມົ້ງມີສ່ວນໃນການຕ້ານທານຜົນກະທົບຢ່າງສຸດຂີດຂອງເຄື່ອງດູດເຈາະອຸບັດເຫດ.
ວັດ ສະ ດຸ ພິ ເສດ ອີກ ຢ່າງ ນຶ່ງ ກໍ ຄື polycarbonates ທີ່ ເຕັມ ໄປ ດ້ວຍ ສູງ ຂອງ Makrolon® ຄອບຄົວຜະລິດຕະພັນ TC, ທີ່ຖືກນໍາໃຊ້ແລ້ວສໍາລັບການຫລົ້ມຈົມຄວາມຮ້ອນໃນໂຄມໄຟ LED, ຍົກຕົວຢ່າງ. ຜະລິດຕະພັນເຫຼົ່ານີ້ແມ່ນມີອຸນຫະພູມທີ່ມີອຸນຫະພູມແຕ່ຍັງມີເປັນລຸ້ນທີ່ມີການສນວນໄຟຟ້າເພື່ອໃຫ້ພວກມັນສາມາດປະກອບສ່ວນເຂົ້າໃນການຄວບຄຸມຄວາມຮ້ອນຂອງແບດເຕີຣີທີ່ມີປະສິດຕິພາບ.
ໝໍ້ ໄຟ ສຳ ລັບສະພາບເຄັ່ງຄັດ
Enduros ຕ້ອງມີຄວາມພ້ອມສໍາລັບສະພາບລົມແລະສະພາບອາກາດທັງຫມົດ, ແຕ່ ເຫນືອ ທຸກ ສິ່ງ ທຸກ ຢ່າງ ຕ້ອງ ທົນ ຕໍ່ ຄວາມ ຮຽກ ຮ້ອງ ທາງ ກົນ ຈັກ ທີ່ ຫນັກ ທີ່ ສຸດ. ໃນລົດຈັກນອກເສັ້ນທາງເຫຼົ່ານີ້, ເຊັ່ນດຽວກັນ, ແນວໂນ້ມແມ່ນໄປສູ່ການຂັບຂີ່ໄຟຟ້າ. ຜູ້ຊ່ຽວຊານດ້ານລົດຖີບໄຟຟ້າຂອງລັດຄາລີຟໍເນຍແມ່ນຜູ້ຜະລິດເຄື່ອງຈັກດັ່ງກ່າວ ນຳ ໜ້າ. ຫມໍ້ໄຟພາຍໃຕ້ຊື່ Alta Pack ແມ່ນມີjacket ທີ່ເຮັດຈາກການປະສົມPC-PBT ທີ່ມີຜົນກະທົບຫຼາຍ Makroblend® .
Covestro ສືບຕໍ່ຂັບເຄື່ອນການເຊື່ອມໂຍງທີ່ປອດໄພຂອງຈຸລັງlithium-ion ໃນຫມໍ້ຫຸງຂອງຍານພາຫະນະໄຟຟ້າໄປຂ້າງຫນ້າ. ປີຫນ້າ, ບໍລິສັດວາງແຜນທີ່ຈະເຂົ້າຮ່ວມກິດຈະ ກຳ ໃນອຸດສາຫະ ກຳ ຊັ້ນ ນຳ ເຊັ່ນ: ແບັດເຕີຣີສະແດງຈາກ 5 to 7 ເດືອນພຶດສະພາ ໃນເມືອຕໍ່ Stuttgart ແລະ ກອງປະຊຸມຜູ້ຊ່ຽວຊານດ້ານແບັດເຕີຣີ ຈາກ 10 to 12 ເດືອນເມສາ ທີ່ເມືອງ Frankfurt am Mai.


text:
ສະພາການຄ້າ ແລະ ອຸດສາຫະກໍາແຫ່ງຊາດລາວ ຮ່ວມກັບ ກະຊວງແຮງງານ ແລະ ສະຫວັດດີການສັງຄົມ, ກະຊວງສຶກສາທິການ ແລະ ກິລາ ແລະ ສູນກາງສະຫະພັນກໍາມະບານລາວ ຈະຈັດງານມະຫາກໍາສົ່ງເສີມສີມືແຮງງານລາວ 2022 ໃນ ລະຫວ່າງ ວັນທີ 16 – 20 ມີນາ 2022 ນີ້ທີ່ສູນການຄ້າວຽຈັນເຊັນເຕີ, ນະຄອນຫລວງວຽງຈັນ.
ທ່ານ ໄຊບັນດິດ ຣາຊະພົນ ຮອງປະທານສະພາການຄ້າ ແລະອຸດສາຫະກໍາແຫ່ງຊາດລາວ ຖະແຫລງຕໍ່ສື່ມວນຊົນ ຕອນແລງວັນທີ 10 ກຸມພາ 2022 ວ່າ: ສີມືແຮງງານລາວ ເປັນບັນຫາທີ່ສໍາຄັນ ໃນການພັດທະນາຊັບພະຍາ ກອນມະນຸດ, ການມີວຽກເຮັດງານທໍາ, ແລະ ການຍົກສູງຜະລິດຕະພາບ ທັງເປັນໜຶ່ງທ່າແຮງພື້ນຖານຂອງການພັດທະນາເສດຖະກິດ ແລະ ສັງຄົມຂອງປະເທດ ໂດຍສະເພາະ ການຊ່ວຍກະຕຸກຊຸກຍູ້ການສ້າງຜູ້ປະກອບການ, ການປະກອບອາຊີບອິດສະຫຼະ, ການຜະລິດເປັນສິນຄ້າ, ການຄໍ້າປະກັນສະບຽງອາຫານ, ການບໍລິການ, ການເຄື່ອນໄຫວທຸລະກິດ, ການຫັນເປັນອຸດສາຫະກໍາ ແລະ ທັນສະໄໝ ແລະ ການຍົກສູງຊີວິດການເປັນຢູ່ຂອງປະຊາຊົນລາວບັນດາເຜົ່າ ເຊິ່ງຍາມໃດ ລັດຖະບານ ກໍໄດ້ເອົາໃຈໃສ່ຊີ້ນຳ ແລະ ຖືເປັນບັນຫາສໍາຄັນ ແລະ ບຸລິມະສິດ ເຂົ້າໃນວຽກງານພັດທະນາສີມືແຮງງານ ໃຫ້ສອດຄ່ອງກັບການຂະຫຍາຍຕົວຂອງເສດຖະກິດ-ສັງຄົມ, ການເຊື່ອມໂຍງ ກັບພາກພື້ນ ແລະ ສາກົນ ໃນແຕ່ລະໄລຍະ ຢ່າງຕໍ່ເນື່ອງ.
ທ່ານ ໄຊບັນດິດ ຣາຊະພົນ ໃຫ້ຮູ້ອີກວ່າ ໃນງານມະຫາກໍາສົ່ງເສີມສີມືແຮງງານລາວ ໃນປີ 2022 ນີ້, ເປັນອີກຂະບວນການໜຶ່ງໃນການຈັດຕັ້ງປະຕິບັດທິດທາງ ແລະ ນະໂຍບາຍຂອງຊາດ ໃນການຊຸກຍູ້ ແລະ ສົ່ງເສີມ ການພັດທະນາກໍາລັງແຮງງານ, ການຊອກຫາວຽກເຮັດງານທໍາ, ການສ້າງຄວາມສອດຄ່ອງ ລະຫວ່າງ ຄວາມຕ້ອງການແຮງງານ ແລະ ການສະໜອງແຮງງານ ເຊິ່ງ ສອດຄ່ອງກັບ ກົດໝາຍວ່າດ້ວຍແຮງງານ ທີ່ໄດ້ກຳນົດມາດຕະຖານ, ເງື່ອນໄຂ, ພັນທະ, ການປະສານສົມທົບ ແລະ ການຮ່ວມມືລະຫວ່າງພາກສ່ວນຕ່າງໆ ລະຫວ່າງພາກລັດ, ເອກະຊົນ, ອົງການຈັດຕັ້ງ ແລະ ໂຄງການລົງທຶນ ໃນວຽກງານ ພັດທະນາສີມືແຮງງານ ແລະຈັດຫາງານ.
ສໍາລັບ ກົມພັດທະນາສີມືແຮງງານ ແລະ ຈັດຫາງານ ໃນຖານະ ກົມວິຊາການທີ່ກ່ຽວຂ້ອງ, ຕີລາຄາສູງ ແລະ ສະໜັບສະໜູນ ການຈັດງານມະຫາກໍາດັ່ງກ່າວ ເຊິ່ງເປັນເຫດການໜຶ່ງທີ່ມີຄວາມໝາຍແລະ ຄວາມສໍາຄັນ ເປັນໂອກາດອັນດີ ໃຫ້ທຸກພາກສ່ວນ ໂດຍສະເພາະ ນັກຮຽນ, ນັກສຶກສາ, ແຮງງານປະຊາຊົນບັນດາເຜົ່າ, ນັກທຸລະກິດ, ພາກລັດ ແລະ ເອກະຊົນ ທັງພາຍໃນ ແລະ ຕ່າງປະເທດ ຈະໄດ້ຮັບຜົນປະ ໂຫຍດ ຈາກບັນດາກິດຈະກໍາໃນວາລະຂອງງານ ເປັນຕົ້ນ ການວາງສະແດງ, ການພົບປະລະຫວ່າງອົງກອນຕ່າງໆ, ການໂຄສະນາ-ແລກປ່ຽນຂໍ້ມູນຂ່າວສານ ໃນຂະແໜງການສຶກສາທິການ ແລະ ກິລາ, ຕາງໜ້າຜູ້ອອກແຮງງານ ຫຼື ກໍາມະບານ, ການລົງທຶນ, ທຸລະກິດ, ການພັດທະນາສີມືແຮງງານ,ການສົ່ງເສີມວຽກເຮັດງານທໍາ ແລະ ການຮ່ວມສົນທະນາໃນຫົວຂໍ້ທີ່ກ່ຽວຂ້ອງ.
ໃນນີ້, ເພື່ອ ຊ່ວຍເຮັດໃຫ້ການດຳເນີນງານດັ່ງກ່າວ ບັນລຸໄດ້ຕາມຈຸດປະສົງ ແລະ ລະດັບຄາດໝາຍ, ກະຊວງແຮງງານ ແລະ ສະຫວັດດີການສັງຄົມ, ເວົ້າສະເພາະ ກົມພັດທະນາສີມືແຮງງານ ແລະຈັດຫາງານ, ຈະໃຫ້ການຮ່ວມມື ແລະ ສະໜັບສະໜູນ ດ້ານວິຊາການ ໃນທຸກກິດຈະກໍາຂອງງານ ຕາມພາລະບົດບາດ ແລະ ຂອບເຂດສິດຂອງຕົນ ເປັນຕົ້ນ ການປະກອບບຸກຄະລາກອນເຂົ້າໃນຄະນະຮັບຜິດຊອບວຽກງານຕ່າງໆ ເຊັ່ນ: ແຂ່ງຂັນສີມືແຮງງານ ແລະ ງານນັດພົບແຮງງານ, ເພື່ອສົ່ງເສີມໂອກາດ ໃນການສ້າງວຽກເຮັດງານທຳ ໂຄສະນາ ແລະ ສົ່ງຂໍ້ມູນຂ່າວສານໃຫ້ບັນດາສະຖານທີ່ພັດທະນາສີມືແຮງງານ ແລະ ວິສາຫະກິດບໍລິການຈັດຫາງານພິຈະລະນາການອອກຮ້ານວາງສະແດງ ໃນງານຄັ້ງນີ້.
ທ່ານ ໄຊບັນດິດ ຣາຊະພົນ ປະທານການຄ້າ ແລະອຸດສາຫະກໍາແຫ່ງ ຊາດລາວ ຮ່ວມກັບບັນດາຄະນະຈັດຕັ້ງງານມະຫາກໍາຄັ້ງນີ້ ຂໍເຊີນຊວນ ແລະ ຮຽກຮ້ອງມາຍັງບັນດາທ່ານ ທຸກຖ້ວນໜ້າ ແລະ ການຈັດຕັ້ງທຸກພາກສ່ວນ ຈົ່ງສະຫຼະເວລາ ເຂົ້າຮ່ວມຊົມທຸກກິດຈະກໍາຕາມວາລະຂອງງານ ແຕ່ວັນທີ 16 – 20 ມີນາ 2022 ທີ່ຈະມາເຖິງນີ້, ແລະ ຫວັງວ່າຈະໄດ້ຮັບການຮ່ວມມື, ປະກອບສ່ວນ ແລະ ສະໜັບສະໜຸນຢ່າງແຂງແຮງ ຈາກ ພາກສ່ວນຕ່າງໆ ທີ່ກ່ຽວຂ້ອງ ເພື່ອເຮັດໃຫ້ ທຸກໆກິດຈະກໍາ ເກິດມີແຕ່ສິ່ງທີ່ໜ້າສົນໃຈ, ມີບັນຍາກາດທີ່ຄຶກຄື້ນ ແລະ ເກີດຜົນປະໂຫຍດສູງສຸດ.


text:
ກຸ່ມການຜະລິດ Bracalente ປະກາດການຂະຫຍາຍການດໍາເນີນງານຂອງຈີນ
ເດືອນກໍລະກົດ 6, 2022
ບໍລິສັດທີ່ຕັ້ງຢູ່ໃນລັດ Pennsylvania ມີແຜນທີ່ຈະເພີ່ມສະຖານທີ່ Wujiang ເພື່ອຮອງຮັບຄວາມຕ້ອງການທີ່ເພີ່ມຂຶ້ນໃນທົ່ວໂລກ Bracalente Manufacturing Group (BMG) ປະກາດການຂະຫຍາຍແລະການຍົກຍ້າຍຂອງຜະລິດຕະພັນໂລຫະ Bracalente (BMP) ຂອງຕົນໃນ…
ຜູ້ຈັດການຝ່າຍຂາຍທີ່ປະສົບຜົນສໍາເລັດຖືກຈ້າງເພື່ອຂະຫຍາຍການເຂົ້າເຖິງຂອງບໍລິສັດການຜະລິດທີ່ Pennsylvania
ເດືອນກໍລະກົດ 6, 2022
ພອນສະຫວັນໃໝ່ທີ່ນຳມາສູ່ການຂະຫຍາຍຕົວພາຍໃນປະເທດຂອງກຸ່ມບໍລິສັດຜະລິດ Bracalente Manufacturing Group ຜູ້ຜະລິດທົ່ວໂລກທີ່ຕັ້ງຢູ່ໃນລັດ Pennsylvania, Bracalente Manufacturing Group (BMG) ປະກາດຄວາມສຳເລັດເປັນມືອາຊີບ, Tammy Work, ເປັນຜູ້ຈັດການຝ່າຍຂາຍ. ການເຮັດວຽກແມ່ນອຸດສາຫະກໍາ ...
ມູນນິທິທ້ອງຖິ່ນພະຍາຍາມສ້າງຜົນກະທົບອັນໃຫຍ່ຫຼວງ
ມີນາ 11, 2022
TRUMBAUERSVILLE, PA, ວັນທີ 4 ພະຈິກ 2021- ມູນນິທິ Silvene Bracalente Memorial (SBMF) ໄດ້ຈັດພິທີລະດົມທຶນກິລາ ແລະ ລະດົມທຶນຄັ້ງທີ 30 ປະຈຳປີໃນວັນທີ 2021 ຕຸລາ 55,000 ໂດຍລະດົມທຶນຫຼາຍກວ່າ XNUMX ໂດລາເພື່ອສະໜັບສະໜູນອົງການການຄ້າການຜະລິດໃນ…
ກຸ່ມການຜະລິດ Bracalente ປະກາດການຂະຫຍາຍການ ດຳ ເນີນງານຂອງອິນເດຍ. ສະຖານທີ່ ໃໝ່ ເພີ່ມບາດກ້າວການຜະລິດທົ່ວໂລກ.
ເດືອນກໍລະກົດ 20, 2021
ສຳ ລັບການປົດປ່ອຍທັນສະ ໃໝ Trumbauersville, PA, ວັນທີ 22 ມິຖຸນາ 2021 - ກຸ່ມບໍລິສັດຜະລິດ Bracalente (BMG) ປະກາດ Pune, ປະເທດອິນເດຍເປີດການຂະຫຍາຍການ ດຳ ເນີນງານແລະຊັບພະຍາກອນທາງດ້ານໂລໂກ້ໃນທົ່ວໂລກ. ອາຄານກວ້າງ 3,500 ຕາລາງຟຸດຂອງພວກເຂົາ fuses ສາງ, ສູນເຕັກໂນໂລຢີ…


text:
ເມື່ອປຽບທຽບກັບເຄື່ອງ brick ແຂງ (ດິນເຜົາ), Wangda Vacuum Clay Brick Extruder Machine ມີຂະບວນການສູນຍາກາດກ່ຽວກັບໂຄງສ້າງ: ວັດສະດຸດິນເຜົາປະສົມກັບນ້ໍາ, ການສ້າງຕັ້ງຂອງວັດສະດຸ viscous.ມັນສາມາດຖືກ molded ເຂົ້າໄປໃນຮູບຮ່າງຂອງ brick ແລະກະເບື້ອງທີ່ຕ້ອງການ, ນັ້ນແມ່ນ, molding.
ຂະບວນການກອບເປັນຈໍານວນ brick ແລະກະເບື້ອງມີສອງປະເພດຂອງຄູ່ມືແລະກົນຈັກ.ໃນທັດສະນະຂອງ molding ຄູ່ມື, ຄວາມກົດດັນ extrusion ຂອງວັດຖຸດິບແມ່ນຂະຫນາດນ້ອຍ, ການປະຕິບັດຂອງຮ່າງກາຍແມ່ນບໍ່ດີເທົ່າ molding ກົນຈັກ, ແລະຄວາມເຂັ້ມຂົ້ນຂອງແຮງງານແມ່ນຂະຫນາດໃຫຍ່, ຜົນຜະລິດແຮງງານແມ່ນຕໍ່າ, ສະນັ້ນວິທີການ molding ນີ້ໄດ້ຖືກທົດແທນໂດຍການ molding ກົນຈັກ.
molding ກົນຈັກສາມາດແບ່ງອອກເປັນ molding extrusion ແລະການກົດ molding ສອງປະເພດທີ່ສໍາຄັນ.ເມື່ອປຽບທຽບກັບການກົດ molding, ຄວາມໄດ້ປຽບຂອງ molding extrusion: ①ສາມາດຜະລິດພາກສ່ວນຮູບຮ່າງຜະລິດຕະພັນສະລັບສັບຊ້ອນຫຼາຍ;②ສາມາດໄດ້ຮັບຜົນຜະລິດທີ່ສູງຂຶ້ນ;③ອຸປະກອນແມ່ນງ່າຍດາຍ, ການດໍາເນີນງານສະດວກແລະການບໍາລຸງຮັກສາ;④ ມັນງ່າຍທີ່ຈະປ່ຽນຮູບຮ່າງແລະຂະຫນາດຂອງສ່ວນຜະລິດຕະພັນ;⑤ ຜະລິດຕະພັນປະສິດທິພາບສູງສາມາດໄດ້ຮັບໂດຍການປິ່ນປົວສູນຍາກາດ.
ດ້ວຍການພັດທະນາຢ່າງວ່ອງໄວຂອງການກໍ່ສ້າງຂອງຈີນແລະການປັບປຸງຊີວິດການເປັນຢູ່ຂອງປະຊາຊົນຢ່າງບໍ່ຢຸດຢັ້ງ, ຄວາມຕ້ອງການໃໝ່ໄດ້ຮັບການຍົກອອກມາເພື່ອຄວາມຫຼາກຫຼາຍແລະຄຸນນະພາບຂອງຜະລິດຕະພັນດິນຈີ່ແລະກະເບື້ອງ.ໂດຍສະເພາະ, ເພື່ອຊ່ວຍປະຢັດການບໍລິໂພກຂອງຊັບພະຍາກອນດິນເຜົາ, ຫຼຸດຜ່ອນການບໍລິໂພກພະລັງງານ, ຫຼຸດຜ່ອນນ້ໍາຫນັກຂອງອາຄານ, ປັບປຸງຄຸນສົມບັດທາງກາຍະພາບຂອງກໍາແພງແລະຫລັງຄາແລະປັບປຸງລະດັບຂອງການກໍ່ສ້າງກົນຈັກ, ກໍາລັງພັດທະນາຜະລິດຕະພັນຮູຂຸມຂົນທີ່ມີອັດຕາສູງ. insulation ຄວາມຮ້ອນ block hollow, ສີ brick ຕົກແຕ່ງແລະ brick ຊັ້ນ.ການພັດທະນາຜະລິດຕະພັນໃຫມ່ເຫຼົ່ານີ້ຮຽກຮ້ອງໃຫ້ມີຂະບວນການ molding ທີ່ເຫມາະສົມແລະອຸປະກອນ.
ແນວໂນ້ມທົ່ວໄປ: ການສ້າງອຸປະກອນໄປສູ່ຂະຫນາດໃຫຍ່, ທິດທາງການຜະລິດສູງ.
ເພື່ອໃຫ້ໄດ້ຮ່າງກາຍທີ່ມີຄຸນນະພາບສູງ, ນອກເຫນືອຈາກການເສີມສ້າງການປິ່ນປົວຂອງວັດຖຸດິບ, ອາກາດທີ່ມີຢູ່ໃນຂີ້ຕົມຕ້ອງຖືກສະກັດອອກ, ເພາະວ່າໃນລະຫວ່າງຂະບວນການ extrusion, ອາກາດຈະແຍກອະນຸພາກວັດຖຸດິບແລະບໍ່ສົມທົບກັບແຕ່ລະຄົນ. ອື່ນໆ.ເພື່ອກໍາຈັດອາກາດຢູ່ໃນຂີ້ຕົມ, ອາກາດສາມາດສະກັດໄດ້ໂດຍປັ໊ມສູນຍາກາດໃນຂະບວນການ molding extrusion, ເຊິ່ງເອີ້ນວ່າການປິ່ນປົວສູນຍາກາດ.
ນອກເຫນືອໄປຈາກການປິ່ນປົວສູນຍາກາດ, ຍັງມີຄວາມກົດດັນ extrusion ທີ່ແນ່ນອນ, ໂດຍສະເພາະໃນເວລາທີ່ຮ່າງກາຍເປັນຮູແລະກະເບື້ອງທີ່ມີເນື້ອໃນນ້ໍາຕ່ໍາ extruded, ຄວນຈະມີຄວາມກົດດັນ extrusion ສູງຂຶ້ນ.
ເວລາປະກາດ: ຕຸລາ-09-2021


text:
ໃນວັນທີ 17 ທັນວາ 2021 ທີ່ກະຊວງແຜນການ ແລະ ການລົງທຶນໄດ້ກອງປະຊຸມລາຍງານກ່ຽວກັບສະພາບການຮ່ວມມືລະຫວ່າງ ລັດຖະບານ ສປປ ລາວ ແລະ ອົງການ ສປຊ ກອງທຶນສໍາລັບປະຊາກອນ UNFPA ໃນໄລຍະຜ່ານມາ ໄດ້ຮັບກຽດເປັນປະທານໂດຍທ່ານ ປອ ສະຖາບັນດິດອິນຊີຊຽງໃຫມ່ ຮອງລັດຖະມົນຕີ ກະຊວງແຜນການ ແລະ ການລົງທຶນ ແລະ ຮ່ວມກັບທ່ານ ນາງ ມາລ່ຽມ ເອຄານ ຜູ້ ຕາງຫນ້າອົງການ ສປຊ ກອງທຶນສໍາລັບປະຊາກອນ, ມີ ບັນດາກະຊວງ, ອົງການທີ່ກ່ຽວຂ້ອງເຂົ້າ.
ກອງປະຊຸມດັ່ງກ່າວແມ່ນກອງປະຊຸມລາຍງານກ່ຽວກັບສະພາບການຮ່ວມມືລະຫວ່າງ ລັດຖະບານ ສປປ ລາວ ແລະ ອົງການ ສປຊ ກອງທຶນສໍາລັບປະຊາກອນ UNFPA ໃນໄລຍະຜ່ານມາພ້ອມດ້ວຍແຜນງານຕໍ່ຫນ້າ ແລະ ການສະເຫນີຂໍເຂົ້າຢ້ຽມຂ່ໍານັບຂອງທ່ານຜູ້ຕາງຫນ້າອົງການ ສປຊ ກອງທຶນສໍາລັບປະຊາກອນ ປະຈໍາ ສປປ ລາວ ຕໍ່ທ່ານ ຮອງລັດຖະມົນຕີ, ກະຊວງແຜນການແລະການລົງທຶນ; ການຈັດຕັ້ງປະຕິບັດແຜນງານການຮ່ວມມືລະຫວ່າງລັດຖະບານ ສປປ ລາວ ແລະ ອົງການສະຫະປະຊາຊາດ ກອງທຶນສໍາລັບປະຊາກອນ UNFPA ຮອບວຽນທີ5 ສົກປີ 2017-2021ຖືກສ້າງຕັ້ງ ຂື້ນພາຍໃຕ້ ຂອບແຜນ ພັດທະນາເສດຖະກິດ-ສັງຄົມ ແຫ່ງຊາດ 5ປີ ຄັ້ງທີ VIII ແລະ ຂອບການຮ່ວມມືເພື່ອການພັດທະນາໃນການເປັນຄູ່ຮ່ວມງານທີ່ດີຂອງອົງການສະຫະປະຊາຊາດLaoPDR-UN Partnership Framework (UNPF) ແລ້ວຜັນຂະຫຍາຍມາເປັນແຜນງານການຮ່ວມມື ທີ່ກໍາລັງຈັດຕັ້ງປະຕິບັດຢູ່ໃນປະຈຸບັນ ໂດຍຜ່ານຂະບວນການປຶກສາຫາລື ກັບບັນດາກະຊວງຂະແຫນງການທີ່ກ່ຽວຂ້ອງ (ກະຊວງສາທາລະນະສຸກ, ກະຊວງສຶກສາທິການ ແລະກິລາ, ກະຊວງແຜນການ ແລະການລົງທຶນ, ຄະນະກໍາມາທິການເພື່ອແມ່ ແລະເດັກແຫ່ງຊາດ, ສູນກາງສະຫະພັນແມ່ຍິງລາວ ແລະ ສະພາແຫ່ງຊາດ); ໃນໄລຍະການຈັດຕັ້ງປະຕິບັດແຜນງານຮອບວຽນທີ6(ສົກປີ2017-2021) ທີ່ຜ່ານມາ, ແຜນງານ ດ້ານປະຊາກອນແລະການພັດທະນາເຮົານີ້ ກໍ່ໄດ້ມີການຈັດຕັ້ງປະຕິບັດຫລາຍດ້ານຕໍ່ກັບຂົງເຂດວຽກງານດັ່ງກ່າວ ໂດຍການຮ່ວມມື ແລະ ການສະຫນັບສະຫນູນຈາກຂະແຫນງການ, ໄລຍະຜ່ານມາສໍາລັບແຜນງານ ຂອງພວກເຮົາກໍ່ຍັງ ປະເຊີນກັບສິ່ງທ້າທາຍຕ່າງໆ ໂດຍສະເພາະແມ່ນ ໃນໄລຍະການລະບາດຂອງພະຍາດໂຄວິດ19 ນີ້, ເຊິ່ງເຮັດໃຫ້ ການຈັດຕັ້ງປະຕິບັດວຽກງານທຸກຂົງເຂດມີຄວາມຫຍຸ້ງຍາກ.
ສຳລັບແຜນງານຍຸດທະສາດການຮ່ວມມື ລະ ຫວ່າງ ລັດຖະບານ ສປປ ລາວ ແລະ ອົງການ ສປຊ ກອງທຶນສໍາລັບປະຊາກອນໄລຍະໃຫມ່ ສົກປີ 2022-2026 ນີ້ ແມ່ນຈະໄດ້ສ້າງຂຶ້ນພາຍໃຕ້ ຂອບການຮ່ວມມືການ ພັດທະນາແບບຍືນຍົງ ຂອງອົງການ ສະຫະປະຊາດຊາດ (UNSCDF) ເພື່ອໃຫ້ສອດຄ່ອງກັບແຜນພັດທະນາ ເສດຖະກິດ-ສັງຄົມແຫ່ງຊາດ ຄັ້ງທີ່ IX (NSEDP 9) 2021-2025,
ປະຈຸບັນ ລັດຖະບານ ສປປ ລາວ ແລະ ອົງການ ສະຫະປະຊາຊາດ ກອງທຶນສໍາລັບປະຊາກອນ (UNFPA) ພວມກະກຽມຂະບວນການສ້າງແຜນງານ ຮອບວຽນທີ 7 ສົກປີ 2022-2026, ຊຶ່ງສອດຄ່ອງ ແລະ ຕອບສະຫນອງຕາມຄວາມຕ້ອງການ ແລະ ແຜນບູລິມະສິດຂອງ ສປປ ລາວດ, ລວມທັງຄວາມມຸ່ງຫມັ້ນຕໍ່ ກອງປະຊຸມສາກົນວ່າດ້ວຍປະຊາກອນແລະການພັດທະນາ ICPD25 ທີ່ນະຄອນໄນໂຣບີ, ເພື່ອໃຫ້ກອບແຜນງານ “ນາງນ້ອຍ “ ແລະ ແຜນພັດທະນາແບບຍືນຍົງໄດ້ບັນລຸຕາມເປົ້າຫມາຍປີ 2030, ຈິງຈໍາເປັນຕ້ອງໄດ້ເລັງ ໃສ່ແຜນດໍາເນີນງານວ່າດ້ວຍປະຊາກອນແລະການພັດທະນາເປັນຫຼັກຫມາຍສໍາຄັນ.


text:
(ສພຊ) ເພື່ອເປັນການສືບຕໍ່ຈັດຕັ້ງຜັນຂະຫຍາຍຜົນສໍາເລັດກອງປະຊຸມຍົກສູງບົດບາດການເຄື່ອນໄຫວຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ ໃຫ້ແກ່ນາຍ ແລະ ພົນທະຫານ, ນາຍ ແລະ ພົນຕໍາຫຼວດ ຢູ່ບັນດາວິ ທະຍາຄານ, ໂຮງຮຽນ ແລະ ກົມ ກະຊວງປ້ອງກັນປະເທດ-ກະຊວງປ້ອງກັນຄວາມສະຫງົບ ໃຫ້ຮັບຮູ້ເຊື່ອມຊຶມຢ່າງທົ່ວເຖິງ. ໃນວັນທີ 26 ຕຸລາ 2022 ທ່ານ ພົຈວ. ປອ. ມາລາ ວິລະຈິດ ຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ພ້ອມດ້ວຍທ່ານ ຄຳຜອງ ແສງສະຫວ່າງ ສະມາຊິກສະພາແຫ່ງຊາດປະຈໍາເຂດເລືອກຕັ້ງທີ 1 ນະຄອນຫຼວງວຽງຈັນ, ຮອງປະທານຄະນະກຳມະການຍຸຕິທຳ ແລະ ປ້ອງກັນຊາດ-ປ້ອງກັນຄວາມສະ ຫງົບ ພ້ອມດ້ວຍຄະນະ ໄດ້ເຄື່ອນໄຫວພົບປະເຮັດວຽກຢູ່ສະໂມສອນກອງບັນຊາການປ້ອງກັນສູນກາງ ກະຊວງປ້ອງກັນຄວາມສະຫງົບ ໂດຍການຕ້ອນຮັບຂອງທ່ານ ພົຈວ. ສົມພົງ ຂຳວິລຸນ ຫົວໜ້າກອງບັນຊາການປ້ອງກັນສູນກາງ; ມີບັນດາຄະນະພັກ, ຄະນະນໍາ, ພະນັກງານຫຼັກແຫຼ່ງ ແລະ ນາຍ ແລະ ພົນຕຳຫຼວດ ພາຍໃນກອງບັນຊາການດັ່ງກ່າວເຂົ້າຮ່ວມຢ່າງພ້ອມພຽງ.
ໃນໂອກາດນີ້, ທ່ານ ພັອ. ບຸນທົງ ສີດາວົງ ຮອງກອງບັນຊາການປ້ອງກັນສູນກາງ ໄດ້ລາຍງານຫຍໍ້ກ່ຽວກັບຜົນ ງານການເຄື່ອນໄຫວວຽກງານ, ພາລະບົດບາດ, ສິດ ແລະ ໜ້າທີ່ຂອງກອງບັນຊາການໃນໄລຍະຜ່ານມາ; ຈາກນັ້ນ, ທ່ານ ຄຳຜອງ ແສງສະຫວ່າງ ໄດ້ສະເໜີເອກະສານກ່ຽວກັບທີ່ຕັ້ງ, ພາລະບົດບາດ, ສິດ ແລະ ໜ້າທີ່ ການຈັດຕັ້ງ ແລະ ການ ເຄື່ອນໄຫວຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ ແລະ ເຜີຍແຜ່ຜົນສໍາເລັດກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ແລະ ສະພາປະຊາຊົນນະຄອນຫຼວງວຽງຈັນ ຊຸດທີ II; ພ້ອມນັ້ນ, ຍັງໄດ້ຮັບຟັງການສະເໜີກ່ຽວກັບສະພາບຄວາມເປັນມາ, ທີ່ຕັ້ງ, ພາລະບົດບາດ, ສິດ ແລະ ໜ້າທີ່, ການຈັດຕັ້ງ ແລະ ການເຄື່ອນ ໄຫວຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ; ການປະຕິບັດນະໂຍບາຍຕໍ່ພະນັກງານ-ນັກຮົບໃນກໍາລັງປ້ອງກັນຊາດ-ປ້ອງກັນຄວາມສະຫງົບ ປະຕິບັດໜ້າທີ່ຢູ່ສະພາແຫ່ງຊາດ ແລະ ສະພາປະຊາຊົນຂັ້ນແຂວງ ສະເໜີໂດຍທ່ານ ພັທ. ປະກອນໄຊ ສິດທິລາດວົງສາ ຫົວໜ້າພະແນກປ້ອງກັນຄວາມສະຫງົບ ກົມປ້ອງກັນຄວາມສະຫງົບ ກຳມາທິການປ້ອງກັນຊາດ-ປ້ອງກັນຄວາມສະຫງົບ.
ກອງປະຊຸມຍັງໄດ້ຮັບຟັງການໂອ້ລົມຂອງທ່ານ ພົຈວ. ປອ. ມາລາ ວິລະຈິດ ເຊິ່ງທ່ານໄດ້ສະແດງຄວາມຊົມ ເຊີຍຕໍ່ຜົນງານການເຄື່ອນໄຫວຂອງກອງບັນຊາການປ້ອງກັນສູນກາງ ໃນໄລຍະຜ່ານມາ ເຊິ່ງສາມາດຮັກສາຊີວິດ ແລະ ສຸຂະພາບຂອງການນຳຂັ້ນສູງ ແລະ ຂັ້ນຕ່າງໆຂອງປະເທດ ແລະ ຮັກສາໄດ້ຄວາມສະຫງົບຂອງອົງການຈັດຕັ້ງສຳຄັນຕ່າງໆຂອງຊາດ ທ່ານຍັງໄດ້ເນັ້ນໃຫ້ບັນດາທ່ານນາຍ ແລະ ພົນຕຳຫຼວດທຸກສະຫາຍໃຫ້ເອົາໃຈໃສ່ຮັກສາມູນເຊື້ອຜົນງານທີ່ໄດ້ຮັບ, ປະຕິບັດໜ້າທີ່ທີ່ຕົນຮັບຜິດຊອບສູງ ແລະ ມີຜົນສຳເລັດອັນຈົບງາມ.
(ພາບ ແລະ ຂ່າວ: ນາງ ປາກາລັກ ພົມມີໄຊ)


text:
ມີຈໍານວນຂະຫນາດໃຫຍ່ທີ່ບໍ່ສາມາດທົດແທນໄດ້ດ້ວຍມູນຄ່າທາງເສດຖະກິດສູງເຊັ່ນ cobalt, lithium, nickel, ທອງແດງ, ອາລູມິນຽມ, ແລະອື່ນໆ, ມັນບໍ່ພຽງແຕ່ສາມາດຫຼຸດຜ່ອນມົນລະພິດຈາກຫມໍ້ໄຟສິ່ງເສດເຫຼືອ, ແຕ່ຍັງຫຼີກເວັ້ນການສູນເສຍຊັບພະຍາກອນໂລຫະຂອງ cobalt, nickel. , ແລະອື່ນໆໂດຍການຣີໄຊເຄີນສິ່ງເສດເຫຼືອຫຼືຫມໍ້ໄຟ lithium ion ທີ່ບໍ່ມີຄຸນສົມບັດ.
Ktkbofan Energy New Material Co. Ltd ໃນເມືອງ Changzhou ໄດ້ຮ່ວມມືກັບວິທະຍາໄລແລະສ້າງຕັ້ງກຸ່ມຄົ້ນຄວ້າໂດຍອີງໃສ່ການສະຫນັບສະຫນູນຈາກ Jiangsu ຄູອາຈານວິທະຍາໄລເຕັກໂນໂລຊີ, Jiangsu ເຕັກໂນໂລຊີທີ່ຫາຍາກຂະບວນການໂລຫະແລະການນໍາໃຊ້ຫ້ອງທົດລອງທີ່ສໍາຄັນ. ຫົວຂໍ້ການຄົ້ນຄວ້າຂອງມັນແມ່ນ recycle ໂລຫະທີ່ມີຄຸນຄ່າຈາກສິ່ງເສດເຫຼືອຫມໍ້ໄຟ lithium ion. ຫຼັງຈາກສາມປີການຄົ້ນຄວ້າແລະການພັດທະນາ, ມັນໄດ້ແກ້ໄຂບັນຫາການຜະລິດທີ່ສັບສົນ, ຂະບວນການຍາວ, ອັນຕະລາຍຕໍ່ສິ່ງແວດລ້ອມຈາກສານລະລາຍອິນຊີ, ຂະບວນການເຕັກໂນໂລຢີສັ້ນ, ການໃຊ້ພະລັງງານຫຼຸດລົງ, ປັບປຸງອັດຕາການລີໄຊເຄີນໂລຫະ, ຄວາມບໍລິສຸດແລະການຟື້ນຕົວ, ເຊິ່ງເຮັດໃຫ້ຜົນສໍາເລັດປະຈໍາປີ. ແບດເຕີລີ່ lithium ion ສິ່ງເສດເຫຼືອ 8000 ໂຕນ ການລີໄຊເຄີນແບບປິດລ້ອມເຕັມຮູບແບບ ແລະການນຳໃຊ້.
ໂຄງການນີ້ເປັນການນໍາໃຊ້ຊັບພະຍາກອນຂີ້ເຫຍື້ອ. ຫຼັກການດ້ານວິຊາການແມ່ນການແຍກແລະນໍາມາໃຊ້ຄືນໂລຫະທີ່ບໍ່ແມ່ນທາດໂລຫະໂດຍການສະກັດຈາກ hydrometallurgical, ລວມທັງ leach, ການແກ້ໄຂຄວາມບໍລິສຸດແລະຄວາມເຂັ້ມຂົ້ນ, ການສະກັດເອົາສານລະລາຍ, ແລະອື່ນໆ, ມັນຍັງຜະລິດຜະລິດຕະພັນໂລຫະອົງປະກອບໂດຍເຕັກນິກ electrometallurgy (electrodeposition).
ຂັ້ນຕອນເຕັກນິກແມ່ນ: pretreatment ກ່ຽວກັບສິ່ງເສດເຫຼືອຫມໍ້ໄຟ lithium ion ໃນຄັ້ງທໍາອິດ, ລວມທັງການປ່ອຍ, disassembling, smashing ແລະການຄັດ. ຫຼັງຈາກນັ້ນເອົາມາໃຊ້ໃຫມ່ພາດສະຕິກຫຼັງຈາກການ disassemble ແລະທາດເຫຼັກນອກ. ສະກັດວັດສະດຸ electrode ຫຼັງຈາກ leaching ເປັນດ່າງ, leaching ອາຊິດແລະການຫລອມໂລຫະ.
ການສະກັດເອົາແມ່ນຂັ້ນຕອນສໍາຄັນທີ່ແຍກທອງແດງອອກຈາກ cobalt ແລະ nickel. ຫຼັງຈາກນັ້ນ, ທອງແດງຖືກໃສ່ເຂົ້າໄປໃນຊ່ອງສຽບ electrodeposition ແລະຜະລິດ electro deposited ການຜະລິດທອງແດງ. ສະກັດອີກເທື່ອຫນຶ່ງຫຼັງຈາກການສະກັດເອົາ cobalt ແລະ nickel. ພວກເຮົາສາມາດໄດ້ຮັບເກືອ cobalt ແລະເກືອ nickel ຫຼັງຈາກຄວາມເຂັ້ມຂຸ້ນຂອງ crystallized. ຫຼືເອົາ cobalt ແລະ nickel ຫຼັງຈາກສະກັດເຂົ້າໄປໃນສະລັອດຕິງ electrodeposition, ຫຼັງຈາກນັ້ນເຮັດໃຫ້ electro deposited cobalt ແລະຜະລິດຕະພັນ nickel.
ການຟື້ນຕົວຂອງ cobalt, ທອງແດງ ແລະ nickel ໃນຂະບວນການ deposition electro-deposition ແມ່ນ 99.98%, 99.95% ແລະ 99.2% ~ 99.9%. ທັງຜະລິດຕະພັນ cobaltous sulfate ແລະ nickel sulfate ໄດ້ບັນລຸມາດຕະຖານທີ່ກ່ຽວຂ້ອງ.
ມີການຂະຫຍາຍຂະຫນາດແລະການຄົ້ນຄ້ວາອຸດສາຫະກໍາແລະພັດທະນາກ່ຽວກັບຜົນສໍາເລັດຂອງການຄົ້ນຄວ້າທີ່ດີທີ່ສຸດ, ສ້າງຕັ້ງສາຍການຜະລິດທີ່ສະອາດທີ່ປິດລ້ອມຢ່າງເຕັມທີ່ຂອງຫມໍ້ໄຟ lithium ion ສິ່ງເສດເຫຼືອທີ່ມີການຟື້ນຕົວປະຈໍາປີຂອງຫຼາຍກ່ວາ 8000 ໂຕນ, recycle 1500 ໂຕນ cobalt, 1200 ໂຕນທອງແດງ, 420 ໂຕນ nickel, ເຊິ່ງ. ທັງຫມົດມີມູນຄ່າຫຼາຍກວ່າ 400 ລ້ານຢວນ.
ມັນໄດ້ຖືກກ່າວວ່າບໍ່ມີ hydrometallurgy ຢູ່ເຮືອນ. ມັນຍັງບໍ່ຄ່ອຍເຫັນຢູ່ໃນຕ່າງປະເທດ. ບາງທີພວກເຮົາສາມາດພະຍາຍາມເອົາວິທີການນີ້ເຂົ້າໄປໃນການນໍາໃຊ້ຢ່າງກວ້າງຂວາງ.
ຜົນສໍາເລັດນີ້ມີບົດບາດນໍາຫນ້າກ່ຽວກັບສິ່ງເສດເຫຼືອແຫ່ງຊາດ ຫມໍ້ໄຟ Li ion ຣີໄຊເຄີນ, ແລະສຳເລັດການເສີມການເກັບຮັກສາພະລັງງານ. ເມື່ອປຽບທຽບກັບວິສາຫະກິດແບດເຕີລີ່ອື່ນໆ, ມັນມີຂໍ້ດີທີ່ເຫັນໄດ້ຊັດເຈນລວມທັງເປັນມິດກັບສິ່ງແວດລ້ອມ, ຄ່າໃຊ້ຈ່າຍຕ່ໍາແລະກໍາໄລສູງ.
ມັນສາມາດປະສົມປະສານແລະພຽງແຕ່ຂະບວນການເຕັກໂນໂລຢີໂດຍ hydrometallurgy, ເຊິ່ງມີການບໍລິໂພກພະລັງງານຕ່ໍາແຕ່ການຟື້ນຕົວຂອງຜະລິດຕະພັນສູງ.


text:
ພິທີປະກາດການຈັດຕັ້ງ ຄະນະບໍລິຫານງານ ສະຫະພັນກິລາລອຍນໍ້າ ຄົນພິການ ແຫ່ງຊາດລາວ ໃນ ວັນທີ 21 ທັນວາ 2021 ທີ່ ຫ້ອງປະຊຸມ ໂຮງແຮມ ລາວເທວ ວຽງຈັນ ໄດ້ມີ ພິທີປະກາດການຈັດຕັ້ງ ຄະນະບໍລິຫານງານສະຫະພັນກິລາລອຍນໍ້າຄົນພິການແຫ່ງຊາດລາວ.
ອີງຕາມແຜນການເຄື່ອນໄຫວ 05 ປີ (2021 – 2025) ຂອງສະຫະພັນກິລາລອຍນໍ້າຄົນພິການແຫ່ງຊາດລາວ ໃຫ້ປະກົດຜົນເປັນຈິງ. ໂດຍແນໃສ່ ໃນການພັດທະນາກິລາຄົນພິການ ຢູ່ພາຍໃນປະເທດ ໃຫ້ເປັນລະບົບຕໍ່ເນື່ອງ ເພື່ອໃຫ້ຄົນພິການໄດ້ເຂົ້າເຖິງການຫຼິ້ນກິລາ, ໃຫ້ມີການຝຶກແອບ-ຝຶກຊ້ອມ ຢ່າງເປັນປະຈໍາ ແລະ ໃຫ້ມີການເຂົ້າຮ່ວມງານແຂ່ງຂັນກິລາຄົນພິການ ຢ່າງເປັນປະຈໍາ ຢູ່ໃນລະດັບຕ່າງໆ ທັງພາຍໃນປະເທດ ແລະ ລະດັບພາກພື້ນ, ສາກົນ.
ໂດຍສະເພາະ ແມ່ນ ກະຊວງສຶກສາທິການ ແລະ ກິລາ, ຄະນະກໍາມະການພາຣາແລມປິກແຫ່ງຊາດລາວ ແມ່ນເຫັນໄດ້ຄວາມໝາຍ-ຄວາມສໍາຄັນ ແລະ ໃຫ້ມີການຊຸກຍູ້ສົ່ງເສີມ ຕໍ່ວຽກງານກິລາຄົນພິການໃນລາວ, ໄດ້ມີການກຳນົດນະໂຍບາຍ, ໄດ້ມີການກຳນົດແຜນພັດທະນາກິລາຄົນພິການ ເຂົ້າຢູ່ໃນແຜນລວມ ການພັດທະນາການສຶກສາ ແລະ ກິລາ ຂອງກະຊວງສຶກສາທິການ ແລະ ກິລາ, ສະໜອງງົບປະມານ, ອຸປະກອນຮັບໃຊ້ ເປັນສິ່ງເອື້ອອຳນວຍຄວາມສະດວກດ້ານຕ່າງໆ ໃຫ້ແກ່ນັກກິລາຄົນພິການ ໄດ້ເຂົ້າຮ່ວມງານແຂ່ງຂັນກິລາຄົນພິການ ຢູ່ພາຍໃນປະເທດ ແລະ ໃນລະດັບພາກພື້ນ ແລະ ສາກົນ.
ນອກຈາກນີ້, ຍັງໄດ້ສົ່ງເສີມໃຫ້ທຸກພາກສ່ວນໃນສັງຄົມ ໃຫ້ມີສ່ວນຮ່ວມໃນການຊຸກຍູ້, ຊ່ວຍເຫຼືອ ແລະ ສະໜັບສະໜູນ ຄົນພິການລາວໃຫ້ໄດ້ອອກມາ ຫັດກາຍຍະບໍລິຫານ, ອອກກໍາລັງກາຍ ແລະ ຫຼິ້ນກິລາ ໃຫ້ກາຍເປັນນັກກິລາຄົນພິການ ນັບມື້ນັບຫຼາຍຂຶ້ນ, ເພາະວ່າກິລາ ເປັນດັ່ງເຄື່ອງມືສໍາຄັນທີ່ຂາດບໍ່ໄດ້ ໃນການພັດທະນາສຸຂະພາບທາງຮ່າງກາຍ ແລະ ຈິດໃຈ ຂອງຄົນພິການລາວ. ກິລາສາມາດເຮັດໃຫ້ຄົນພິການ ມີຄວາມໝັ້ນໃຈໃນຕົນເອງ ມີຄວາມກ້າສະແດງອອກ ໃນຄວາມສາມາດຂອງຕົນ ແລະ ທັງຍັງເປັນຂົວຕໍ່ທີ່ເຊື່ອມໂຍງຄວາມຮັກ, ຄວາມເຂົ້າໃຈ, ຄວາມສາມັກຄີ ລະຫວ່າງຄົນພິການ ແລະ ຄົນບໍ່ພິການໃນສັງຄົມ ໃຫ້ສາມາດປະກອບສ່ວນ ຢ່າງເຕັມເມັດເຕັມໜ່ວຍ ແລະ ມີສ່ວນຮ່ວມຢ່າງແທ້ຈິງ ໃຫ້ແກ່ການພັດທະນາເສດຖະກິດ-ສັງຄົມຂອງຊາດອີກດ້ວຍ.
ພິທີປະກາດການຈັດຕັ້ງ ຄະນະບໍລິຫານງານ ສະຫະພັນກິລາລອຍນໍ້າຄົນພິການແຫ່ງຊາດລາວ ໃນມື້ນີ້ ໂດຍການເປັນປະທານຂອງທ່ານ ນາງ ແສງເດືອນ ຫຼ້າຈັນທະບູນ ປະທານ ຄະນະກໍາມະການພາຣາແລມປິກແຫ່ງຊາດລາວ.
ເຊ່ິງ ທ່ານ ທອງສະຫວັນ ວົງສະຫວ່າງ ຫົວໜ້າພະແນກຄົນພິການ, ກົມກິລາມວນຊົນ, ພະລະສຶກສາ ແລະ ສິລະປະ, ຫົວໜ້າກຳມະການຝ່າຍເຕັກນິກ ຄະນະກໍາມະການພາຣາແລມປິກແຫ່ງຊາດລາວ ກໍ່ໄດ້ຂຶ້ນອ່ານຂໍ້ຕົກລົງ ວ່າດ້ວຍການແຕ່ງຕັ້ງ ຄະນະບໍລິຫານງານ ສະຫະພັນກິລາລອຍນໍ້າຄົນພິການແຫ່ງຊາດລາວ ສະບັບປັບປຸງໃໝ່ ເລກທີ 128/ຄພລ, ລົງວັນທີ 9 ສິງຫາ 2021, ໂດຍປະທານ ຄະນະກຳມະການພາຣາແລມປິກແຫ່ງຊາດລາວ ໄດ້ຮັບຮອງເອົາການຈັດຕັ້ງ ຄະນະບໍລິຫານງານ ສະຫະພັນກິລາລອຍນໍ້າຄົນພິການແຫ່ງຊາດລາວ ເຊິ່ງປະກອບມີບັນດາທ່ານດັ່ງລຸ່ມນີ້:
ຄະນະປະທານທີ່ປຶກສາກິດຕິມະສັກ ສະຫະພັນກິລາລອຍນໍ້າຄົນພິການແຫ່ງຊາດລາວ:
ທ່ານ ຮສ. ດຣ. ບຸນໜັກ ໄຊຊະນະສົງຄາມ ຮອງປະທານ ຄະນະກຳມະການພາຣາແລມປິກແຫ່ງຊາດລາວ;
ທ່ານ ສຸດຖະໜອມ ອິນທະວົງ ຮອງປະທານ ຄະນະກຳມະການພາຣາແລມປິກແຫ່ງຊາດລາວ;
ທ່ານ ສົມເພັດ ອັກຄະວົງ ປະທານສະມາຄົມຊ່ວຍເຫຼືອເດັກນ້ອຍພິການລາວ
ຄະນະບໍລິຫານງານ ສະຫະພັນກິລາລອຍນໍ້າຄົນພິການແຫ່ງຊາດລາວ:
- ທ່ານ ພູນິພົນ ພັນທະວົສ ເປັນປະທານ
- ທ່ານ ມິດສິີຣຸ ໂອກິໂຊະ ເປັນຮອງປະທານ;
- ທ່ານ ນາງ ວົງຈັນ ບົວແພງ ເປັນຮອງປະທານ;
- ທ່ານ ພອນວິໄລ ຫຼວງຄຳຫານ ເປັນຮອງປະທານ;
- ທ່ານ ຈາຕຸລົນ ສີລິສັກ ເປັນຜູ້ກວດກາ;
- ທ່ານ ສີພອນ ພົມມະຈັນ ເປັນຮອງຜູ້ກວດກາ;
- ທ່ານ ນາງ ສີສົມບູນ ວົງສີຫາລາດ ເປັນເລຂາທິການ ແລະ ຜູ້ປະສານງານ;
- ທ່ານ ສີສະຫວັດ ທຳມະວົງຈິດ ເປັນຮອງເລຂາທິການ;
- ທ່ານ ນາງ ຈັນທະພອນ ສານຸວົງ ເປັນນາຍຄັງ;
- ທ່ານ ວອນລະຈິດ ລັດດາໄຊ ເປັນກຳມະການ;
- ທ່ານ ນາງ ເຄໂກະ ໂມຣິກິ ເປັນກຳມະການ;
- ທ່ານ ອານຸສອນ ອ່ອນທິລັງສີ ເປັນກຳມະການ
ສຳລັບຄະນະບໍລິຫານງານ ສະຫະພັນກິລາລອຍນໍ້າຄົນພິການແຫ່ງຊາດລາວ ຊຸດນີ້ ຈະໄດ້ບໍລິຫານ ແລະ ເຄື່ອນໄຫວວຽກງານຕ່າງໆ ຂອງສະຫະພັນ ເປັນເວລາ 5ປີ ແຕ່ປີ 2021 ຫາ ປີ 2025


text:
ຕອນເຊົ້າຂອງວັນຈັນ, ວັນທີ 16 ພຶດສະພາ 2022 ຢູ່ທີ່ຫ້ອງປະຊຸມ ສພຂ ຄະນະປະຈໍາສະພາປະຊາຊົນແຂວງອຸດົມໄຊ ໄດ້ພົບປະຄະນະທິມງານ ອົງການກວດສອບປະຈໍາພາກເໜືອ, ໂດຍການເຂົ້າຮ່ວມຂອງທ່ານ ຄໍາດີ ວົງລ້ອມ ຮອງເລຂາຄະນະບໍລິຫານງານພັກແຂວງ, ປະທານ ສພຂ ແລະ ທ່ານ ທອງເພັດ ສາສະຫວັດ ຜູ້ຊ່ວຍຄະນະປະທານອົງການກວດສອບປະຈໍາພາກເໜືອ, ມີຮອງປະທານ ສພຂ, ບັນດາທ່ານໃນຄະນະປະຈໍາ ສພຂ ແລະ ບັນດາທ່ານຄະນະທິມງານຂອງອົງການກວດສອບປະຈໍາພາກເໜືອ ເຂົ້າຮ່ວມ.
ການພົບປະຂອງຄະນະອົງການກວດສອບປະຈໍາພາກເໜືອຄັ້ງນີ້, ທ່ານ ຄໍາສອນ ໄຊສະມິດ ໄດ້ຕາງໜ້າຄະນະທິມງານຂອງອົງການກວດສອບປະຈໍາພາກເໜືອ ຜ່ານຂໍ້ຕົກລົງຂອງຄະນະກວດສອບ ແລະ ຜ່ານແຜນດໍາເນີນການ ເຄື່ອນໄຫວກວດສອບໂດຍຫຍໍ້ຢູ່ແຂວງອຸດົມໄຊ, ເຊິ່ງຈຸດປະສົງແມ່ນເພື່ອຮັບປະກັນເຮັດໃຫ້ການປະຕິບັດໜ້າທີ່ວຽກງານກວດສອບດຳເນີນໄປຢ່າງເປັນລະບົບ, ຖືກຕ້ອງກັບຫຼັກການ ການເຄື່ອນໄຫວການກວດສອບ, ຂັ້ນຕອນການກວດສອບ, ປະເພດການກວດສອບ, ຂົງເຂດການກວດສອບ ແລະ ເນື້ອໃນການກວດສອບອື່ນໆ ບົນພື້ນຖານກົດໝາຍວ່າດ້ວຍການກວດສອບ ທີ່ໄດ້ກຳນົດໄວ້.
ເນື້ອໃນການກວດສອບແມ່ນເພື່ອຢັ້ງຢືນຄວາມສອດຄ່ອງທາງດ້ານລະບຽບກົດໝາຍ, ຄວາມຖືກຕ້ອງຕາມຕົວຈິງ, ມີປະສິດທິພາບ, ປະສິດທິຜົນ, ປະຢັດ ແນ່ໃສ່ປະກົດ ການຫຍໍ້ທໍ້ທາງດ້ານການເງິນ ແລະ ງົບປະມານແຫ່ງລັດ; ກວດສອບການຈັດຕັ້ງປະຕິບັດມະຕິກອງປະຊຸມສະພາປະຊາຊົນແຂວງອຸດົມໄຊ, ສະບັບເລກທີ 141/ສພຂ, ລົງວັນທີ 31 ມັງກອນ 2022, ວ່າດ້ວຍການຮັບຮອງເອົາບົດລາຍງານການເຄື່ອນໄຫວວຽກງານກວດສອບ ປະຈໍາປີ 2021, ລາຍງານຜົນການກວດສອບບົດສະຫຼຸບຂາດຕົວການຈັດຕັ້ງປະຕິບັດແຜນງົບປະມານແຫ່ງລັດຂອງແຂວງອຸດົມໄຊ ປະຈໍາປີ 2020; ກວດສອບການຈັດຕັ້ງປະຕິບັດຄຳແນະນຳຄະກວດສອບ ປີ 2020 ແລະ ກວດສອບບົດສະຫຼຸບຂາດຕົວການ-ຈັດຕັ້ງປະຕິບັດແຜນງົບປະມານແຫ່ງລັດ ປະຈຳປີ 2021 ຢູ່ແຂວງອຸດົມໄຊ, ບົນພື້ນຖານຂໍ້ມູນ-ເອກະສານຫຼັກຖານທີ່ເປົ້າໝາຍກວດສອບສະໜອງໃຫ້ອົງການກວດສອບປະຈຳພາກເໜືອໃນເບື້ອງຕົ້ນ.
ຈາກນັ້ນ, ທ່ານ ຄໍາດີ ວົງລ້ອມ ຮອງເລຂາຄະນະບໍລິຫານງານພັກແຂວງ, ປະທານ ສພຂ, ຕາງໜ້າຄະນະປະຈໍາສະພາປະຊາຊົນແຂວງມີຄຳເຫັນທ່ານໄດ້ເນັ້ນໜັກບາງເນື້ອໃນເພີ່ມເຕີ່ມດັ່ງນີ້: ຄະນະກວດສອບທີ່ຖືກແຕ່ງຕັ້ງຕ້ອງໄດ້ເອົາໃຈໃສ່ຈັດຕັ້ງປະຕິບັດໜ້າທີ່ວຽກງານທີ່ຕົນຖືກມອບໝາຍໃຫ້ສໍາເລັດ ແລະ ການຈັດຕັ້ງກວດສອບຖືກຕ້ອງປະຕິບັດຕາມກົດໝາຍວ່າດ້ວຍການກວດສອບຢ່າງເຂັ້ມງວດ; ຄະນະກວດສອບທີ່ຖືກແຕ່ງຕັ້ງໃຫ້ປະສານສົມທົບກັບຄະນະປະສານງານຂອງແຂວງ ໃນການເຄື່ອນໄຫວກວດສອບບົດສະຫຼຸບຂາດຕົວການຈັດຕັ້ງປະຕິບັດແຜນງົບປະມານແຫ່ງລັດປະຈໍາປີ 2021 ແລະ ແຜນການເຄື່ອນໄຫວການກວດສອບ; ພາຍຫຼັງທີ່ສຳເລັດການເຄື່ອນໄຫວກວດສອບແລ້ວ ສົ່ງບົດລາຍງານຜົນການກວດສອບໃຫ້ຄະນະປະຈໍາສະພາປະຊາຊົນແຂວງ ແລະ ແຂວງ ຮັບຊາບ ກ່ຽວກັບຜົນການກວດສອບ ແລະ ກໍລະນີການເຄື່ອນໄຫວວຽກງານໃດໜຶ່ງ ທີ່ພົບຄວາມຫຍຸ້ງຍາກ ໃຫ້ຄະນະກວດສອບປຶກສາຫາລື, ຮ່ວມກັນຄົ້ນຄ້ວາຫາວິທີແກ້ໄຂ ແລະ ຂໍທິດຊີ້ນຳຈາກຂັ້ນເທິງຂອງຕົນ.
ພາບ-ຂ່າວ: ແສງພອນ ອິນນະລົງ.


text:
ມີຂ່າວດີມາບອກສຳລັບຜູ້ໃດທີ່ສົນໃຈເລື່ອງການຮຽນອອນລາຍ, ຜູ້ທີ່ມັກຊອກຮູ້ຮຳຮຽນ. Class-Central.com ກັບມະຫາວິທະຍາໄລຊັ້ນນຳຂອງ ໂລກ Stanford, MIT, Harvard ແລະ Udacity ເປີດຫ້ອງສອນອອນລາຍໂດຍມີຫົວຂໍ້ສຳຄັນທີ່ໜ້າສົນໃຈນັ້ນກໍຄືໝວດວິຊາວິທະຍາສາດ ຄອມພິວເຕີ(Computer Science), ແຕ່ຖ້າໃຜບໍ່ສົນໃຈວິຊານີ້ກະຍັງມີອີກຫຼາຍໆວິຊາໃຫ້ຕິດຕາມກັນເຊັ່ນ: ວິສະວະກໍາພົນລະເຮືອນ ຫລື ວຽກໂຍທາທິການ(Civil Engineering), (ລະບົບການຈັດຜັງ)Complex Systems, ເອເລັກໂຕຼເຕັກນິກ(Electrical Engineering), (ຜູ້ປະກອບການ)Entrepreneurship and (ການແພດ ຫລື ການຢາ)Medicine.
ໃຜສົນໃຈສາມາດເຂົ້າເບິ່ງໄດ້ທີ່ Class-Central.com


text:
ພິທີຝຶກອົບຮົມຄວາມຮູ້ພື້ນຖານວຽກງານ ໄອທີ
ໃຫ້ແກ່ພະນັກງານຄະນະໂຄສະນາອົບຮົມແຂວງ, ຄະນະກວດກາພັກ-ລັດແຂວງ ແລະ ຄະນະໂຄສະນາອົບຮົມເມືອງ ຫ້ວຍຊາຍ ໃນຄັ້ງວັນທີ 21 ມິຖຸນາ 2022
ຄະນະໂຄສະນາອົບຮົມສູນກາງພັກສົມທົບຄະນະຄະນະໂຄສະນາອົບຮົມແຂວງ ບໍ່ແກ້ວ ເປີດພິທີຝຶກອົບຮົມຄວາມຮູ້ພື້ນຖານວຽກງານ ໄອທີ ໃຫ້ແກ່ພະນັກງານຄະນະໂຄສະນາອົບຮົມແຂວງ, ຄະນະກວດກາພັກ-ລັດແຂວງ ແລະ ຄະນະໂຄສະນາອົບຮົມເມືອງຫ້ວຍຊາຍ ໃນລະຫວ່າງວັນທີ 21-22 ມິຖຸນາ 2022 ນີ້ ຢູ່ທີ່ຫ້ອງປະຊຸມຄະນະໂຄສະນາອົບຮົມແຂວງ ໃຫ້ກຽດເປັນປະທານໃນຄັ້ງນີ້ມີ ທ່ານ ຄອນສະຫວັນ ຊາພັກດີ ກຳມະການພັກແຂວງ ຫົວໜ້າ ຄະນະໂຄສະນາອົບຮົມແຂວງ, ມີທ່ານ ນາງ ມອນສະຫວັນ ແສນໄຕ ຮອງຫົວໜ້າກົມຂໍ້ມູນຂ່າວສານ ຄະນະໂຄສະນາອົບຮົມສູນກາງພັກ, ເຂົ້າຮ່ວມມີບັນດາຫົວໜ້າ-ຮອງຫົວໜ້າ ຄະນະໂຄສະນາອົບຮົມແຂວງ, ຫົວໜ້າ-ຮອງຫົວໜ້າຂະແໜງ, ສະມາຊິກພັກ, ພະນັກງານ-ລັດຖະກອນ ແລະ ນັກສຳມະນາກອນເຂົ້າຮ່ວມທັງໝົດ 24 ສະຫາຍ, ຍິງ 12 ສະຫາຍ.
ພິທີຝຶກອົບຮົມໃນຄັ້ງນີ້ທ່ານ ນາງ ມອນສະຫວັນ ແສນໄຕ ຮອງຫົວໜ້າກົມຂໍ້ມູນຂ່າວສານ ຄະນະໂຄສະນາອົບຮົມສູນກາງພັກ ໄດ້ກ່າວເປິດພິທີຢ່າງມີຄວາມໝາຍສຳຄັນອັນເລິກເຊິ່ງ ພ້ອມທັງສະເໜີຈຸດປະສົງຕົ້ນຕໍ່ໂດຍປະຕິບັດຕາມແຜນການເຄື່ອນໄຫວຂອງຄະນະໂຄສະນາອົບຮົມສູນກາງພັກ, ທິດຊີ້ນຳຂອງຄະນະພັກ-ຄະນະນຳ ກ່ຽວກັບການພັດທະນາວຽກງານໄອທີ, ການບຳລຸງຮັກສາຄອມພິວເຕີ ແລະ ລະບົບເຄື່ອຂາຍເອເລັກໂຕນິກຢູ່ຂັ້ນທ້ອງຖິ່ນ, ອິງຕາມແຜນການຍົກລະດັບວຽກງານທາງດ້ານໄອທີຂອງຄະນະໂຄສະນາອົບຮົມແຂວງ ແລະ ຕາມແຜນດຳເນີນການ, ໂຄງການປະຈຳປີ 2022 ຂອງກົມຂໍ້ມູນຂ່າວສານໃນການພັດທະນາໄອທີ, ການບຳລຸງຮັກສາຄອມພິວເຕີ ແລະ ລະບົບເຄື່ອຂາຍເອເລັກໂຕນິກ, ເພື່ອຍົກສູງຄຸນນະພາບ ວຽກງານໂຄສະນາອົບຮົມເວົ້າລວມເວົ້າສະເພາະ ກໍແມ່ນການນຳໃຊ້ເຄື່ອງມືເຕັກໂນໂລຊີເຂົ້າໃນວຽກງານໂຄສະນາອົບຮົມນັບແຕ່ສູນກາງຮອດທ້ອງຖິ່ນ ເພ່ືອສ້າງບາດກ້າວການປ່ຽນໃໝ່ຂອງວຽກງານການເມືອງ-ແນວຄິດ, ຕາມທິດຈຸດສຸມຄຸນນະພາບວຽກງານວິຊາສະເພາະ ແລະ ການຫັນວຽກງານໂຄສະນາອົບຮົມເທື່ອລະກ້າວໃຫ້ແທດເໝາະກັບຍຸກ 4.0, ເພື່ອເຮັດໃຫ້ພະນັກງານວິຊາການ ຂອງຄະນະໂຄສະນາອົບຮົມແຂວງໄດ້ຮັບຮູ້, ເຂົ້າໃຈ, ສາມາດພັດທະນາທາງດ້ານວຽກງານໄອທີ, ການບຳລຸງຮັກສາຄອມພິວເຕີ ແລະ ລະບົບເຄື່ອຂາຍເອເລັກໂຕນິກ.
ທ້າຍນີ້ ທ່ານ ຄອນສະຫວັນ ຊາພັກດີ ກຳມະການພັກແຂວງ ຫົວໜ້າ ຄະນະໂຄສະນາອົບຮົມແຂວງ, ໄດ້ມີຄຳເຫັນຕໍ່ຊຸດຝຶກອົບຮົມວ່າການຝຶກອົບຮົມໃນຄັ້ງນີ້ເພື່ອຍົກສູງຄວາມຮູ້ແກ່ພະນັກງານວິຊາການໄດ້ຮັບຮູ້ເຂົ້າໃຈອັນເລີກເຊິ່ງ ເຖິ່ງບົດບາດເຕັກໂນໂລຊີຂໍ້ມູນຂ່າວສານໃນດ້ານຕ່າງໆກ່ຽວກັບວຽກງານໄອທີ, ການບຳລຸງຮັກສາຄອມພິວເຕີ ແລະ ລະບົບເຄື່ອຂາຍເອເລັກໂຕນິກໃຫ້ນັບມື້ສູງຂຶ້ນ
ພິທີປາຖະກະຖາເລົ່າມູນເຊື້ອສອງວັນປະຫວັດສາດ ແລະ ກິດຈະກຳຖາມຕອບ
ຊອກຮູ້ປະຫວັດສາດສາຍພົວພັນມິດຕະພາບ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລາວ-ຫວຽດນາມ 2022
ໃນວັນທີ 11 ກໍລະກົດ 2022 ໄດ້ຈັດຕັ້ງປາຖະກະຖາເລົ່າມູນເຊື້ອ ປີສາມັກຄີມິດຕະພາບລາວ-ຫວຽດນາມ ວັນເຊັນຊົນທິສັນຍາມິດຕະພາບການຮ່ວມມື ຄົບຮອບ 45 ປີ ແລະ ວັນສ້າງຕັ້ງສາຍພົວພັນການທຸກລາວ-ຫວຽດນາມ ຄົບຮອບ 60 ປີ ແລະ ຈັດກິດຈະກຳຖາມຕອບຢູ່ສະໂມສອນໂຮງຮຽນເຕັກນິກວິຊາຊີບແຂວງ ບໍ່ແກ້ວ ໃຫ້ກຽດຂຶ້ນເລົ່າມູນເຊື້ອໂດຍທ່ານ ປອ ບົວຄົງນາມມະວົງ, ກຳມະການສູນກາງພັກ, ເລຂາພັກແຂວງ ເຈົ້າແຂວງໆ ບໍ່ແກ້ວ ມີບັນດາຄະນະປະຈຳພັກແຂວງ, ກຳມະການພັກແຂວງ, ຄູອາຈານ-ນັກສຶກສາເຂົ້່າຮ່ວມທັງໝົດ 194 ສະຫາຍ, ຍິງ 66 ສະຫາຍ, ໃນນັ້ນນັກສຶກສາ 125 ສະຫາຍ, ຍິງ 42 ສະຫາຍ. ,uທິມເຂົ້າຮ່ວມການແຂ່ງຂັນໃນຄັ້ງນີ້ມີທັງໝົດ 7 ທິມ, ທິມລະ 3 ສະຫາຍ, ທິມໄດ້ຮັບລາງວັນມີດັ່ງນີ້:
- ທີ່ 1: ໄດ້ແກ່ພະແນກປຸງແຕ່ງ ໄດ້ຮັບລາງວັນ 400.000 ກີບ ແລະ ເສື້ອ 3 ຜຶ້ນ
- ທີ່ 2: ໄດ້ແກ່ພະແນກ ສ້ອມແປງ ໄດ້ຮັບລາງວັນ 300.000 ກີບ ແລະ ເສື້ອ 3 ຜຶ້ນ
- ທີ່ 3: ໄດ້ແກ່ພະແນກ ປູກຝັງ ໄດ້ຮັບລາງວັນ 200.000 ກີບ ແລະ ເສື້ອ 3 ຜຶ້ນ
ຄະນະໂຄສະນາອົບຮົມແຂວງ ບໍ່ແກ້ວ ປາຖະກະຖາ ວັນສ້າງຕັ້ງແນວລາວສ້າງຊາດ ຄົບຮອບ 72 ປີ
(13 ສິງຫາ 1950-13 ສິງຫາ 2022)
ທ່ານ ອຸ່ນແສງ ທຸນອິນໃຈ ຮອງຫົວໜ້າຄະນະໂຄສະນາອົບຮົມແຂວງ ບໍ່ແກ້ວ ປາຖະກະຖາ ວັນສ້າງຕັ້ງແນວລາວສ້າງຊາດ ຄົບຮອບ 72 ປີ ທີ່ຫ້ອງປະຊຸມ ຄະນະໂຄສະນາອົບຮົມແຂວງ ມີບັນດາຫົວໜ້າ, ຮອງຫົວໜ້າຄະນະ, ຫົວໜ້າຮອງຫົວໜ້າຂະແໜງ ແລະ ສະມາຊິກພັກ, ພະນັກງານ-ລັດຖະກອນເຂົ້າຮ່ວມທັງໝົດ 13 ສະຫາຍ, ຍິງ 4 ສະຫາຍ.
ການຈັດຕັ້ງໂຄສະນາປາຖະກະຖາໃນຄັ້ງນີ້ເພື່ອເປັນການຫວນຄືນມູນເຊື້ອອັນອົງອາດກ້າແກ່ນ, ສະຫວ່າງສະໄຫວຂອງແນວລາວອິດສະຫຼະ, ແນວລາວຮັກຊາດໃນເມື່ອກ່ອນກໍຄືແນວລາວສ້າງຊາດໃນປັດຈຸບັນໃຫ້ພະນັກງານ, ສະມາຊິກພັກ ພາຍໃນຄະນະໂຄສະນາອົບຮົມແຂວງໄດ້ຮັບຮູ້ ແລະ ເຂົ້າໃຈ ແນວລາວອິດສະຫລະ ທີ່ໄດ້ປະຕິບັດບົດບາດອອກໜ້າແທນພັກ ເພື່ອເຕົ້າໂຮມກ້ອນກຳລັງສຳພັນທະພາບ ຫວ່າງຊົນຊັ້ນກຳມະກອນ-ຊາວກະສິກອນ ແລະ ບັນດາກຳລັງການເມືອງ, ກຳລັງການຈັດຕັ້ງສັງຄົມຕ່າງໆ, ອອກແຮງເຕົ້າໂຮມຄວາມສາມັກຄີປອງດອງທົ່ວປວງຊົນອ້ອມຂ້າງຕົນ, ສຳພັນພິເສດກັບກອງທັບ ແລະ ປະຊາຊົນຫວຽດນາມອ້າຍນ້ອງ, ສຳພັນ 3 ຊາດອິນດູຈີນ, ເຮັດສຳເລັດພາລະກຳປະຫວັດສາດອັນສະຫງ່າອົງອາດຄື ປົດປ່ອຍປະເທດຊາດອອກຈາກແອກລ່າເມືອງຂຶ້ນແບບເກົ່າ, ບັງຄັບໃຫ້ພວກລ່າເມືອງຂຶ້ນແບບເກົ່າຕ້ອງເຊັນສັນຍາເຊີແນວ 1954 ຍອມຮັບຮູ້ເອກະລາດ ອຳນາດອະທິປະໄຕ ແລະ ຜືນແຜ່ນດິນອັນຄົບຖ້ວນຂອງລາວ; ເຮັດໃຫ້ຊື່ສຽງ ແລະ ບົດບາດຂອງລາວພົ້ນເດັ່ນຂຶ້ນໃນເວທີການເມືອງຂອງໂລກ; ກຳລັງປະຕິວັດໄດ້ມີ 2 ແຂວງເຕົ້າໂຮມຄື: ຜົ້ງສາລີ ແລະ ຫົວພັນ.
ສະຫາຍ ລາວປາວ ຊົງ ນະວົງໄຊ ກໍາມະການສູນກາງພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມທິມງານຢ້ຽມຢາມ ແລະ ພົບປະຄະນະໂຄສະນາອົບຮົມເມືອງປາກທາ
ສະຫາຍ ລາວປາວຊົ່ງ ນະວົງໄຊ, ກໍາມະການສູນກາງພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະທິມງານ ໄດ້ລົງຢ້ຽມຢາມ ແລະ ຊຸກຍູ້ວຽກງານໂຄສະນາອົບຮົມ ຢູ່ເມືອງປາກທາ ໃນວັນທີ 5 ສິງຫາ 2022 ແລະ ໄດ້ຮັບການຕ້ອນຮັບຢ່າງອົບອຸ່ນຈາກການນຳ ຂອງເມືອງ ກໍຄື ຄະນະໂຄສະນາອົບຮົມເມືອງປາກທາ.
ພິທີພົບປະ ໄດ້ຈັດຂຶ້ນຢູ່ຫ້ອງປະຊຸມຫ້ອງວ່າການເມືອງປາກທາ ໂດຍມີພະນັກງານໂຄສະນາອົບຮົມເມືອງເຂົ້າຮ່ວມ ຢ່າງພ້ອມພຽງ; ໃນໂອກາດດັ່ງກ່າວ ສະຫາຍຫົວໜ້າຄະນະໂຄສະນາອົບຮົມເມືອງ ແລະ ຮອງເລຂາພັກເມືອງ ຮອງເຈົ້າເມືອງໆປາກທາ ກໍໄດ້ລາຍງານສະພາບການເຄື່ອນໄຫວວຽກງານໂຄສະນາອົບຮົມຂອງເມືອງໄລຍະຜ່ານມາ; ເຖິງແມ່ນວ່າສະພາບໂດຍລວມໃນໄລຍະ 2ປີຜ່ານມາ ພົບຄວາມຫຍຸ້ງຍາກຫຼາຍດ້ານບວກກັບຄວາມຫຍຸ້ງຍາກພາຍໃນ ເປັນຕົ້ນ: ບຸກຄະລາກອນໃນຄະນະໂຄສະນາອົບຮົມເມືອງ ບໍ່ພຽງພໍກັບຕຳແໜ່ງງານທີ່ໄດ້ກໍານົດໄວ້, ພາຫະນະອຸປະກອນໃຊ້ຍັງພົບຄວາມຫຍຸ້ງຍາກ, ງົບປະມານມີຈຳກັດ ແລະ ບັນຫາອື່ນໆ. ໂດຍພາຍໃຕ້ການຊີ້ນຳ-ນຳພາ ຢ່າງໃກ້ຊິດຕິດແທດ ຂອງອົງຄະນະພັກເມືອງ ບວກກັບຄວາມບຸກບືນສູ້ຊົນ ຂອງຄະນະໂຄສະນາອົບຮົມເມືອງ, ສາມາດປະຕິບັດໜ້າທີ່ ຂອງຕົນໄດ້ເປັນຢ່າງດີ, ເຮັດໃຫ້ ສະພາບແນວຄິດ ຂອງສະມາຊິກພັກ,ພະນັກງານ, ມີຄວາມອຸ່ນອຽນ, ທຸ່ນທ່ຽງ, ເຊື່ອໝັ້ນຕໍ່ແນວທາງ,ແຜນນະໂຍບາຍ ຂອງພັກ, ເປັນເຈົ້າການຈັດຕັ້ງຜັນຂະຫຍາຍ ມະຕິ-ຄໍາສັ່ງ ຂອງຂັ້ນເທິງກໍຄື ແຜນພັດທະນາເສດຖະກິດ-ສັງຄົມຂອງ ເມືອງວາງອອກຢ່າງຕັ້ງໜ້າ; ປະຊາຊົນມີຄວາມຕື່ນຕົວ ແລະ ເປັນເຈົ້າການພັດທະນາຊີວິດການເປັນຢູ່ ຂອງຕົນຫລາຍຂຶ້ນ ໂດຍສະເພາະແມ່ນເມືອງຫ້ວຍຊາຍເປັນເມືອງໃຈກາງເທດສະບານແຂວງ. ແຕ່ກໍຍັງມີຫຼາຍດ້ານ ທີ່ຈະຕ້ອງໄດ້ສືບຕໍ່ບຸກບືນສູ້ຊົນໃນຕໍ່ໜ້າໂດຍສະເພາະແມ່ນ ການປັບປຸງຄຸນນະພາບ ຂອງວຽກງານໂຄສະນາອົບຮົມ ໃຫ້ໄປສູ່ຄຸນນະພາບໃໝ່.
ຂະແໜງອົບຮົມ ຄະນະໂຄສະນາອົບຮົມແຂວງ
ໄດ້ເປີດຮຽນສະໜັບສະໜູນພັກໃຫ້ມະຫາຊົນກ້າວໜ້າ ທີ່ຈະຂະຫຍາຍເຂົ້າພັກ
ວັນທີ 27-29 ເມສາ 2022 ທີຜ່ານມາ ຂະແໜງອົບຮົມຄະນະໂຄສະນາອົບຮົມແຂວງ ບໍ່ແກ້ວໄດ້ເປິດຮຽນສະໜັບສະໜູນພັກໃຫ້ມະຫາຊົນກ້າວໜ້າທີ່ຈະຂະຫຍາຍເຂົ້າພັກ ຢູ່ທີ່ຫ້ອງປະຊຸມໃຫຍ່ຄະນະໂຄ ສະນາອົບຮົມແຂວງໃຫ້ກຽດເປັນປະທານຂອງ ສະຫາຍ ສີໂພໄຊ ວິຫາລາດ ຮອງຫົວໜ້າຄະນະໂຄສະນາອົບຮົມແຂວງ, ຜູ້ຊີ້ນຳວຽກງານອົບຮົມ ມີບັນດາແຂກຖືກເຊີນ ຕະຫຼອດຮອດມາຫາຊົນທີ່ກ້າວໜ້າທີ່ຈະຂະຫຍາຍເຂົ້າພັກເຂົ້າຮ່ວມ 19 ສະຫາຍ, ຍິງ 7 ສະຫາຍ ໃນນັ້ນ ມີມະຫາຊົນກ້າວໜ້າ 14 ສະຫາຍ, ຍິງ 5 ສະຫາຍ, ພິທີໄດ້ຜ່ານມະຕິຕົກລົງຂອງຄະນະປະຈໍາພັກແຂວງ ສະບັບເລກທີ 460,752,774,809 ແລະ 810/ຄປພຂ, ລົງວັນທີ 8 ເມສາ 2022 ວ່າດ້ວຍການອະນຸມັດເປິດຮຽນສະໜັບສະໜູນພັກໃຫ້ມະຫາຊົນກ້າວໜ້າ ທີ່ຈະຂະຫຍາຍເຂົ້າພັກ ປະຊາຊົນປະຕິວັດລາວ, ຜ່ານກົດລະບຽບ ແລະ ບັນຍາຍເນື້ອໃນເອກະສານ 13 ຄຳຖາມ-13 ຄຳຕອບ ແລະ ບາງພຶດຕິກຳທີ່ຕິດພັນກັບເນື້ອໃນຈຳນວນໜຶ່ງຂອງພັກໃຫ້ແກ່ມາຫາຊົນກ້າວໜ້າ ເພື່ອເຮັດໃຫ້ມາຫາຊົນໄດ້ຮັບຮູ້, ເຂົ້າໃຈກ່ຽວກັບປະຫວັດ, ຄວາມເປັນມາ, ອຸດົມການ ແລະ ທາດແທ້ຂອງພັກ ປະຊາຊົນ ປະຕິວັດລາວ, ເຂົ້າໃຈກ່ຽວກັບມາດຖານ, ເງື່ອນໄຂຂອງມາຫາຊົນຜູ້ທີ່ຈະເຂົ້າເປັນສະມາຊິກພັກ, ຜົນປະໂຫຍດທີ່ສະມາຊິກພັກໄດ້ຮັບ ແລະ ເມື່ອໄດ້ເຂົ້າເປັນສະມາຊິກພັກ ປະຊາຊົນ ປະຕິວັດລາວແລ້ວຈະປົກປ້ອງບົດບາດ ແລະ ກຽດສັກສີຂອງພັກຄືແນວໃດ, ພາຍຫຼັງໄດ້ຮັບຟັງການບັນຍາຍແລ້ວມາຫາຊົນກ້າວໜ້າແຕ່ລະສະຫາຍກໍ່ໄດ້ປະກອບຄຳຄິດເຫັນ, ແລກປ່ຽນບົດຮຽນນຳມາຫາຊົນດ້ວຍກັນ ແລະ ຄະນະຮັບຜິດຊອບ ພ້ອມທັງຂຽນບົດ ແລະ ຜ່ານບົດຂອງແຕ່ລະສະຫາຍ ເພື່ອເປັນການປະເມີນຜົນໄດ້ຮັບຂອງມາຫາຊົນກ້າວໜ້າ ທີ່ຈະຂະຫຍາຍເຂົ້າພັກ ປາຊາຊົນປະຕິວັດລາວ.
ມີ 5 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ຫມວດ: ພາສາ:ແຈ້ງການ7 ນາທີອ່ານ
McKnight ຕັ້ງຊື່ Interdisciplinary
ນັກສິລະປິນ Douglas R. Ewart
2022 ນັກສິລະປິນດີເດັ່ນ
ຮູບພາບໂດຍ Molly Miles
ມູນນິທິ McKnight ປະກາດການຄັດເລືອກ Douglas R. Ewart ເປັນນັກສິລະປິນດີເດັ່ນໃນປີ 2022, ເຊິ່ງເປັນລາງວັນທີ່ມອບໃຫ້ນັກສິລະປິນ Minnesota ປະຈຳປີ ທີ່ໄດ້ປະກອບສ່ວນສຳຄັນເຂົ້າໃນຊີວິດວັດທະນະທຳຂອງລັດ.
ທ່ານ Tonya Allen, ປະທານມູນນິທິ McKnight ກ່າວວ່າ "ພວກເຮົາຕື່ນເຕັ້ນທີ່ຈະສະເຫຼີມສະຫຼອງ Douglas, ຜູ້ທີ່ໄດ້ປະກອບສ່ວນປະດິດສ້າງ, ໃຫ້ຊີວິດ, ແລະດົນໃຈດົນຕີແລະສິລະປະໃຫ້ແກ່ລັດ Minnesota ສໍາລັບປີ," Tonya Allen, ປະທານມູນນິທິ McKnight ກ່າວ. "ພອນສະຫວັນທີ່ກວ້າງຂວາງຂອງລາວເຮັດໃຫ້ຄົນທີ່ມີພື້ນຖານທີ່ຫຼາກຫຼາຍມາຮ່ວມກັນແລະຊ່ວຍໃຫ້ພວກເຮົາຈິນຕະນາການວ່າພວກເຮົາສາມາດຢູ່ຮ່ວມກັນໄດ້ດີກວ່າໃນໂລກນີ້."
"ລາງວັນນີ້ໃຫ້ກຽດແກ່ຫົວໃຈແລະຄວາມສະຫຼາດຂອງລາວເຊັ່ນດຽວກັນກັບອິດທິພົນແລະຜົນກະທົບຂອງລາວ."—DEANNA CUMmings, ຜູ້ອໍານວຍການໂຄງການສິລະປະແລະວັດທະນະທໍາ
Ewart ເປັນທີ່ຮູ້ຈັກເປັນນັກດົນຕີແລະນັກປະພັນດົນຕີຫຼາຍຕົ້ນສະບັບ, Ewart ຍັງໄດ້ຮັບການຍອມຮັບຢ່າງກວ້າງຂວາງວ່າເປັນຜູ້ຜະລິດເຄື່ອງດົນຕີ, ຊ່າງແກະສະຫຼັກສຽງ, ນັກແຕ້ມຮູບ, ນັກຂຽນ, ແລະຄູສອນ. ວຽກງານວິຊາສະເພາະຂອງລາວທີ່ມີຊື່ສຽງປະກອບມີການປະຕິບັດໃນຫຼາຍໆຊະນິດຂອງ saxophones, flutes, woodwinds, ແລະເຄື່ອງມື percussion ຂອງການອອກແບບແລະການກໍ່ສ້າງຂອງຕົນເອງ.
ທ່ານ DeAnna Cummings, ຜູ້ອໍານວຍການໂຄງການສິລະປະ & ວັດທະນະທໍາຂອງມູນນິທິ McKnight ກ່າວວ່າ "Douglas Ewart ໄດ້ເປັນຄູສອນໃຫ້ນັກດົນຕີ, ນັກສະແດງ, ແລະຄວາມຄິດສ້າງສັນນັບບໍ່ຖ້ວນໃນລັດມິນເນໂຊຕາແລະລະດັບຊາດ." "ລາງວັນນີ້ໃຫ້ກຽດແກ່ຫົວໃຈແລະຄວາມສະຫຼາດຂອງລາວເຊັ່ນດຽວກັນກັບອິດທິພົນແລະຜົນກະທົບຂອງລາວ."
ກຽດຕິຍົດຂອງນັກສິລະປິນ McKnight ມີລາງວັນ $100,000.
Ewart ໄດ້ປະຕິບັດໃນທົ່ວໂລກແລະບັນທຶກໄວ້ໃນປ້າຍຈໍານວນຫລາຍ, ລວມທັງ Aarawak ຂອງຕົນເອງ. ລາວໄດ້ນໍາພາ Nyahbingi Drum Choir, Orbit, Quasar, StringNets, ແລະ Clarinet Choir. ສິລະປະການເບິ່ງເຫັນແລະວຽກງານ kinetic ຂອງລາວໄດ້ຖືກສະແດງຢູ່ໃນພິພິທະພັນສິລະປະຮ່ວມສະໄຫມ Chicago, ງານບຸນດົນຕີ Ojai, ສະຖາບັນສິລະປະ Chicago, ສະຖາບັນສິລະປະຮ່ວມສະໄຫມ (Philadelphia), ພິພິທະພັນສິລະປະຮ່ວມສະໄຫມ Houston, ແລະພິພິທະພັນວິທະຍາສາດແລະອຸດສາຫະກໍາຂອງ Chicago. Ewart ຍັງໄດ້ເປັນປະທານສະມາຄົມທີ່ມີຊື່ສຽງລະດັບສາກົນເພື່ອຄວາມກ້າວຫນ້າຂອງນັກດົນຕີສ້າງສັນ.
"ວຽກງານຂອງ Douglas Ewart ຂັດຂວາງວິທີທີ່ພວກເຮົາມັກຈະພະຍາຍາມກໍານົດແລະອະທິບາຍວ່າເປັນ 'ຫຼາຍວິຊາ' ຫຼື 'ສາມັນປະສາດ," Seitu Jones, ຜູ້ທີ່ເປັນຜູ້ຊະນະລາງວັນສິລະປິນດີເດັ່ນ 2017 ແລະເປັນຫນຶ່ງໃນຜູ້ທີ່ໄດ້ແຕ່ງຕັ້ງ Ewart ກ່າວ. "ລາວເຄື່ອນທີ່ຄືກັບນັກເຕັ້ນລໍາລະຫວ່າງກາງ, ປະເພດ, ແລະເວລາ. ຄວາມຊໍານິຊໍານານຂອງລາວໃນຖານະນັກດົນຕີແລະຈິດຕະນາການທາງດ້ານສາຍຕາແມ່ນມີຄວາມຕັ້ງໃຈແລະຕໍ່ຕ້ານຄວາມພະຍາຍາມໃດໆທີ່ຈະກໍານົດຊີວິດແລະທັດສະນະຂອງໂລກຂອງລາວ. ພວກເຮົາຍັງບໍ່ມີຄຳສັບໃນພາສາອັງກິດເທື່ອທີ່ຈະອະທິບາຍໄດ້ຢ່າງຖືກຕ້ອງເຖິງການປະສົມປະສານຂອງສິລະປະ ແລະຊີວິດທີ່ Douglas ປະກອບເຂົ້າກັນ.”
"ລາວເຄື່ອນທີ່ຄືກັບນັກເຕັ້ນລໍາລະຫວ່າງກາງ, ປະເພດ, ແລະເວລາ. ຄວາມຊໍານິຊໍານານຂອງລາວໃນຖານະນັກດົນຕີແລະຈິດຕະນາການທາງດ້ານສາຍຕາແມ່ນມີຄວາມຕັ້ງໃຈແລະຕໍ່ຕ້ານຄວາມພະຍາຍາມໃດໆທີ່ຈະກໍານົດຊີວິດແລະທັດສະນະຂອງໂລກຂອງລາວ. ພວກເຮົາຍັງບໍ່ມີຄຳສັບໃນພາສາອັງກິດເທື່ອທີ່ຈະອະທິບາຍໄດ້ຢ່າງຖືກຕ້ອງເຖິງການປະສົມປະສານຂອງສິລະປະ ແລະຊີວິດທີ່ Douglas ປະກອບເຂົ້າກັນ.”
— Seitu Jones
Marcus Young, ຜູ້ທີ່ຮັບໃຊ້ຢູ່ໃນຄະນະທີ່ເລືອກ Ewart, ກ່າວວ່າ, "ຄະນະກໍາມະໄດ້ຖືກຍ້າຍໄປໂດຍຈົດຫມາຍສະເຫນີຊື່ທີ່ບໍ່ພຽງແຕ່ກ່າວເຖິງພອນສະຫວັນແລະການປະກອບສ່ວນຂອງ Ewart ໃນຖານະນັກສິລະປິນແລະນັກ trailblazer, ແຕ່ຍັງຄວາມຮັກ, ຄວາມເຄົາລົບແລະຄວາມຮູ້ບຸນຄຸນ. ຜູ້ສະເໜີຊື່ມີຄວາມຮູ້ສຶກສໍາລັບລາວ. ພວກເຂົາເຈົ້າລາຍລະອຽດນັກສິລະປິນທີ່ດຳລົງຊີວິດຢ່າງມີຫົວຄິດປະດິດສ້າງຂອງຕົນຢ່າງລະອຽດ ແລະແບ່ງປັນຢ່າງເອື້ອອຳນວຍໃຫ້ແກ່ຊຸມຊົນ.”
ເກີດໃນ Kingston, Jamaica, Ewart ອົບພະຍົບໄປ Chicago ໃນ 1963. ລາວໄດ້ສຶກສາດົນຕີຢູ່ສະມາຄົມເພື່ອຄວາມກ້າວຫນ້າຂອງນັກດົນຕີສ້າງສັນຢູ່ທີ່ນັ້ນແລະຕໍ່ມາໄດ້ສອນຢູ່ໂຮງຮຽນສິລະປະສະຖາບັນ Chicago. ລາວໄດ້ຍ້າຍໄປ Minnesota ໃນ 1990. ລາວໄດ້ສະແດງຢູ່ໃນ Caribbean (ຄິວບາ, Haiti, Jamaica, ແລະ Puerto Rico), ເອີຣົບ (ຝຣັ່ງ, ເຢຍລະມັນ, ໂຮນລັງ, ອີຕາລີ, ອັງກິດ), ຍີ່ປຸ່ນ, ບາຫລີ, ອາເມລິກາໃຕ້, Scandinavia, ແລະອົດສະຕາລີ. ເຊັ່ນດຽວກັບຢູ່ໃນສະຫະລັດ (Carnegie Hall, The Kitchen, Walker Art Center, Public Theater, ແລະສະຖານທີ່ອື່ນໆອີກ). ໃນເດືອນກັນຍາ, ລາວໄດ້ສະແດງຢູ່ໃນງານບຸນ Hyde Park Jazz ໃນ Chicago.
ວຽກງານຂອງ Ewart ໃນຖານະນັກປະພັນ, ຜູ້ຜະລິດເຄື່ອງມື, ແລະສິລະປິນສາຍຕາໄດ້ສະທ້ອນໃຫ້ເຫັນເຖິງຄວາມເຂົ້າໃຈຂອງລາວໃນຄວາມສໍາຄັນຂອງວັດສະດຸທໍາມະຊາດທີ່ຍືນຍົງແລະຍືນຍົງ. ໄມ້ໄຜ່, ໂດຍສະເພາະ, ບໍ່ພຽງແຕ່ເປັນອຸປະກອນທາງດ້ານຮ່າງກາຍຕົ້ນຕໍສໍາລັບການປະຕິມາກໍາແລະເຄື່ອງມືຈໍານວນຫຼາຍຂອງລາວ, ແຕ່ຍັງເປັນອົງປະກອບແນວຄວາມຄິດທີ່ສໍາຄັນຂອງບາງບັນທຶກທີ່ສໍາຄັນຂອງລາວ. ແທ່ງຝົນ 8 ຟຸດຂອງລາວຢູ່ໃນງານວາງສະແດງທີ່ພິພິທະພັນວິທະຍາສາດແລະອຸດສາຫະກໍາໃນ Chicago, ແລະງານວາງສະແດງຮູບປັ້ນແລະຮູບປັ້ນ sonic ຂອງລາວແມ່ນຢູ່ທີ່ Milwaukee Institute of Art and Design ຈົນເຖິງເດືອນທັນວາ.
ອົງປະກອບຂອງອົງການຂະຫນາດໃຫຍ່ຂອງຕົນ, Crepuscule, ແມ່ນການສະເຫຼີມສະຫຼອງຂອງ sunset ທີ່ນໍາເອົາກຸ່ມດົນຕີທີ່ຫຼາກຫຼາຍ, ນັກເຕັ້ນລໍາ, ນັກສິລະປິນ, ແລະນັກເຄື່ອນໄຫວຮ່ວມກັນສໍາລັບກິດຈະກໍາດົນຕີແລະສາຍຕາທີ່ໄດ້ກາຍເປັນໂຄງການລາຍເຊັນຂອງ Jazz Institute of Chicago. "Crepuscule" ຍັງໄດ້ຖືກປະຕິບັດຢູ່ໃນ Philadelphia ແລະ Minneapolis, ແລະໃນງານບຸນ Banlieues Bleues ໃນປາຣີ.
ໃນບັນດາກຽດສັກສີຫຼາຍຢ່າງຂອງລາວ, Ewart ໄດ້ຮັບຫຼຽນເງິນ Jamaica Musgrave ສໍາລັບຄວາມດີເດັ່ນໃນສິລະປະ, ການສຶກສາ, ແລະວັດທະນະທໍາ 2019, ແລະລາງວັນສິລະປິນດີເດັ່ນຂອງ Chicago. ລາວໄດ້ຮັບລາງວັນຈາກ National Endowment for the Arts, ມູນນິທິ Rockefeller, Bush Foundation, Jerome Foundation, ແລະອື່ນໆ.
Ewart, ຜູ້ທີ່ອາໃສຢູ່ໃນພາກໃຕ້ຂອງ Minneapolis, ໄດ້ຖືກຄັດເລືອກໂດຍຄະນະສະມາຊິກຊຸມຊົນທີ່ມີທັດສະນະທີ່ກວ້າງຂວາງແລະຄວາມຮູ້ກ່ຽວກັບສິລະປະແລະວັດທະນະທໍາທີ່ຫຼາກຫຼາຍຂອງພາກພື້ນ. ຄະນະປະກອບມີ Marcus Young, ນັກສະແດງລະຄອນແລະການສຶກສາ; Michele Anderson, ຜູ້ອໍານວຍການຊົນນະບົດສໍາລັບ Springboard ສໍາລັບສິລະປະ; Lana Barkawi, ຜູ້ອໍານວຍການບໍລິຫານຂອງ Mizna; Carlton Turner, ນັກສິລະປິນຊັ້ນນໍາ ແລະຜູ້ອໍານວຍການຮ່ວມຂອງ Sipp Culture; ແລະ Daniel Bergin, ຜູ້ສ້າງຮູບເງົາ ແລະຜູ້ຜະລິດອາວຸໂສ ແລະຜູ້ຈັດການຫຸ້ນສ່ວນຂອງໂທລະພາບສາທາລະນະ Twin Cities.
ກ່ຽວກັບລາງວັນນັກດົນຕີ McKNIGHT ທີ່ແຕກຕ່າງກັນ
The McKnight ລາງວັນນັກສິລະປະທີ່ໂດດເດັ່ນ ຮັບຮູ້ສິນລະປິນຜູ້ທີ່ໄດ້ປະກອບສ່ວນອັນສໍາຄັນຕະຫຼອດຊີວິດໃຫ້ກັບ Minnesota, ເສີມສ້າງຊຸມຊົນຂອງພວກເຮົາ. ລາງວັນ $100,000 ປະຈໍາປີແມ່ນໃຫ້ກຽດແກ່ນັກສິລະປິນທີ່ໄດ້ໃຫ້ຄໍາຫມັ້ນສັນຍາທີ່ຍືນຍົງໃນການສ້າງສິລະປະທີ່ມີຄວາມສໍາຄັນໃນທ້ອງຖິ່ນ, ພາກພື້ນ, ແລະ / ຫຼືລະດັບຊາດ. ນັກສິລະປິນເຫຼົ່ານີ້ໄດ້ເລືອກທີ່ຈະເປັນຈຸດໃຈກາງຂອງຊີວິດ ແລະອາຊີບຂອງເຂົາເຈົ້າຢູ່ໃນລັດມິນເນໂຊຕາ, ດັ່ງນັ້ນຈຶ່ງເຮັດໃຫ້ລັດຂອງພວກເຮົາເປັນສະຖານທີ່ທີ່ອຸດົມສົມບູນທາງດ້ານວັດທະນະທໍາຫຼາຍຂຶ້ນ. ກ່ອນອື່ນໝົດ, ພວກເຂົາເຈົ້າໄດ້ຜະລິດສິລະປະທີ່ມີຫົວຄິດປະດິດສ້າງທີ່ສະແດງໃຫ້ເຫັນຈຸດພິເສດແລະພິເສດຂອງເຂົາເຈົ້າ. ນັກສິລະປິນດີເດັ່ນ McKnight ຍັງໄດ້ສ້າງແຮງບັນດານໃຈໃຫ້ນັກສິລະປິນອື່ນໆ, ໄດ້ຮັບຄວາມຊົມເຊີຍຈາກຜູ້ຊົມ, ຜູ້ອຸປະຖໍາ, ນັກວິຈານ, ແລະຜູ້ຊ່ຽວຊານດ້ານສິລະປະອື່ນໆ, ແລະບາງຄົນກໍ່ກໍ່ຕັ້ງແລະເສີມສ້າງອົງການສິລະປະ.
ກ່ຽວກັບຄວາມຫມາຍ McKNIGHT FOUNDATION
The ມູນຄ່າ McKnight, ເປັນພື້ນຖານຄອບຄົວທີ່ຕັ້ງຢູ່ລັດມິນນີໂຊຕາ, ກ້າວໄປສູ່ອະນາຄົດທີ່ມີຄວາມຍຸດຕິ ທຳ, ມີຫົວຄິດປະດິດສ້າງແລະອຸດົມສົມບູນທີ່ປະຊາຊົນແລະດາວເຄາະເຕີບໃຫຍ່. ສ້າງຕັ້ງຂຶ້ນໃນປີ 1953, ມູນນິທິ McKnight ມີຄວາມມຸ່ງ ໝັ້ນ ຢ່າງເລິກເຊິ່ງຕໍ່ຄວາມກ້າວ ໜ້າ ໃນການແກ້ໄຂບັນຫາດິນຟ້າອາກາດໃນເຂດ Midwest; ການກໍ່ສ້າງລັດ Minnesota ທີ່ສະ ເໝີ ພາບແລະສະ ເໝີ ພາບ; ແລະການສະ ໜັບ ສະ ໜູນ ດ້ານສິລະປະການໃນລັດມິນນິໂຊຕາ, ປະສາດແລະການຄົ້ນຄວ້າດ້ານການປູກພືດລະຫວ່າງປະເທດ.


text:
ການແນະນໍາບໍລິສັດ
Yantai Zhongheng New material Co., LTD ສ້າງຕັ້ງຂຶ້ນໃນ 2010. ບໍລິສັດຕັ້ງຢູ່ໃນເມືອງ Longkou, ແຂວງ Shandong, ທີ່ຕັ້ງຢູ່ໃນພາກເຫນືອຂອງປະເທດຈີນ, ການຜະລິດແລະການຂາຍ, ການກໍ່ສ້າງແລະການຕິດຕັ້ງໂຄງການຄວາມຮ້ອນຊັ້ນໄຟຟ້າຂະຫນາດໃຫຍ່, ການຄົ້ນຄວ້າ. ແລະການພັດທະນາແລະການຜະລິດອຸປະກອນການຜະລິດຟິມຄວາມຮ້ອນໄຟຟ້າ, ເປັນວິສາຫະກິດປະດິດສ້າງທີ່ມີຈໍານວນຂອງເຕັກໂນໂລຊີສູງທີ່ສຸດເຊັ່ນ: ເຕັກໂນໂລຊີ PTC nano- semiconductor, ເຕັກໂນໂລຊີ ion ລົບ, ແລະເຕັກໂນໂລຊີຄວາມຮ້ອນ graphene.
ຜົນສໍາເລັດຂອງພວກເຮົາ
ໃນຊຸມປີມໍ່ໆມານີ້, ບໍລິສັດຂອງພວກເຮົາໄດ້ປະສົມປະສານປະສົບການພາຍໃນແລະຕ່າງປະເທດເພື່ອພັດທະນາຮູບເງົາຄວາມຮ້ອນໄຟຟ້າ graphene ແລະຜະລິດຕະພັນທີ່ກ່ຽວຂ້ອງອື່ນໆ, ແລະໄດ້ຮັບສິດທິບັດທັງຫມົດ 19 ສະບັບ, ແລະໄດ້ເຂົ້າຮ່ວມຫຼາຍກວ່າ 180 ໂຄງການວິສະວະກໍາພາຍໃນແລະຕ່າງປະເທດ.ແມ່ບົດເຕັກໂນໂລຢີຫຼັກຂອງຜະລິດຕະພັນແລະມີສິດທິຊັບສິນທາງປັນຍາທີ່ເປັນເອກະລາດຂອງຜະລິດຕະພັນ, ຜະລິດຕະພັນທັງຫມົດໃນທົ່ວໂລກ, ໃນບັນດາຊັ້ນນໍາໃນອຸດສາຫະກໍາຄວາມຮ້ອນໄຟຟ້າ graphene.ພວກເຮົາສະໜັບສະໜູນຢ່າງເອົາໃຈໃສ່: ຖືຕະຫຼາດເປັນທິດທາງ, ຖືການຄົ້ນຄວ້າວິທະຍາສາດເປັນຜູ້ນຳ, ຖືການປະດິດສ້າງເປັນວິທີ, ເປີດກວ້າງຕະຫຼາດພາຍໃນ ແລະ ຕ່າງປະເທດຢ່າງເອົາໃຈໃສ່.
ອະນາຄົດຂອງພວກເຮົາ
ໃນການພັດທະນາໃນອະນາຄົດ, ບໍລິສັດຈະສືບຕໍ່ປະດິດສ້າງແລະປະຕິຮູບຜະລິດຕະພັນທີ່ມີຄຸນນະພາບສູງ, ປັບປຸງລະບົບໂຄງສ້າງການຄ້າ, ໃຫ້ລູກຄ້າມີຜະລິດຕະພັນທີ່ມີຄຸນນະພາບດີກວ່າເກົ່າ, ສ້າງລະບົບການບໍລິການການຄ້າທີ່ສົມບູນກວ່າ, ແລະພະຍາຍາມສ້າງຄວາມສະຫລາດແລະສະດວກກວ່າສໍາລັບທ່ານ. ຄຸນນະພາບສູງຂອງຊີວິດ.ພວກເຮົາຈະສືບຕໍ່ຍຶດຫມັ້ນກັບປັດຊະຍາຂອງບໍລິສັດຂອງການບໍລິການ, ຮັດກຸມ, ຄວາມຊື່ສັດ, pragmatic ແລະຄວາມຫມັ້ນຄົງ, ເພື່ອບັນລຸມາດຕະຖານການບໍລິການທີ່ຖືກຕ້ອງ, ເຊື່ອຖືໄດ້ແລະເປັນມືອາຊີບ, ດັ່ງນັ້ນຜະລິດຕະພັນຂອງພວກເຮົາສາມາດເປົ້າຫມາຍຜູ້ບໍລິໂພກຫຼາຍ, ແລະ graphene far-infrared intelligent heating. ຈະກາຍເປັນສິ່ງທີ່ຫຼີກລ່ຽງບໍ່ໄດ້ໃນຊີວິດ.ສໍາລັບຜະລິດຕະພັນທີ່ຂາດຫາຍໄປ, ການອະນຸມັດຂອງທ່ານແມ່ນທິດທາງຂອງພວກເຮົາ.
ສຸດທ້າຍ, ແຂກຈາກທົ່ວທຸກມຸມໂລກຍິນດີຕ້ອນຮັບໄປຢ້ຽມຢາມ, ເຊັ່ນດຽວກັນກັບການແລກປ່ຽນດ້ານວິຊາການ, ພວກເຮົາຈະໃຫ້ບໍລິການທ່ານດ້ວຍໃຈ.


text:
ທ້າຍອາທິດຜ່ານມາ ທີ່ສູນຝຶກອົບຮົມ ແລະ ການຮ່ວມມື ນະຄອນຫລວງວຽງຈັນ, ກົມອົງການຈັດຕັ້ງສາກົນ ກະຊວງການຕ່າງປະເທດ ຮ່ວມກັບ ຫ້ອງການຜູ້ປະສານງານອົງການສະຫະປະ ຊາຊາດ (ສປຊ) ປະຈຳ ສປປ ລາວ, ໄດ້ຈັດກອງປະຊຸມວິຊາການຄະນະກໍາມະການຊີ້ນຳຮ່ວມ ລະ ຫວ່າງ ລັດຖະບານ ແຫ່ງ ສປປ ລາວ ແລະ ອົງການສະຫະປະຊາຊາດ ພາຍໃຕ້ການເປັນປະທານຮ່ວມຂອງ ທ່ານ ໄມທອງ ທໍາມະວົງສາ ຫົວໜ້າກົມອົງການຈັດຕັ້ງສາກົນ, ກະຊວງການຕ່າງປະເທດ ແລະ ທ່ານ ນາງ ຊາຣາ ເຊເກັນເນສ ຜູ້ປະສານງານອົງການ ສປຊ ປະຈໍາ ສປປ ລາວ.
ຈຸດປະສົງ ເພື່ອຮ່ວມກັນທົບທວນຄືນການຈັດຕັ້ງປະຕິບັດຂອບການຮ່ວມມື ລະຫວ່າງ ລັດຖະ ບານ ແຫ່ງ ສປປ ລາວ ແລະ ອົງການ ສປຊ 2017-2021 ຫລື ເອີ້ນຫຍໍ້ວ່າ UNPF 2017-2021 ແລະ ປະກອບຄຳເຫັນໃສ່ບັນດາເອກະສານສຳຄັນຈຳນວນໜຶ່ງ ທີ່ກ່ຽວຂ້ອງກັບການປະເມີນການຈັດ ຕັ້ງປະຕິບັດ ຂອບການຮ່ວມມືດັ່ງກ່າວໃນໄລຍະຜ່ານມາ. ນອກນັ້ນ, ກອງປະຊຸມຍັງໄດ້ພ້ອມກັນປຶກສາຫາລື ກ່ຽວກັບທິດທາງໃນການຮ່າງເອກະສານ ຂອບການຮ່ວມມືສະບັບໃໝ່ 2022-2026 ເພື່ອປ່ຽນແທນສະບັບປັດຈຸບັນ ທີ່ໃກ້ຈະໝົດກຳນົດໃນທ້າຍປີນີ້, ໂດຍຕ້ອງຮັບປະກັບໃຫ້ສອດຄ່ອງກັບແຜນຍຸດທະຍາດ ແລະ ບັນດາວຽກງານບູລິມະສິດຂອງລັດຖະບານ ໂດຍສະເພາະແມ່ນແຜນພັດທະນາເສດ ຖະກິດສັງຄົມແຫ່ງຊາດ ສະບັບທີ IX ຂອງລັດຖະບານ ທີ່ພວມຈະຖືກຮັບຮອງເອົາໃນໄວໆນີ້.
ກອງປະຊຸມຄັ້ງນີ້, ຍັງໄດ້ຮັບຮອງເອົາບົດລາຍງານຄວາມຄືບໜ້າ ການຈັດຕັ້ງປະຕິບັດຂອບການຮ່ວມມື ລະຫວ່າງ ລັດຖະບານແຫ່ງ ສປປ ລາວ ແລະ ອົງການ ສປຊ ປະຈໍາປີ 2019 ແລະ ໄດ້ຕົກລົງເຫັນດີຕໍ່ໂຄງຮ່າງ ແຜນງານຂອບການຮ່ວມມືສະບັບໃໝ່ ໂດຍອີງໃສ່ຫລັກການ 5P ຂອງວາລະປີ 2030 ທີ່ຖືເອົາປະຊາຊົນ, ໜ່ວຍໂລກ, ຄວາມຈະເລີນຮຸ່ງເຮືອງ, ສັນຕິພາບ ແລະ ການຮ່ວມມື ເພືື່ອເປັນບ່ອນອີງ ໃນການສ້າງແນວທາງການພັດທະນາທີ່ກວມລວມ ແລະ ມີຄວາມຍືນຍົງ, ມີການພັດທະນາສັງຄົມ ແລະ ຍົກລະດັບຂີດຄວາມສາມາດຂອງສະຖາບັນໃຫ້ມີປະສິດທິພາບ.
Cr: ຂປລ


text:
ການໃສ່ແມ່ພິມແມ່ນຂະບວນການທີ່ຢາງ thermoplastic ຖືກ molded ປະມານອົງປະກອບອື່ນ.ສ່ວນຫຼາຍມັກ, ອົງປະກອບໂລຫະເຊັ່ນ: ໃສ່ກະທູ້ຫຼື fasteners ແມ່ນໃຊ້ໃນການໃສ່ແມ່ພິມ, ແຕ່ອົງປະກອບອື່ນໆຍັງສາມາດຖືກນໍາໃຊ້ເຊັ່ນ: ພາດສະຕິກ, ເຊລາມິກແລະວັດສະດຸອື່ນໆ.ມີຜົນປະໂຫຍດຫຼາຍຢ່າງຂອງການໃສ່ແມ່ພິມ, ລວມທັງການຫຼຸດຜ່ອນຄ່າໃຊ້ຈ່າຍແຮງງານ, ການຫຼຸດຜ່ອນນ້ໍາຫນັກສ່ວນ, ການປັບປຸງຄຸນນະພາບ, ການທໍາງານຂອງຜະລິດຕະພັນ, ແລະການປັບປຸງໂຄງສ້າງອົງປະກອບລວມ.ນອກຈາກນັ້ນ, ການໃສ່ແມ່ພິມແມ່ນມີຄ່າໃຊ້ຈ່າຍຫຼາຍແລະເປັນການແກ້ໄຂທີ່ມີປະສິດທິພາບສໍາລັບການປະກອບສະລັບສັບຊ້ອນ.
ຄ້າຍຄືກັນກັບການໃສ່ molding, ຂະບວນການ overmolding ປະກອບດ້ວຍ resin thermoplastic ຖືກ molded ໃນໄລຍະຫຼືປະມານວັດສະດຸອື່ນ, ເພື່ອສ້າງເປັນອົງປະກອບແຂງ.Overmolding optimizes ຂະບວນການຜະລິດຂອງອົງປະກອບທີ່ມີການອອກແບບສະລັບສັບຊ້ອນ, ການປະກອບ overloaded, ແລະລັກສະນະເຄື່ອງສໍາອາງລະອຽດຍ້ອນວ່າມັນປັບປຸງຄວາມຜູກພັນລະຫວ່າງສອງຢາງ.


text:
ໂອກາດນີ້, ສະຫາຍ ສີນລະວົງ ຄຸດໄພທູນ, ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງຊາດໄດ້ສະແດງຄວາມຍິນດີຕໍ່ການເດີນທາງຢ້ຽມຢາມ ສປປ ລາວ ຂອງສະຫາຍ ຫງວຽນ ຊວນ ຟຸກ, ກຳມະການກົມການເມືອງສູນກາງພັກ, ປະທານປະເທດ ແຫ່ງ ສາທາລະນະລັດ ສັງຄົມນິຍົມຫວຽດນາມ ໃນການມາຢ້ຽມຢາມລາວໃນຄັ້ງນີ້, ເຊີ່ງໄດ້ເປັນການປະກອບສ່ວນອັນສຳຄັນ ເຂົ້າໃນການເພີ່ມພູນຄູນສ້າງມິດຕະພາບ, ສາຍພົວພັນທີ່ສະໜິດສະໜົມ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ; ພ້ອມດຽວກັນ, ສະຫາຍ ກໍ່ໄດ້ສະແດງຄວາມຊົມເຊີຍຕໍ່ຜົນສຳເລັດ ແລະ ໄຊຊະນະອັນໃຫ່ຍຫຼວງໃນຫຼາຍດ້ານຂອງປະຊາຊົນຫວຽດນາມອ້າຍນ້ອງ ໂດຍສະ ເພາະ ແມ່ນການສ້າງສາພັດທະນາປະເທດຊາດ ພາຍໃຕ້ການຊີ້ນຳ-ນໍາພາອັນສະຫຼາດສ່ອງໃສ, ຖືກ ຕ້ອງຂອງພັກກອມມູນິດຫວຽດນາມ ທີ່ມີຄວາມໜັ້ນທ່ຽງດ້ານການເມືອງ, ເຮັດໃຫ້ສັງຄົມມີຄວາມເປັນລະບຽບຮຽບຮ້ອຍ, ເສດຖະກິດມີການຂະຫຍາຍຕົວຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນຫວຽດນາມ ໄດ້ຮັບການປັບປຸງດີຂື້ນເລື້ອຍໆ, ເຮັດໃຫ້ຖານະບົດບາດຂອງພັກ, ລັດ ຫວຽດນາມນັບມື້ນັບສູງຂື້ນໃນເວທີພາກພື້ນ ແລະ ສາກົນ; ສະເພາະການຮ່ວມມືລະຫວ່າງສູນກາງແນວລາວສ້າງຊາດ ກັບອົງການຈັດຕັ້ງຕ່າງໆ ຂອງ ສສ ຫວຽດນາມ ແມ່ນໄດ້ກວມເອົາຫຼາຍດ້ານ: ໄດ້ມີບົດບັນທືກກ່ຽວກັບການຮ່ວມມືລະຫວ່າງ ຄະນະກຳມະການສູນກາງແນວລາວສ້າງຊາດ ແລະ ຄະນະກຳມະການແນວໂຮມປະເທດຊາດຫວຽດນາມ, ບົດບັນທຶກສັນຍາຮ່ວມມື ລະຫວ່າງຄະນະກຳມະການສູນກາງແນວລາວສ້າງຊາດ ແລະ ຄະນະກຳມະ ການສາສະໜາແຫ່ງລັດຖະບານ ສສ ຫວຽດນາມ ແລະ ການຮ່ວມມື ລະຫວ່າງ ຄະນະກຳມະການສູນກາງແນວລາວສ້າງຊາດ ແລະ ຄະນະກຳມະການຂົນຂວາຍປະຊາ ຊົນສູນກາງພັກກອມມູນິດຫວຽດນາມ; ເປົ້າໝາຍແມ່ນເພື່ອໂຄສະນາສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານຂອງສອງປະເທດໃຫ້ປະຊາຊົນລາວບັນດາເຜົ່າໄດ້ຮັບຮູ້ ແລະ ເຂົ້າໃຈຢ່າງເລິກ ເຊິ່ງກ່ຽວກັບມູນເຊື້ອຂອງຄວາມສາມັກຄີພິເສດທີ່ການນຳຮຸ່ນກ່ອນໄດ້ສ້າງໄວ້.
ໂອກາດນີ້ສະຫາຍ ຫງວຽນ ຊວນ ຟຸກ, ກຳມະການກົມການເມືອງສູນກາງພັກ, ປະທານປະເທດ ແຫ່ງ ສາທາລະນະລັດ ສັງຄົມນິຍົມຫວຽດນາມ ໄດ້ເໜັ້ກໜັກໃຫ້ຄະນະກຳມະການສູນກາງແນວລາວສ້າງຊາດ ແລະ ຄະນະກຳມະການແນວໂຮມປະເທດຊາດຫວຽດນາມ ເພີ່ມທະວີການຮ່ວມມືສອງຝ່າຍໃຫ້ຫຼາຍຂື້ນ ແລະ ຮອບດ້ານ, ໂດຍສະເພາະ ແມ່ນບັນດາໜ້າວຽກທີ່ຢູ່ໃນຄວາມຮັບຜິດ ຊອບຂອງຕົນ ໄດ້ຮັບການຈັດຕັ້ງປະຕິບັດຢ່າງມີປະສິດທິຜົນ ເພື່ອນຳເອົາຜົນປະໂຫຍດສູງສຸດມາສູ່ປະ ຊາຊົນສອງຊາດລາວ-ຫວຽດນາມ; ຫວຽດນາມ-ລາວ ຍິ່ງໆຂຶ້ນ.


text:
ຂ່າວສານ
ສ.ເກົາຫຼີ ມອບຫ້ອງຄອມພິວເຕີໃຫ້ແກ່ນັກຮຽນ ຮ່າໂນ້ຍ
(ພາບ: TTXVN)
ເພື່ອສະເຫຼີມສະຫຼອງ 30 ປີແຫ່ງວັນສ້າງຕັ້ງການພົວພັນທາງການທູດລະຫວ່າງ ຫວຽດນາມ - ສ.ເກົາຫຼີ, ວັນທີ 20 ມັງກອນ, ສະຫະພັນບັນດາອົງການຈັດຕັ້ງມິດຕະພາບນະຄອນ ຮ່າໂນ້ຍ ໄດ້ສົມທົບກັບອົງການ Global Civic Sharing (GCS) ສ.ເກົາຫຼີ ປະຈຳ ຫວຽດນາມ ໄດ້ຈັດພິທີມອບຫ້ອງຄອມພິວເຕີທັນສະໄໝ, ຄົບຊຸດທີ່ມີມູນຄ່າ 550 ລ້ານດົ່ງ ໃຫ້ໂຮງຮຽນມັດທະຍົມຕອນຕົ້ນ ລຽນເຈົາ (ເມືອງ ແທັງອວາຍ). ນີ້ແມ່ນໂຄງການຊ່ວຍເຫຼືອຂອງບໍລິສັດປະກັນໄພ ເຊີອຸນ ສ.ເກົາຫຼີ ຜ່ານອົງການ GCS ສ.ເກົາຫຼີ ປະຈຳ ຫວຽດນາມ ມອບໃຫ້ ດ້ວຍຄວາມປາດຖະໜາປັບປຸງເງື່ອນໄຂການຮ່ຳຮຽນໃຫ້ແກ່ນັກຮຽນ ຫວຽດນາມ.ທ່ານ Choi Eui Gyo, ຫົວໜ້າຜູ້ຕາງໜ້າອົງການ GCS ສ.ເກົາຫຼີ ປະຈຳ ຫວຽດນາມ ໃຫ້ຮູ້ວ່າ, ມີວິສາຫະກິດຂະໜາດກາງ ແລະ ນ້ອຍຢູ່ ສ.ເກົາຫຼີ ຫຼາຍແຫ່ງ ມີຄວາມສົນໃຈ ແລະ ຢາກສະໜັບສະໜູນ, ຊ່ວຍເຫຼືອປະຊາຊົນ ຫວຽດນາມ. ໃນປີ 2022, ຜ່ານສະຫະພັນບັນດາອົງການຈັດຕັ້ງມິດຕະພາບນະຄອນ ຮ່າໂນ້ຍ, ອົງການ GCS ສ.ເກົາຫຼີ ປະຈຳ ຫວຽດນາມ ຈະສືບຕໍ່ມອບຫ້ອງຄອມພິວເຕີ 2 ຫ້ອງ ແລະ ຫໍສະມຸດ 2 ແຫ່ງ ທີ່ມີມູນຄ່າ 1,8 ຕື້ດົ່ງໃຫ້ບາງໂຮງຮຽນຢູ່ເມືອງ ມີ້ດຶກ ແລະ ເທດສະບານ ເຊີນໄຕ ຕື່ມອີກ.
(ແຫຼ່ງຄັດຈາກ VOV)


text:
ສົມບັດ ສົມພອນ ເປັນທັງໝູ່, ເພື່ອນຮ່ວມວຽກ, ແລະນັກຝັນ ທີ່ໄດ້ອຸທິດເວລາທັງຊີວິດວຽກງານຂອງລາວ ໃຫ້ກັບປະຊາຊົນ ແລະປະເທດຂອງຕົນ.
ຄັ້ງທ້າຍສຸດທີ່ມີຄົນເຫັນລາວ ແມ່ນໃນຕອນຄຳຂອງວັນທີ 15 ທັນວາ 2012, ໃນຂະໜະທີ່ລາວກຳລັງຂັບ ລົດຈິບຂອງລາວກັບບ້ານ.
ວິດີໂອ ບັນທຶກ ໃຫ້ເຫັນວ່າ ຕຳຫຼວດໄດ້ຢຸດ ສົມບັດ ແລ້ວພາຕົວລາວໄປ.
ໃນຂະໜະທີ່ເຈົ້າໜ້າທີ່ຍັງ ຄົງສືບຕໍ່ ປະຕິເສດການມີສ່ວນຮ່ວມ ໃນເຫດການນີ້, ໃນສາຍຕາຂອງວົງກວ້າງ ການລັກພາຕົວ ສົມບັດ ຍັງຖືເປັນການຫາຍຕົວໄປແບບ ຖືກບັງຄັບ (Enforced Disappearance).
ເວັບໄຊນີ້ ສ້າງຂຶ້ນມາ ດ້ວຍຫວັງທີ່ຈະຊ່ວຍນຳເອົາຄວາມຍຸຕິທຳມາສູ່ ສົມບັດ ແລະຄອບຄົວຂອງລາວ, ແລະເພື່ອເປັນກະບອກສຽງໃຫ້ກັບແນວຄິດ ແລະອຸດົມຄະຕິຂອງລາວ.


text:
ໃນລະຫວ່າງວັນທີ 22-23 ມິຖຸນາ 2019, ພະນະທ່ານ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສປປ ລາວ, ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 34 ທີ່ ບາງກອກ, ປະເທດໄທ.
ກອງປະຊຸມສຸດຍອດອາຊຽນ ຄັ້ງທີ 34 ແບບຄົບຄະນະ ໄດ້ເລີ່ມຂຶ້ນໃນຕອນບ່າຍຂອງວັນທີ 22 ມິຖຸນາ 2019, ເຊິ່ງບັນດາຜູ້ນຳອາຊຽນໄດ້ພ້ອມກັນປຶກສາຫາລື ແລະ ແລກປ່ຽນຄຳຄິດຄຳເຫັນເພື່ອສືບຕໍ່ສ້າງປະຊາຄົມອາຊຽນໃຫ້ເຂັ້ມແຂງເສດຖະກິດຂະຫຍາຍຕົວໄປຄຽງຄູ່ກັບການພັດທະນາແບບຍືນຍົງ ແລະ ບໍ່ປະປ່ອຍຜູ້ໃດໄວ້ທາງຫລັງ ພາຍໃຕ້ຄຳຂວັນ: “ຮ່ວມແຮງຮ່ວມໃຈ ກ້າວໄກຍືນຍົງ”. ໃນນີ້, ຜູ້ນຳອາຊຽນ ໄດ້ຕີລາຄາສູງຕໍ່ຄວາມຄືບໜ້າໃນການຈັດຕັ້ງປະຕິບັດວິໄສທັດອາຊຽນ ຮອດປີ 2025, ເຊິ່ງກວມເອົາສາມເສົາຄ້ຳ ຄື: ການເມືອງ-ຄວາມໝັ້ນຄົງ, ເສດຖະກິດ ແລະ ສັງຄົມ-ວັດທະນະທຳ ແລະ ປຶກສາຫາລືກັນກ່ຽວກັບທິດທາງໃນຕໍ່ໜ້າຂອງອາຊຽນ. ພະນະທ່ານ ນາຍົກລັດຖະມົນຕີ ທອງລຸນ ສີສຸລິດ ໄດ້ຕີລາຄາສູງກ່ຽວກັບຜົນສຳເລັດຂອງອາຊຽນໃນປີຜ່ານມາ ແລະ ສະເໜີໃຫ້ສືບຕໍ່ຜັນຂະຫຍາຍບັນດາບູລິມະສິດໃນການສ້າງປະຊາຄົມອາຊຽນ ເຊັ່ນ: ການຮັດແຄບຄວາມແຕກໂຕນດ້ານການພັດທະນາ, ການເຊື່ອມຈອດອາຊຽນ, ການກະກຽມຄວາມພ້ອມຮອບດ້ານເພື່ອຮອງຮັບຍຸກເສດຖະກິດີຈີຕອນ ແລະ ການປະຕິວັດອຸດສາຫະກຳ 4.0 ແລະ ການພັດທະນາເຄືອຂ່າຍຕົວເມືອງອັດສະລິຍະອາຊຽນ.
ກອງປະຊຸມໄດ້ຮັບຮອງເອົາ 4 ເອກະສານສຳຄັນຄື: 1. ຖະແຫຼງການວິໄສທັດຂອງຜູ້ນຳອາຊຽນ ວ່າດ້ວຍ ການເປັນຄູ່ຮ່ວມເພື່ອຄວາມຍືນຍົງ; 2. ຖະແຫຼງການບາງກອກ ວ່າດ້ວຍ ການສະກັດກັ້ນຂີ້ເຫຍື້ອທະເລໃນພາກພື້ນອາຊຽນ; 3. ຖະແຫຼງການຂອງຜູ້ນໍາອາຊຽນ ວ່າດ້ວຍ ປີແຫ່ງວັດທະນະທໍຳອາຊຽນ 2019 ແລະ 4. ແນວຄວາມຄິດ ອິນໂດ-ປາຊີຟິກຂອງອາຊຽນ ເຊິ່ງທັງ 4 ເອກະສານນີ້ ຈະເປັນພື້ນຖານໃນການສືບຕໍ່ຮ່ວມມືກັນພາຍໃນອາຊຽນ ແລະ ລະຫວ່າງອາຊຽນກັບຄູ່ເຈລະຈາ ແລະ ຮ່ວມມືພາຍນອກ ເພື່ອເຮັດແນວໃດເຮັດໃຫ້ຂົງເຂດອາຊຽນ ກາຍເປັນຂົງເຂດແຫ່ງສັນຕິພາບ, ຄວາມໝັ້ນຄົງ ແລະ ວັດທະນາຖາວອນ ແລະ ຮັບຊາບເອກະສານຕ່າງໆອີກ 13 ສະບັບ.
ໃນວັນທີ 23 ມິຖຸນາ 2019, ພະນະທ່ານ ທອງລຸນ ສີສຸລິດ, ພ້ອມດ້ວຍຄະນະ ໄດ້ສືບຕໍ່ເຂົ້າຮ່ວມພິທີເປີດກອງປະຊຸມສຸດຍອດອາຊຽນ ຄັ້ງທີ 34 ຢ່າງເປັນທາງການ ແລະ ເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 34 ແບບວົງແຄບ. ບັນດາຜູ້ນຳອາຊຽນໄດ້ປຶກສາຫາລື ແລະ ແລກປ່ຽນທັດສະນະກ່ຽວກັບການພົວພັນຮ່ວມມືອາຊຽນກັບພາຍນອກ ແລະ ບັນ ຫາພົ້ນເດັ່ນຢູ່ພາກພື້ນ ແລະ ສາກົນ. ໃນນີ້, ບັນດາຜູ້ນຳອາຊຽນ ໄດ້ຕີລາຄາສູງຕໍ່ຜົນສຳເລັດໃນການພົວພັນຮ່ວມມືກັບພາຍນອກໃນໄລຍະຜ່ານມາບົນພື້ນຖານຍົກສູງບົດບາດນຳພາ ແລະ ຄວາມເປັນແກນກາງຂອງອາຊຽນ ໂດຍຜ່ານບັນດາກົນໄກທີ່ອາຊຽນເປັນຜູ້ລິເລີ່ມ. ຕໍ່ບັນຫາພົ້ນເດັ່ນຢູ່ພາກພື້ນ ແລະ ສາກົນ, ບັນດາຜູ້ນຳອາຊຽນໄດ້ແລກປ່ຽນຄວາມຄິດເຫັນນຳກັນ ໂດຍສະເພາະສິ່ງທ້າທາຍຮູບແບບໃໝ່ຂ້າມຊາຍແດນເຊັ່ນ: ຄວາມໝັ້ນຄົງໄຊເບີ, ຂ່າວທີ່ບໍ່ມີມູນຄວາມຈິງ, ການກໍ່ການຮ້າຍ ແລະ ອາຊະຍາກຳຂ້າມຊາດ, ໄພພິບັດທຳມະຊາດ, ໂລກລະບາດ, ມົນລະພິດສິ່ງແວດລ້ອມ ແລະ ບັນຫາອຶ່ນໆ.
ໃນຕອນຄ່ຳຂອງວັນດຽວກັນ, ພະນະທ່ານ ນາຍົກລັດຖະມົນຕີ ທອງລຸນ ສີສຸລິດ ໄດ້ເປັນກຽດເຂົ້າຮ່ວມງານລ້ຽງ ຈັດໂດຍ ລັດຖະບານໄທ, ສະຖາບັນຍຸດທະສາດ ຄິງສະລີ ຂອງ ມາເລເຊຍ ແລະ ຫ້ອງການເສດຖະກິດ-ການຄ້າຮົງກົງ, ແລະ ຂຶ້ນຮັບລາງວັນກຽດຕິຄຸນ, ເຊິ່ງເປັນລາງວັນສູງສົ່ງໜຶ່ງຂອງອາຊຽນ ໂດຍຍ້ອງຍໍສະເພາະລະດັບຜູ້ນຳອາຊຽນທີ່ມີຜົນງານດີເດັ່ນໃນການຊີ້ນຳ-ນຳພາ ການພັດທະນາເສດຖະກິດ-ສັງຄົມຂອງປະເທດຕົນ ແລະ ປະກອບສ່ວນອັນສຳຄັນເຂົ້າໃນການສ້າງປະຊາຄົມອາຊຽນ. ຜ່ານມາບັນດາຜູ້ນຳອາຊຽນທີ່ໄດ້ຮັບລາງ ວັນກຽດຕິຄຸນນີ້ມີ ທ່ານ ລີ ກວນ ຢູ (ສິງກະໂປ), ທ່ານ ດຣ ມາຫາເທຍ ບິນໂມຮາແມັດ (ມາເລເຊຍ), ທ່ານ ຊູຊິໂລ ບຳບັງ (ອິນໂດເນເຊຍ), ທ່ານ ນ. ອອງຊານ ຊູຈີ (ມຽນມາ), ທ່ານ ສົມເດັດ ເຕໂຊ ຮຸນເຊັນ (ກຳປູເຈຍ), ແລະ ທ່ານ ໂກ ຈົກ ຕົງ (ສິງກະໂປ). ໃນປີນີ້, ພະນະທ່ານ ນາຍົກລັດຖະມົນຕີ ທອງລຸນ ສີສຸລິດ ແລະ ທ່ານ ອານັນ ປັນຍາຣະຊຸນ (ອາດິດນາຍົກ ລັດຖະມົນຕີ ໄທ) ໄດ້ເປັນກຽດຮັບລາງວັນກຽດຕິຄຸນດັ່ງກ່າວ.
ໃນໄລຍະກອງປະຊຸມສຸດຍອດຄັ້ງນີ້, ບັນດາຜູ້ນຳອາຊຽນ ຍັງໄດ້ພົບປະກັບສະມັດຊາລັດຖະສະພາອາຊຽນ (AIPA), ສະພາທີ່ປຶກສາທຸລະກິດອາຊຽນ (ASEAN BAC) ແລະ ຊາວໜຸ່ມອາຊຽນ, ເຊິ່ງບັນດາຜູ້ນຳໄດ້ຕີລາຄາສູງຕໍ່ການປະກອບ ສ່ວນອັນສຳຄັນເຂົ້າໃນການສ້າງປະຊາຄົມອາຊຽນຂອງ 3 ອົງການຈັດຕັ້ງດັ່ງກ່າວ ແລະ ໄດ້ສະເໜີໃຫ້ສືບຕໍ່.
ກອງປະຊຸມສຸດຍອດອາຊຽນຄັ້ງທີຕໍ່ໄປ ຈະຈັດຂຶ້ນໃນໄລຍະວັນທີ 31 ຕຸລາ ເຖິງ 4 ພະຈິກ 2019 ທີ່ ບາງກອກ, ປະເທດ ໄທ.
ທີ່ມາ:Lao National Radio


text:
(ສພຊ) ເພື່ອເປັນການສືບຕໍ່ການຍົກລະດັບຂີດຄວາມສາມາດການເປັນເສນາທິການທາງດ້ານເນື້ອໃນໃຫ້ແກ່ພະ ນັກງານ-ລັດຖະກອນ ພາຍໃນກົມທີ່ເປັນເສນາທິການຂອງກໍາມາທິການວຽກງານສະມາຊິກສະພາແຫ່ງຊາດ ແລະ ພະ ນັກງານຊ່ວຍວຽກຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ; ເພື່ອເພີ່ມທະວີຄວາມຮັບຮູ້, ເຂົ້າໃຈເລິກເຊິ່ງ ແລະ ຖືກຕ້ອງ ຕໍ່ພາລະບົດບາດ, ສິດ ແລະ ໜ້າທີ່ ຂອງກຳມາທິການວຽກງານສະມາຊິກສະພາແຫ່ງຊາດ, ຄະນະສະ ມາຊິກສະພາແຫ່ງຊາດປະຈຳເຂດເລືອກຕັ້ງ ແລະ ການພົວພັນປະສານງານກັບ ສະພາປະຊາຊົນຂັ້ນແຂວງ ລວມທັງການພົບປະກັບປະຊາຊົນ ຂອງສະມາຊິກສະພາ; ເພື່ອເຜີຍແຜ່ເຊື່ອມຊຶມພາລະບົດບາດ, ສິດ ແລະ ໜ້າທີ່ຂອງກົມຄຸ້ມຄອງສະມາຊິກສະພາແຫ່ງຊາດ ແລະ ກົມພັດທະນາວຽກງານສະພາ; ເພີ່ມທະວີຄວາມຮັບຮູ້, ເຂົ້າໃຈເລິກເຊິ່ງ ແລະ ຖືກ ຕ້ອງ ຕໍ່ພາລະບົດບາດ, ສິດ ແລະ ໜ້າທີ່ ຂອງກຳມາທິການວຽກງານສະມາຊິກສະພາແຫ່ງຊາດ, ຄະນະສະມາຊິກສະພາແຫ່ງຊາດປະຈຳເຂດເລືອກຕັ້ງ ແລະ ການພົວພັນປະສານງານກັບສະພາປະຊາຊົນຂັ້ນແຂວງ ລວມທັງການພົບປະກັບປະຊາຊົນ ຂອງສະມາຊິກສະພາ; ເຜີຍແຜ່ເຊື່ອມຊຶມພາລະບົດບາດ, ສິດ ແລະ ໜ້າທີ່ຂອງກົມຄຸ້ມຄອງສະມາຊິກສະພາແຫ່ງຊາດ ແລະ ກົມພັດທະນາວຽກງານສະພາ ແລະ ເພື່ອສ້າງຄວາມຮັບຮູ້ຢ່າງກວ້າງຂວາງ ຕໍ່ວຽກງານຄຸ້ມຄອງພະນັກ ງານ-ລັດຖະກອນ ແລະ ການສ້າງຕັ້ງກົງຈັກການຈັດຕັ້ງການຄຸ້ມຄອງບໍລິຫານລັດຂັ້ນສູນກາງ ແລະ ທ້ອງຖິ່ນ ລວມທັງການພົວພັນປະສານງານ ລະຫວ່າງ ສະພາແຫ່ງຊາດ, ສະພາປະຊາຊົນຂັ້ນແຂວງ ແລະ ອົງການປົກຄອງຂັ້ນແຂວງ ໃຫ້ມີຄວາມສະດວກຕໍ່ການປະຕິບັດໜ້າທີ່ວຽກງານມີຄວາມເປັນເອກະພາບ ແລະ ຍົກລະດັບວຽກໃຫ້ມີປະສິດທິຜົນສູງຂຶ້ນກວ່າເກົ່າ. ໃນລະຫວ່າງວັນທີ 24-25 ຕຸລາ 2022 ທີ່ສະໂມສອນເມືອງຄົງເຊໂດນ, ແຂວງສາລະວັນ ກໍາມາທິການວຽກງານຄະນະສະມາຊິກສະພາແຫ່ງຊາດ ໄດ້ຈັດກອງປະຊຸມເຝິກອົບຮົມບົດບາດການເປັນເສນາທິການໃຫ້ແກ່ກໍາມາທິການສະມາຊິກສະພາແຫ່ງຊາດ ແລະ ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ໂດຍການເປັນປະທານຂອງທ່ານ ສຸບັນ ສະວະບຸດ ປະທານກໍາມາທິການວຽກງານສະມາຊິກສະພາແຫ່ງຊາດ, ມີບັນດາທ່ານຮອງປະທານກໍາມາທິການ, ບັນດາທ່ານຫົວໜ້າ-ຮອງຫົວໜ້າກົມ, ເລຂາ-ຮອງເລຂາທິການສະພາປະຊາຊົນແຂວງສາລະວັນ, ເຊກອງ, ຈໍາປາສັກ, ອັດຕະປື, ຄໍາມ່ວນ, ໄຊສົມບູນ, ບໍລິຄໍາໄຊ, ສະຫວັນນະເຂດ ແລະ ນະຄອນຫຼວງວຽງຈັນ), ບັນດາທ່ານຫົວໜ້າ-ຮອງຫົວໜ້າຂະແໜງຊ່ວຍວຽກຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ, ພະນັກງານ-ລັດຖະກອນ ພາຍໃນສະພາແຫ່ງຊາດ ແລະ ວິທະຍາກອນຖືກເຊີນເຂົ້າຮ່ວມ ເຊິ່ງກອງປະຊຸມຄັ້ງນີ້ ໄດ້ຮັບການສະໜັບສະໜູນຈາກອົງການເຮວວີຕັດ (Hevetaslaos).
ກອງປະຊຸມ ໄດ້ຮັບຟັງການສະເໜີກ່ຽວກັບການເພີ່ມທະວີປະສານງານລະຫວ່າງກໍາມາທິການວຽກງານສະມາ ຊິກສະພາແຫ່ງຊາດ, ຄະນະເລຂາທິການສະພາແຫ່ງຊາດ ແລະ ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ເພື່ອຍົກສູງຄຸນນະພາບໃນການປະຕິບັດວຽກງານ ຈາກຮອງປະທານກໍາມາທິການວຽກງານສະມາຊິກສະພາແຫ່ງຊາດ; ພາລະບົດບາດຂອງກົມຄຸ້ມຄອງສະມາຊິກສະພາແຫ່ງຊາດ ໂດຍຕິດພັນການຮ່າງບົດສະຫຼຸບ ແລະ ແຜນການເຄື່ອນໄຫວຂອງຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ, ການສະຫຼຸບ-ລາຍງານການລົງເຜີຍແຜ່ຜົນສໍາເລັດກອງປະ ຊຸມສະໄໝສາມັນ ຈາກຫົວໜ້າກົມຄຸ້ມຄອງສະມາຊິກສະພາແຫ່ງຊາດ; ພາລະບົດບາດຂອງກົມພັດທະນາວຽກງານສະ ພາ ໂດຍສະເພາະວຽກງານການພົວພັນປະສານສົມທົບກັບສະພາປະຊາຊົນຂັ້ນແຂວງ ຈາກຫົວໜ້າກົມພັດທະນາວຽກງານສະພາ ແລະ ການສ້າງຄວາມເຂົ້າໃຈເລິກເຊິ່ງຕໍ່ລະບົບການປົກຄອງຂອງ ສປປລາວ ໂດຍລົງເລິກໂຄງປະກອບກົງຈັກການຈັດຕັ້ງຢູ່ຂັ້ນທ້ອງຖິ່ນ ແລະ ການຄຸ້ມຄອງພະນັກງານ-ລັດຖະກອນຕາມພາລະບົດບາດຂອງກະຊວງພາຍໃນ ຈາກທ່ານຫົວໜ້າກົມພັດທະນາການບໍລິຫານລັດ ກະຊວງພາຍໃນ ຈາກນັ້ນ, ຜູ້ເຂົ້າຮ່ວມກອງປະຊຸມ ກໍໄດ້ຜັດປ່ຽນກັນປະ ກອບຄໍາຄິດຄໍາເຫັນໃສ່ບັນດາຫົວຂໍ້ທີ່ນໍາມາສະເໜີຕາມຄໍາເຫັນເຈາະຈີ້ມຂອງທ່ານປະທານກອງປະຊຸມ ເພື່ອແລກປ່ຽນ ຄໍາຄິດເຫັນ ເຊິ່ງກັນ ແລະ ກັນ ນໍາບັນດານັກວິທະຍາກອນ.
ທ່ານ ສຸບັນ ສະວະບຸດ ໄດ້ມີຄໍາເຫັນຕໍ່ກອງປະຊຸມວ່າ: ເພື່ອເປັນການຍົກສູງບົດບາດການເປັນເສນາທິການ ຂອງພະນັກງານ-ລັດຖະກອນ ທັງຢູ່ສູນກາງ ແລະ ທ້ອງຖິ່ນ ໃຫ້ມີຄວາມໜັກແໜ້ນເຂັ້ມແຂງ ທັງເປັນການເພີ່ມທະວີການພົວພັນປະສານງານກັນ ລະຫວ່າງກໍາມາທິການວຽກງານສະມາຊິກສະພາແຫ່ງຊາດ, ຄະນະເລຂາທິການສະພາແຫ່ງຊາດ ແລະ ຄະນະສະມາຊິກສະພາແຫ່ງຊາດປະຈໍາເຂດເລືອກຕັ້ງ ໃຫ້ມີຄວາມໂລ່ງລ່ຽນຂຶ້ນຕື່ມ ສະນັ້ນ, ຈະໄດ້ສຸມໃສ່ຄົ້ນຄວ້າ, ປຶກສາຫາລື, ແລກປ່ຽນຄໍາຄິດຄໍາເຫັນເນື້ອໃນຕ່າງໆ ດັ່ງນີ້: ເພີ່ມທະວີການປະສານງານ ລະຫວ່າງກໍາມາທິການວຽກງານສະມາຊິກສະພາແຫ່ງຊາດ, ຄະນະເລຂາທິການສະພາແຫ່ງຊາດ ແລະ ຄະນະສະມາຊິກສະພາແຫ່ງຊາດ ປະຈໍາເຂດເລືອກຕັ້ງ ເພື່ອຍົກສູງຄຸນນະພາບໃນການປະຕິບັດວຽກງານ; ພາລະບົດບາດຂອງກົມຄຸ້ມຄອງສະມາຊິກສະພາແຫ່ງຊາດ ໂດຍຕິດພັນກັບການຮ່າງບົດສະຫຼຸບ ແລະ ແຜນການເຄື່ອນໄຫວ ຂອງຄະນະສະມາຊິກສະພາແຫ່ງຊາດ ປະຈໍາເຂດເລືອກຕັ້ງ, ການສະຫຼຸບ-ລາຍງານການລົງເຜີຍແຜ່ຜົນສໍາເລັດກອງປະຊຸມສະໄໝສາມັນ; ຍົກສູງບົດບາດຂອງກົມພັດທະນາວຽກງານສະພາ ການພົວພັນປະສານສົມທົບກັບ ສະພາປະຊາຊົນຂັ້ນແຂວງ ແລະ ຮັບຟັງການເຜີຍແຜ່ບົດຮຽນກ່ຽວກັບລະບົບການປົກຄອງ ຂອງ ສປປລາວ ໂດຍລົງເລິກໂຄງປະກອບກົງຈັກການຈັດຕັ້ງ ແລະ ການຄຸ້ມຄອງພະນັກງານ-ລັດຖະກອນ ຕາມພາລະບົດບາດຂອງກະຊວງພາຍໃນ ເຊິ່ງກອງປະຊຸມຄັ້ງນີ້ ຈະໄດ້ດຳເນີນເປັນເວລາ 2 ວັນ, ແຕ່ມີຫຼາຍບັນຫາທີ່ຈະໄດ້ຄົ້ນຄວ້າ, ສົນທະນາແລກປ່ຽນຄຳຄິດເຫັນຮ່ວມກັນ. ເຖິງຢ່າງໃດກໍດີ, ເພື່ອຮັບປະກັນເຮັດໃຫ້ກອງປະຊຸມດໍາເນີນໄປດ້ວຍຜົນສຳເລັດຕາມຈຸດປະສົງ ແລະ ລະດັບຄາດໝາຍທີ່ວາງໄວ້, ຮຽກຮ້ອງມາຍັງບັນດາທ່ານຜູ້ແທນກອງປະຊຸມ ຈົ່ງຍົກສູງຄວາມຮັບຜິດຊອບ ເປັນເຈົ້າການໃນການຄົ້ນຄວ້າ, ສົນທະນາແລກປ່ຽນຄຳຄິດເຫັນຢ່າງສ້າງສັນ ແລະ ມີຈຸດສຸມ.
(ພາບ ແລະ ຂ່າວ: ສອນສັກ ວັນວິໄຊ)


text:
ວັນທີ15/11/2022, ຄະນະຜູ້ແທນ, ຄະນະກໍາມະການສູນກາງແນວລາວສ້າງຊາດ ນໍາໂດຍ ທ່ານ ສຈ ປອ ອ໋ອດ ພົງສະຫວັນ ຮອງປະທານສູນກາງແນວລາວສ້າງຊາດ ຜູ້ບໍ່ປະຈໍາການ ພ້ອມດ້ວຍຄະນະໄດ້ເຂົ້າພົບປະແລກປ່ຽນບົດຮຽນໃນຂົງເຂດວຽກງານກະສິກໍາອິນຊີຄົບວົງຈອນ ກັບຝ່າຍຫວຽດນາມ ເຊີ່ງນໍາໂດຍ ທ່ານ ໂຮ່ກີ່ມິງ ຄະນະປະຈໍາພັກນະຄອນ, ຮອງປະທານຜູ້ປະຈຳການ,ຄະນະປະຈໍາກໍາມະການປະຊາຊົນ ນະຄອນດານັງ, ມີທ່ານ ສຸພັນ ຫາດາວເຮືອງ
ກົງສູນໃຫຍ່ແຫ່ງ ສປປ ລາວ ປະຈຳນະຄອນດານັງ ສສ ຫວຽດນາມ ພ້ອມດ້ວຍພະແນກການທີ່ກ່ຽວຂ້ອງເຂົ້າຮ່ວມ.
ກ່ອນອື່ນ ທ່ານ ໂຮ່ກີ່ມິງ ໄດ້ສແດງຄວາມຍີນດີຕ້ອນຮັບແລະຕີລາຄາສູງຕໍ່ການມາຢ້ຽມຢາມແລະເຮັດວຽກຢູ່ນະຄອນດານັງ ສສ ຫວຽດນາມໃນຄັ້ງນີ້ ຂອງຄະນະຝ່າຍລາວ ພ້ອມກັນລາຍງານສະພາບເສດຖະກິດ-ສັງຄົມຂອງນະຄອນດານັງໂດຍລວມ, ນະຄອນດານັງມີທ່າແຮງທັງດ້ານອຸດສາຫະກໍາ ແລະການທ່ອງທ່ຽວບໍ່ມີສາຍແດນຕິດກັບ ສປປ ລາວ ແຕ່ກໍ່ມີການຮ່ວມມືຫຼາຍດ້ານກັບບັນດາແຂວງພາກໃຕ້ຂອງລາວ.
ທ່ານຮອງປະທານສູນກາງແນວລາວສ້າງຊາດຜູ້ບໍ່ປະຈໍາການ ໄດ້ສະແດງຄວາມຂອບໃຈຕໍ່ການຕ້ອນຮັບອັນຊະນິດຊະໜົມຂອງທ່ານໂຮ່ກີ່ມິງໃຫ້ແກ່ຄະນະໃນເທື່ອນີ້,ເຊີງເປັນການປະກອບສ່ວນເສີຂະຫຍາຍມູນເຊື້ອສາຍພົວພັນຮ່ວມມືລະຫວ່າງສອງພັກ-ສອງລັດແລະປະຊາຊົນສອງຊາດ ລາວ-ຫວຽດນາມແລະພ້ອມກັນປຶກສາຫາລືຄວາມເປັນໄປໃດ້ໃນການຮ່ວມມືຂົງເຂດກະສິກໍາອີນຊີລະຫວ່າງແຂວງສະຫວັນນະເຂດ,ແຂວງສາລະວັນ ຂອງລາວ ກັບນະຄອນດານັງ, ເຫັນວ່າສອງຝ່າຍມີຄວາມພ້ອມໃນການຮ່ວມມືທັງດ້ານກະສິກໍາອິນຊີ.
ພ້ອມດຽວກັນນີ້, ຄະນະຍັງໄດ້ໄປທັດສະນະສຶກສາຢ້ຽມຢາມບັນດາຫົວໜ່ວຍທຸລະກິດຄື:ສະຫະກອນປູກຜັກແລະໝາກໄມ້ກິນໝາກປອດສານຜິດ, ຢ້ຽມຢາມສ່ວນດອກໄມ້ ແລະ ຄອບຄົວຕົວແບບໃນການປູກເຫັດເປັນສິນຄ້າ.


text:
ຄະນະກຳມະການກິດຈະການກະຈາຍສຽງ ກິດຈະການໂທລະທັດແລະກິດຈະການໂທລະຄົມມະນາຄົມແຫ່ງຊາດ ຫລື ກສທຊ.
ເປັນອົງກອນຂອງລັດທີ່ເປັນອິສະຫລະຊື່ງຈັດຕັ້ງຂື້ນຕາມພະລາດຊະບັນຍັດອົງກອນຈັດສັນຄື່ນຄວາມຖີ່ແລະກຳກັບການປະກອບກິດຈະການວິທະຍຸກະຈາຍສຽງ ວິທະຍຸໂທລະທັດ ແລະກິດຈະການໂທລະຄົມມະນາຄົມ ປີ ຄ.ສ 2010 ອັນເປັນກົດຫມາຍທີ່ຕາຂື້ນໃຫ້ເປນໄປຕາມມາດຕາ 47 ຂອງລັດຖະທຳມະນູນແຫ່ງລາດຊະອານາຈັກໄທ ປີ ຄ.ສ 2007 ທີ່ບັນຍັດວ່າ
“ຄື່ນຄວາມຖີ່ທີ່ໃຊ້ໃນການສົ່ງວິທະຍຸກະຈາຍສຽງ ວິທະຍຸໂທລະທັດແລະໂທລະຄົມມະນາຄົມເປັນຊັບພະຍາກອນສື່ສານຂອງຊາດເພື່ອປະໂຫຍດສາທາລະນະໃຫ້ມີອົງກອນຂອງລັດທີ່ເປັນອິສະຫລະອົງກອນຫນື່ງເຮັດຫນ້າທີ່ຈັດສັນຄື່ນຄວາມຖີ່ຕາມວັກຫນື່ງ ແລະກຳກັບການປະກອບກິດຈະການວິທະຍຸກະຈາຍສຽງ ວິທະຍຸໂທລະທັດແລະໂທລະຄົມມະນາຄົມທັງນີ້ ຕາມທີ່ກົດຫມາຍບັນຍັດ”
ກສທຊ.ມີອຳນາດຫນ້າທີ່ດຳເນີນການຈັດສັນຄື່ນຄວາມຖີ່ແລະກຳກັບການປະກອບກິດຈະການວິທະຍຸກະຈາຍສຽງ ວິທະຍຸໂທລະທັດແລະໂທລະຄົມມະນາຄົມໃຫ້ເກີດປະໂຫຍດສູງສຸດແກ່ປະຊາຊົນ ໂດຍມີສຳນັກງານ ກສທຊ.ເປັນຫນ່ວຍງານທຸລາການ ຊື່ງໄດ້ຮັບໂອນບັນດາກິດຈະການ ຊັບສິນ ສິດ ຫນ້າທີ່ ຫນີ້ ພະນັກງານແລະລູກຈ້າງແລະເງີນງົບປະມານມາຈາກສຳນັກງານ ກສທຊ.ຕັ້ງແຕ່ວັນທີ 20 ທັນວາ ປີ ຄ.ສ.2010 ເປັນຕົ້ນມາແລະໃນລະຫວ່າງທີ່ການແຕ່ງຕັ້ງ ກສທຊ.ຍັງບໍ່ແລ້ວ ກົດຫມາຍກຳຫນົດໃຫ້ຄະນະກຳມະການກິດຈະການໂທລະຄົມມະນາຄົມແຫ່ງຊາດ ຫລື ກທຊ.ປະຕິບັດຫນ້າທີ່ໃນຖານະ ກສທຊ.ໃປພາງໆກ່ອນຕາມບົດສະເພາະການ
ແນວໃດກໍ່ຕາມເມື່ອວັນທີ 7 ຕຸລາ ປີ ຄ.ສ 2011 ທີ່ຜ່ານມາປະເທດໄທກໍ່ໄດ້ມີ ຄະນະກຳມະການກິດຈະການກະຈາຍສຽງ ກິດຈະການໂທລະທັດແລະກິດຈະການໂທລະຄົມມະນາຄົມແຫ່ງຊາດ ຫລື ກສທຊ.ຈຳນວນ 11 ທ່ານອັບປະກອບດ້ວຍຜູ້ຊ່ຽວຊານຈາກສາຂາຕ່າງໆທີ່ຜ່ານການສັນຫາແລະຄັດເລືອກມາຢ່າງເຂັ້ມຂົ້ນ ກ່ອນ ທີ່ວຸດທິສະພາຈະມີມະຕິເລືອກພາຍໃນກອບເວລາທີ່ກົດຫມາຍກຳຫນົດ ຈົນໄດ້ຮັບພະບາລົມມາລາດຊະອົງການໂປດເກົ້າ ແຕ່ງຕັ້ງໃຫ້ເຂົ້າມາດຳລົງຕຳແຫນ່ງ ກສທຊ.ເພື່ອມີອຳນາດໃນການກຳກັບເບິ່ງແຍງກິດຈະການສື່ສານຂອງປະເທດຢ່າງເຕັມຮູບແບບໄດ້ໃນທີ່ສຸດ
ແລະເພື່ອໃຫ້ເກີດຄວາມຄ່ອງຕົວໃນການປະຕິບັດພາລະກິດ ກົດຫມາຍກຳຫນົດໃຫ້ມີຄະນະກຳມະການຍ່ອຍ 2 ຄະນະປະຕິບັດການ ແທນ ກສທຊ.ໃນດ້ານທີ່ກ່ຽວຂ້ອງ ກ່າວຄື”ຄະນະກຳມະການກິດຈະການກະຈາຍສຽງແລະກິດຈະການໂທລະທັດຫລື ກສທ.”
ປະຕິບັດການແທນໃນສ່ວນພາລະກິດກ່ຽວກັບການກຳກັບເບິ່ງແຍງກິດຈະການກະຈາຍສຽງແລະກິດຈະການໂທລະທັດແລະ
”ຄະນະກຳມະການກິດຈະການໂທລະຄົມມະນາຄົມຫລື ກທຄ.”ປະຕິບັດການແທນໃນສ່ວນພາລະກິດກ່ຽວກັບການກຳກັບເບິ່ງແຍງກິດຈະການໂທລະຄົມມະນາຄົມແລະເນື່ອງຈາກທັງ ກສທ.ແລະກທຄ.ເປັນຄະນະກຳມະການຍ່ອຍໃນບອດ ກສທຊ.ການກຳຫນົົດນະໂຍບາຍແລະຕັດສິນໃຈໃນເລື່ອງສຳຄັນໆຍັງຕ້ອງເປັນການຕັດສິນໃຈ ຮ່ວມກັນຂອງບອດທັງ 11 ຄົນ ແລະໃຊ້ບຸກຄະລາກອນຂອງສຳນັກງານ ກສທຊ.ຊື່ງມີເລຂາທິການ ກສທຊ.ເປັນຜູ້ເບິ່ງແຍງ ໃນການສະຫນັບສະຫນຸນການຂັບເຄື່ອນພາລະກິດ
ດັ່ງນັ້ນ ຈື່ງສາມາດກ່າວໄດ້ວ່າ ໃນມື້ນີ້ຄື່ນຄວາມຖີ່ແລະການປະກອບກິດຈະການກະຈາຍສຽງ ກິດຈະການໂທລະທັດແລະກິດຈະການໂທລະຄົມມະນາຄົມຂອງປະເທດໄທ ໄດ້ເຂົ້າສູ່ລະບົບການກຳກັບເບິ່ງແຍງໂດຍ ກສທຊ.ອັນຈະນຳມາຊື່ງປະໂຫຍດສູງສຸດແກ່ປະຊາຊົນແລະກໍ່ໃຫ້ເກີດການແຂ່ງຂັນໂດຍເສລີແລະຢ່າງເປັນທຳ
ລັດຖະທຳມະນູນແຫ່ງລາດຊະອານາຈັກໄທ ປີ ຄ.ສ 2007
ພ.ຣ.ບ.ອົງກອນຈັດສັນຄື່ນຄວາມຖີ່ແລະກຳກັບການປະກອບກິດຈະການວິທະຍຸກະຈາຍສຽງ ວິທະຍຸໂທລະທັດແລະກິດຈະການໂທລະຄົມມະນາຄົມ ປີ ຄ.ສ 2010
ສ້າງຕັ້ງຂື້ນໂດຍ - (17/01/2017 10:14:37)


text:
ຄະນະບໍລິຫານງານພັກ ນວ ວາງກະຕ່າດອກໄມ້ເນື່ອງໃນໂອກາດວັນຊາດ
ເນື່ອງໃນໂອກາດວັນຊາດທີ 2 ທັນວາ ຄົບຮອບ 47 ປີ ແລະ ວັນຄ້າຍເກີດຂອງ ປະທານ ໄກສອນ ພົມວິຫານ ຄົບຮອບ 102 ປີ ໄດ້ໜູນວຽນມາຮອດອີກວາລະໜຶ່ງ ວັນທີ 2 ທັນວາ 2022 ຄະນະບໍລິຫານງານພັກ ອົງການປົກຄອງ ແລະ ສະພາປະຊາຊົນ ນະຄອນຫຼວງວຽງຈັນ ນຳໂດຍ ສະຫາຍ ອານຸພາບ ຕຸນາລົມ ເລຂາທິການສູນກາງພັກ ເລຂາຄະນະພັກ ປະທານສະພາປະຊາຊົນນະຄອນຫຼວງວຽງຈັນ ໄດ້ນຳເອົາກະຕ່າດອກໄມ້ທີ່ສວຍສົດງົດງາມ ແລະ ແສນຫອມຫວນ ວາງຕໍ່ໜ້າຮູບປັ້ນຫຼໍ່ປະທານໄກສອນ ພົມວິຫານ ທີ່ສໍານັກງານປົກຄອງນະຄອນຫຼວງວຽງຈັນ.
ລະນຶກເຖິງວັນສຳຄັນຂອງພັກ, ຂອງຊາດ
ໃນຕອນເຊົ້າຂອງວັນທີ 01 ທັນວາ 2022 ໄດ້ມີພິທີວາງກະຕ່າດອກໄມ້ຕໍ່ໜ້າຮູບປັ້ນຫຼໍ່ປະທານ ໄກສອນ ພົມວິຫານ ເພື່ອລະນຶກເຖິງວັນຊາດທີ 2 ທັນວາ ຄົບຮອບ 47 ປີ ແລະ ວັນເກີດປະທານ ໄກສອນ ພົມວິຫານ ຄົບຮອບ 102 ປີ ຢູ່ທີ່ສະໂມສອນສໍານັກງານປົກຄອງເມືອງສີສັດຕະນາກ ພ້ອມທັງມີພິທີປາຖະກະຖາ ໂດຍໃຫ້ກຽດປາຖະກະຖາຂອງ ທ່ານ ເດດສົງຄາມ ທໍາມະວົງ ກຳມະການປະຈໍາພັກ, ເລຂາພັກເມືອງ ເຈົ້າເມືອງສີສັດຕະນາກ. ມີບັນດາສະຫາຍກໍາມະການປະຈຳພັກ, ກຳມະການພັກ, ຫົວໜ້າ, ຮອງຫົວໜ້າຫ້ອງການ, ກອງກຳລັງ ປກສ-ປກຊ, ເລຂາໜ່ວຍພັກ, ນາຍບ້ານ ທົ່ວເມືອງສີສັດຕະນາກ ເຂົ້າຮ່ວມ.
ໃນວັນທີ 1 ທັນວາ 2022 ອົງການປົກຄອງເມືອງໄຊທານີ ໄດ້ພິທີປາຖະກະຖາວັນຊາດທີ 2 ທັນວາ ຄົບຮອບ 47 ປີ ແລະ ວັນເກີດປະທານ ໄກສອນ ພົມວິຫານ ຄົບຮອບ 102 ປີ ປາຖະກະຖາເລົ່າມູນເຊື້ອໂດຍ ທ່ານ ພົຈວ ວັນເຮືອງ ນັນທະຈັກ ອາດີດຄະນະພັກກະຊວງປ້ອງກັນຄວາມສະຫງົບ, ອາດີດຜູ້ອຳນວຍການໂຮງຮຽນວິທະຍາຄານປ້ອງກັນຄວາມສະຫງົບ, ຮອງຄະນະກຳມະການດ້ານການເມືອງ
ໃນວັນທີ 1 ທັນວາ 2022 ອົງການປົກເມືອງສີໂຄດຕະບອງ ຈັດປາຖະກະຖາວັນຊາດທີ 2 ທັນວາຄົບຮອບ 47 ປີ ແລະ ວັນຄ້າຍວັນເກີດປະທານ ໄກສອນ ພົມວິຫານ ຄົບຮອບ 102 ປີ, ປາຖະກະຖາໂດຍທ່ານ ເຂັມເພັດ ແພງດວງຈັນ ອະດິດກຳມະການພັກ, ຫົວໜ້າຄະໂຄສະນາອົບຮົມ ນວ, ມີຄະນະປະຈຳພັກ, ຄະນະພັກເມືອງ, ຫົວໜ້າຫ້ອງການ, ຮອງຫ້ອງການ, ເລຂາພັກບ້ານ, ນາຍບ້ານ ທົ່ວເມືອງສີໂຄດຕະບອງ ເຂົ້າຮ່ວມ.
ທ່ານ ບຸນຍັງ ວໍລະຈິດ ອະດີດເລຂາທິການໃຫຍ່ພັກປະຊາຊົນປະຕິວັດລາວ ອະດີດປະທານປະເທດ ໄດ້ພົບປະໂອ້ລົມການນໍາ ແລະ ພະນັກງານຫລັກແຫລ່ງ ໃນວັນທີ 30 ພະຈິກ 2022 ເນື່ອງໃນໂອກາດວັນຊາດທີ 2 ທັນວາ ຄົບຮອບ 47 ປີ ແລະ ວັນເກີດປະທານ ໄກສອນພົມວິຫານ ຄົບຮອບ 102 ປີ ທີ່ຫ້ອງວ່າການປົກຄອງນະຄອນຫລວງວຽງຈັນ ໂດຍມີທ່ານ ອານຸພາບ ຕຸນາລົມ ເລຂາທິການສູນກາງພັກ ເລຂາຄະນະພັກ ປະທານສະພາປະຊາຊົນ ນະຄອນຫລວງວຽງຈັນ ທ່ານ ອາດສະພັງທອງ ສີພັນດອນ ກຳມະການສູນກາງພັກ ຮອງເລຂາຄະນະພັກ ເຈົ້າຄອງນະຄອນຫລວງວຽງຈັນ ພ້ອມດ້ວຍກໍາມະການປະຈໍາພັກ ກໍາມະການພັກ ເຈົ້າເມືອງ ຫົວໜ້າພະແນກການ ອົງການທຽບເທົ່າອ້ອມຂ້າງ ແລະ ພະນັກງານຫລັກແຫລ່ງເຂົ້າຮ່ວມ.
ມີ 21 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌